
Dar nu putu primi vreo lămurire, deoarece 
asistenta intră cu termometrele, și, nu mult 
după aceasta, ni se făcu vizita de seară. 

«Ah, cîte am să vă povestesc! mai apucă el 
să ne făgăduiască. Numai să avem timp...» 

Conferenţiarul A, care conducea alaiul doc- 
torilor, abia mă luă în seamă, starea mea, oricît 
de prost m-aș fi simţit, urmind, desigur, un 
făgaș de rutină. Lui Spender îi spuse că deo- 
camdată va fi mutat pentru analize mai amă- 
nuntite la etajul al doilea, adică i se amina 
sorocul operaţiei. În schimb, medicii zăboviră 
mai mult lingă patul lui Mihuleac. Conferen- 
țiarul i-a pus o serie de întrebări, studie o 
hîrtie (pesemne buletinul de ieșire ce-i fusese 
eliberat de spitalul D), se consultă cu cei trei 
colegi ai săi și dădu citeva dispoziţii, între care 
şi pe aceea de a i se face bolnavului un tubaj. 
Pe urmă plecă, urîndu-ne noapte bună. 

Noaptea celor de la reanimare poate fi bună 
dacă li se administrează suficiente hipnotice 
și nu sint sortiți morţii, pentru că noapte în- 
seamnă atunci lipsă de conștiință a durerii și 
regenerare freatică. Dar adesea noaptea este 
acolo agitată: prea multele fire izbutesc să te 
trezească prin apăsarea pe care o provoacă 
sau chiar să se încurce între ele (medicilor 
asemenea accidente le par nu mai puțin nor- 
male decit generalilor îr. război răniții); pe urmă, 
ca şi acalmia junglei în beznă, tăcerea este la 
răstimpuri sfișiată aici de gemete, de strigăte, 
de horcăituri. 

Convorbirea purtată cu colegii mei mă obo- 
sise din cale afară (eram anemiat, fiindcă în 
cursul operaţiei pierdusem foarte mult singe), 
injectia pe care mi-o făcuse asistenta mă 
enervase, şi, în plus, aveam febră. Am încercat 
să mă dezmorţesc, dar fiece schiţă de mișcare 
îmi provoca o durere. Totuşi, treptat, odată cu 
efectul somniferului, realizam scufundarea în 
universul propriilor suferinţe. Era ca o pierdere 
a acuităţii senzaţiilor, o deprindere cu acea 
tortură postoperatorie, care însă nu dispărea 
complet; din cînd în cînd, mă rupeam din atipire 
și asistam ca în vis la cele întimplate în preajmă. 

În noaptea aceea, lumina nu se stinse în 
salonul nostru. Cred că lucrurile au decurs” 
în felul următor. La un moment dat, Mihuldac 
a spus că tubul ce-i fusese introdus în nas îi 
producea .0 stare de vomă. Spender a stri- 
gat-o pe asistentă, care a venit și a încercat 
să-l ajute. Fără nici un succes, căci, la rîndul 
ei, a cerut să vină doctorul de gardă. Situaţia 
trebuie să fi fost gravă: în curind, în mica încă- 
pere se adunară trei chirurgi, inclusiv șeful 
anestezist. Au hotărit să efectueze imediat 
operaţia. Toate acestea le reconstitui din ima- 
gini răzleţite în valuri de somn. 

Cînd lau readus pe Mihuleac în rezervă, au 
aprins lumina, ceea ce ne-a deșteptat pe mine 
și pe Spender. Am auzit atunci uimit și înspăi- 
miîntat un zbieret de animal înjunghiat. Mi-am 
întors capul spre sunetele acelea neomenești 
şi sfişietoare. Omul stătea întins în pat, o 
paloare stranie îi acoperise obrajii. Se afla încă 
sub imperiul anesteziei, dar urla fără încetare. 
Nu el, ci măruntaiele lui schingiuite își strigau 
suferința. Îmi făcea rău, căci eu însumi m-aș 
fi jeluit cît mă ținea gura, dar totodată urletul 
acela cumplit mă tulbura de parcă ar fi avut un 
sens mai adinc. 

Apoi am readormit sau numai picoteam (din 
pricina somniferului), dar încă în starea aceea 
de neconştiență mă asaltă sentimentul că 
îndărătul strigătelor sau împreună cu ele se 


transmitea un mesaj... 

— Un mesaj!? Adică vecinul'tău de pat spu- 
nea ceva urlind? 

— Nu fi caraghios! 

— Un mesaj adresat ție? 

— Lucrurile nu sînt așa de simple. Deocam- 
dată reține că am apucat să înțeleg acel mesaj 

— Înseamnă că l-ai descifrat... 

— Bineînțeles. 

— Ţi-a fost desigur greu... 

» — Deloc. Mult mai greu mi-ar fi să explic 
în ce fel am făcut-o. 

一 Nu cumva ai visat, Mit? 

— Şi eu am crezut asta sîmbătă dis-de-dimi- 
neață, cînd m-am trezit de-a binelea. Dar omul 
continua să horcăie, și atunci mi-am dat seama 
că nebuloasa presupunere ivită în timp ce 
dormeam era întemeiată. 

一 Sustii deci că ai descifrat în somn mesa- 
jul? mă arătai neîncrezător. 

— Te-am avertizat că lucrurile sint mai com- 
plicate... Cert este că subconștientul meu 
descoperise limba în care era transmis acel 
mesaj. 

一 Si mă rog, în ce limbă era? 

一 In românește. 

lzbucnii în ris: 

— Mit, prietene, chiar era teribil de greu să 
descoperi aceasta! 

— Degeaba mă iei peste picior. Uneori cel 
mai anevoie găseşti soluția cea mai firească. 
Or, mintea mea cotropită de somn a lunecat 
de la sine spre făgașul cel mai simplu, care, 
am verificat apoi, era și cel bun.  . 

— Şi cum ţi-a reușit subconștientul să lune- 
ce pe făgașul ăla? 

— Nu-ţi pot oferi decit ipoteze. N-am de 
unde să știu ce procese s-au desfășurat în 
encefalul meu adormit, după cum nici oamenii- 
calculatori care săvirșesc mental operaţii in- 
credibile nu-și dau seama cum procedează 
neurofiziologic. i 

一 Si ce ipoteze îmi oferi, Mit? 

— Presupun că mintea mea posedă însuși- 
rea de a decoda, recurgind la o formulă de 
transformare, sunete neverbale modulate pe 
un limbaj familiar sau numai cunoscut. 

— Cam complicat și s-ar părea că nu spui 
mare lucru... 

— Te-am avertizat că emit simple presupo- 
ziții. Dar ele ar trebui să nu fie lipsite de sens... 
mai ales pentru un autor de science fiction... 

— Faci deci şi tu ficțiune științifică? 

— Cituși de puţin. Insinuez doar că nu sesi- 
zezi ceea ce un coleg de-al tău intuise acum 
mai bine de un secol. 

— Nu cumva te gindești la... 

一 Ba da, mă gindesc la... 

— Dar povestea din «Cărăbușul de auw 
n-are nici o legătură cu întimplarea ta... 

— Aha, te-a piscat ce-ţi spusei și făcuși un 
efort de memorie... 

— Sau, chiar dacă are vreo legătură, nu-i 
văd utilitatea în ceea ce te privește. Acolo era 
un tel de aritmogrit — ca să-ți folosesc termi- 
nologia —, pe care Legrand l-a dezlegat înlo- 
cuind semnul ce apărea cel mai des cu e, 
litera cea mai frecventă în engleză. Or, n-ai 
să pretinzi că subconştientul tău a procedat 
la fel, analizind niște sunete transmise prin 
intermediul unor urlete. 

— Văd că te-ai supărat de-a binelea. Sint 
convins, în măsura în care putem emite o expli- 
catie plauzibilă, că subconștientul meu a pro- 
cedat după același principiu, adaptat desigur 

situaţiei deosebite. 

— Cum adică? 

— Poate că știi care sint cele mai frecvente 
foneme ale limbii române... 

— Din întîmplare ştiu: i, e, a, r, n, t, u, l.. 

— Bravo! Eşti grozav. 

— Aș! M-am ocupat puțin de semiotică, aşa 
că m-am lovit şi de această chestiune. De- 
altfel, m-a ajutat un joc mneomotehnic: ţine 
minte cuvintul iernatul, schimbindu-l pe a 
din poziția a treia în a cincea... 

一 Ca rebusist, îmi place... 

一 Nu mă lăuda prea mult, că tot nu văd 
cum ai reuşit în vis să dezlegi aritmogrife... 

— Amintește-ţi că există cazuri de oameni 
care au rezolvat în somn probleme matematice, 
cu alte cuvinte ceva şi mai dificil decît am făcut 
eu. Şi îţi repet: nici nu știu dacă treaz aș fi ajuns 
la descifrarea mesajului. 

— Şi în ce constă acest mesaj? 

— Prima frază pe care am prins-o încă înainte 
de a mă trezi de tota fost: «Bieţi oameni ire- 
versibili, ei m-au învățat ce-i mila...» 

— Corespund frecvențele? 

— Da, primele șapte foneme se urmează 
potrivit seriei pe care ai pomenit-o. O singură 
excepție: |, care ar fi trebuit să fie după u, 
vine înainte de t. 

— Așadar... 

— Așadar, nimic! Şi în această privinţă nu pot 
avea decit bănuieli. Nu-i exclus că am înţeles 
fraza tocmai datorită faptului că grosso modo 
elementele ei erau în acord cu legea pe care 
mi-o inculcasem de mult. În realitate, rangu- 
rile fonemelor românești nu descresc întot- 
deauna în aceeași ordine. Ele depind de esan- 
tioanele alese, adică de factura stilistică a pro- 
belor. Treptat, după ce am descoperit limba 
mesajului și m-am familiarizat cu sunetele ce 
corespundeau anumitor foneme, am început 
să pricep Si «textul» neconform cu șirul frec- 
venţelor medii. 

— Așa cum prezinti tu lucrurile, consimțţii, 
ele dobindeau o anumită verosimilitate, deşi... 

— Întreaga poveste ți se pare fantastică? 

— Într-adevăr. Dar continuă, Mit! Nu te lăsa 
influențat de scepticismul meu. 

— Mă crezi atit de influentabil? În orice caz, 
mai puternică este amintirea frazelor inter- 
ceptate atunci. 

— Ce-ai mai descifrat? 

一 La început, am desprins doar secvențe 
răzlețe, fiindcă răcnetele acopereau lesne cu- 
vintele purtate. Pe măsură însă ce mă obișnu- 
iam cu respectivul procedeu, fragmente tot mai 
întinse îmi deveneau inteligibile. 

— Sint nerăbdător să aud aceste fragmente. 
Oricare ar fi originea lor, merită să fie analizate. 

— Am auzit: «Mint aceia care afirmă că 
noi am fi singurele făpturi ginditoare ale 
acestei părți din univers.» Mi s-a părut 
neverosimilă coexistența acestei fraze filo- 
zofice cu sfişietoarele urlete care o însoțeau. 
Şi, automat, am rostit destul de tare ca să fiu 
auzit: «N-am înţeles bine ce ați spus. Doriţi 
să chem asistența?» Au urmat niște sunete 
incongruente și iar am distins ceva: «...imen- 
sitățile spațiilor siderale...». Mă tulbura acest 
refuz de a-mi răspunde, acest monolog ce-mi 
părea cu atit mai înverşunat cu cit tipetele pur- 
tătoare erau mai lancinante. Apoi însă cuvin- 
tele deslușite mă făcură să înțeleg că el se 
adresa unor ființe invizibile şi că «mincinoșşii» 
pe care-i pomenise adineaori reprezentau o 
minoritate insignifiantă: «Oricit de inferiori 


ne-ar fi, voi știți care-i legea cosmică: să ne 
cunoaștem semenii. Şi cum am izbuti, 
dacă nu trăindu-le viața?» Te avertizez că 
secvențele pe care ţi le redau nu se leagă întot- 
deauna, deoarece au existat multe intervale de 
bruiaj: «Au o fiziologie prea complicată 
pentru primitivismul ei»... «M-aţi trimis aici 
tocmai pentru a extinde înțelegerea modu- 
rilor gîndirii galactice»... «Privind în ei, 
putem risipi ceva și din enigmele noastre»... 
«Ştiţi că-mi puteam găsi culcuș doar în- 
tr-un singur individ, a cărui energie să mi-o 
amplifice și să mi-o moduleze pe-a mea»... 
«Am nimerit în această fiinţă firavă și fra- 
gilă»... 

În timp ce prietenul meu rostea frazele pe 
care le-ar fi auzit, eu le notam de zor pe-o foaie 
de hirtie şi mă străduiam să stabilesc rapid 
frecvența primei octave fonematice. Uneori 
ele corespundeau cu statistica medie, «ofi- 
cială»; alteori descopeream abateri. În cele din 
urmă însă m-am lăsat păgubaș, spunindu-mi 
că mijlocul cel mai eficace de a disocia reali- 
tatea de iluzie este să ascult cu atenţie ciu- 
datul mesaj. 

— S-a-ntimplat ceva? mă întrebă Mit. Te-ai 


„întrerupt din notarea frazelor. Le spun prea 


repede? 

— Nu, îi răspunsei puţin încurcat. Vreau să 
mă concentrez asupra semnificației lor... 

— Ai renunţat să le mai verifici frecvențele? 

— 0 pot face și ulterior. Deocamdată ai 
început să mă intrigi... 

— Da!? Nu mai crezi că delirez? 

— N-am folosit acest cuvînt. 

— M-ai întrebat dacă n-am visat, ceea ce-i 
acelaşi lucru. 

— De data asta simplifici tu. Uite, ar fi posi- 
bil ca, fără să fie vis ori delir, relatarea ta să nu 
corespundă unor evenimente reale. 

一 Nu prea văd cum. 

— N-ai citit «Amăgirea» de Oscar Lemnaru? 

— În afară de citeva povestiri ale lui Edgar 
Poe, de Jules-Verne-ul copilăriei şi de cartea 
pe care mi-ai dat-o tu, n-am citit literatură 
științifico-fantastică... 

— O declaraţie foarte importantă şi, deşi 
regretabilă, s-ar părea că este în favoarea ta... 
Nu mă privi ca un năuc. Ai să pricepi îndată. 
Dar să revin la «Amăgirea». În această poves- 
tire, un bărbat ce săvirşise o crimă pasională 
este întemnițat pe viață. După ani de singură- 
tate, deținutul se resemnase într-atit cu soarta 
lui, încit primi indiferent știrea că, datorită unei 
bune purtări, s-ar fi putut bucura de grațiere. 
Or, tocmai pe atunci i se păru că distinge un 
şir de sunete și zgomote, cărora, treptat, le 
tălmăci înțelesul; impreună cu vecinul de tem- 
niță combină un plan de evadare și izbuti chiar 
să-l înfăptuiască, consemnind în citeva cuvinte 
această împrejurare. Spre uluirea paznicilor săi 
însă, în toți acei ani, celula învecinată fusese 
goală și nici un zgomot n-ar fi putut răzbate prin 
zid! 

— Vrei adică să insinuezi că tot ce ţi-am re- 
latat a fost o creaţie a inconştientului meu... 

— Aşa cum ai dezlegat mesajul, fără să-ţi 
dai seama în ce fel ai fi putut să-l imaginezi 
Dealtfel, n-ai de ce să te superi: nu vreau să 
insinuez nimic. Emit și eu simple supoziţii. 
Şi e mai plauzibil să presupunem ceva expli- 
cabil terestru decit să recurg la cauze extra- 
pămintene. Dar, deşi nu abandonez ipoteza 
«amăgirii», recunosc că adeverirea ei nu e 
foarte probabilă. Un argument în favoarea ta, 

după cum ţi-am spus, îl constituie tocmai fap- 
tul că nu ești un fan al anticipaţiei. Frazele 
mesajului, atitea cîte mi le-ai citat, sînt prea 
coerente ca să fie scornite de cineva nepreo- 
cupat de asemenea probleme. Or, această 
coerenţă a lor încerc s-o analizez. De aceea, 
zi mai departe, dacă ai mai reţinut ceva! 

— Ce ţi-am spus e doar începutul. Ascultă 
în continuare: «Chipul lor e ca al copiilor, 
gîndirea lor e abia licărire»... «Îi putem 
socoti frați siderali»... «Himericii locuitori 
ai acestei planete îmi deveniră dintr-o dată 
accesibili în clipa în care m-am infiltrat în 
trupul unui om»... «Imperceptibil, m-am 
identificat tot mai deplin cu el»... 

一 Ai văzut «Invadatorii»? l-am întrerupt 
pe prietenul meu. 

— Bineînţeles. P, 

— E deci posibil să fi fost influențat de acest 
serial. 

— Totul e posibil... în fantastic. Dar eu nu mă 
văd însăilînd astfel de aventuri. După cum nu 
cred că un om poate, prin hipnoză, să vor- 
bească o limbă necunoscută lui în stare de 
veghe... g 

— În această privință, am aceeași opinie... 

— Ascultă însă mai departe și ai să recu- 
nosti că amănuntele mesajului sînt mai degrabă 
potrivite cu mintea ta decit cu a mea: «Ne lea- 
gă o stranie simbioză, fiindcă numai eu 
știu de ea și, paradoxal, numai eu pot fi 
inriurit în mod conștient»... «in comparație 
cu ei, noi sîntem indestructibili»... «Dar noi 
nu știm să iubim ca acești oameni fragili 
-şi misterioși... Impresiile răstimpului trăit 
aici m-au copleșit»... «Există în ei ceva 
indefinibil, inimaginabil, dar și inalterabil, 
incoruptibil, din aceeași esență cu noi»... 
«În mod bizar, eu n-am reușit încă să-i 
imprim nimic din dimensiunile noastre, 
în schimb el m-a sigilat fără să știe cu spiri- 
tul umanității lui»... «O înriurire ciudată 
alcătuită din curiozitate, milă și dintr-o 
imensă... simpatie, dar aceste cuvinte sînt 
aproape intraductibile în limbajul nostru»... 
«Inteligența lor nu-i extraordinară, dar pen- 
tru noi e plină de-o fascinantă originalita- 
te»... «Oricit de impenetrabili îmi par acești 
oameni iute pieritori, între ei și noi trebuie 
să existe căi de înțelegere»... «De ce n-ar 
fi posibilă prietenia unor făpturi incompa- 
tibile fizic?»... «Niciodată nu m-am simțit 
atît de fericit»... «EI a fost prima ființă intil- 
nită aici; de unde să știu că avea atit de 
puțin de trăit?» 

— Asta-i tot? 

— Nu, dar repetindu-ți crimpeiele auzite 
atunci, mă încearcă un sentiment straniu: 
n-am nici o îndoială că rostesc ceva înregistrat 
cu urechile mele și, totodată, sînt uimit de 
neverosimilitatea situaţiei. Dacă tu, autor de 
science fiction, o socotești de necrezut, cum 
aș putea-o califica eu? Partea gravă a dilemei 
e că ambele cazuri mi se par deopotrivă de 
inacceptabile. 

— Ai dreptate, dar nu trebuie să fim catego- 
rici nici cu scepticismul. În momentul în care 
existența unor civilizaţii extraterestre este ad- 
misă, întîmplarea ta intră și ea în domeniul 
posibilului. Cît privește aşa-zisa «materiali- 
zare» a mesagerului tău într-un om nu e ceva 
de neconceput. Parcă vorbea de o energie 
modulată... 

— Ascultă în continuare, căci va face unele 


precizări în această direcție: «Medicii lor mai - 

utilizează chirurgia; n-au deprins încă ştiin- 
tele regenerării»... «Respirația îi devine 
dificilă»... «Învățați-mă cum să-i împiedic 
oprirea inimii!»... «Intuiesc în el fiorul mor- 
ţii — al unei disparifii pe care noi cu greu 
o putem înțelege; cînd viața îi va părăsi 
trupul, eu voi fi sorbit înapoi, în lumea 
noastră, cu viteza hiperluminii».. «Vă im- 
plor: descoperiți un mijloc ca să-i înving 
moartea!». Nu ştiu ce era mai patetic: urletul 
de agonie al omului sau jalea celuilalt că-și 
pierde trupul dobîndit vremelnic. Nu e prea 
clar ce a spus mai departe: «Pieirea lui mă va 
sili să mă-ntorc în aceste locuri»... Voia 
poate să spună că ar fi trebuit să revină din 
pricina cercetărilor terestre întrerupte. Oricum 
sensul acesta este contrazis de ceea ce ur- 
mează: «Revenirea e un vis himeric — n-are 
nici un temei: chiar de-aș mai voi să vin 
aici, datorită paradoxului spațio-temporai 
s-ar putea să descind într-o altă eră geo- 
logică». Şi deodată a întrebat: «Nu-i cu pu- 
tință să mă infiltrez în alți oameni?» 

Mă uitai drept în ochii prietenului meu: 

— Mit, răspunde-mi cu toată sinceritatea: 
ai auzit vreodată de tahioni? 

— Adică de ioni iuți... 

— Va să zică, ai auzit... 

— Deloc. Am tradus etimologic cuvintul. 
În greacă, takhus semnifică «repede». Ştii că 
mă descurc în chestiile astea... 

— Mă tulbură ce-mi spui, deoarece înseamnă 
că frazele citate nu sînt o creaţie a minții tale. 

— Nu-ţi mai pare deci atît de fantastică 
relatarea mea... 

— Să ne înțelegem. Sint pus într-o situaţie 
destul de contradictorie: pe de o parte, nu pot 
înghiţi orice balivernă de coloratură ozenistă 
sau paraștiinţifică, chiar dacă aș fi fericit să 
mă întîlnesc cu insolitul, pe de altă parte, 
deşi relatarea ta mi se pare fantastică, trebuie 
să mă înclin în faţa anumitor evidențe. Or, 
mesajul pe care l-ai receptat începe să se lege. 
Deja, prin el, pot reconstitui unele caracteris- 
tici ale transmiţătorului său. 

一 Te ascult. 

— După propria-i afirmaţie, el a descins pe 
Terra sub forma unei energii care, infiltrîn- 
du-se într-un pămintean, este amplificată şi 
modulată de a acestuia. Omul i se pare o ființă 
firavă şi fragilă și totuși suficient de tare ca să 
amplifice energia oaspetelui. În ceea ce pri- 
veşte modularea, am putea presupune că, așa 
cum fiecare individ are un timbru vocal și am- 
prente specifice, tot astfel va fi existind un 
corespondent bioenergetic... 

一 Si crezi că acest tipar ar fi capabil să mo- 
duleze fluxul de energie al nevăzutului vizita- 
tor? 

— Da. 

— Pătrunderea lui într-un om e cu adevărat 
fantastică} J 

— Pentru noi, deși din fizică ne este cunos- 
cută echivalența dintre cimp și substanţă. 
Dar poate nici n-a intervenit o substanţiali- 
zare, ci a avut loc doar interacția a două energii. 

— Ca să am o imagine mai concretă, ar fi 
ceva similar modului în care un bacteriofag 
pune stăpinire pe un microb... 

一 Cu deosebirea că fagul își injectează 
ADN-ul în bacterie, silindu-i aparatul genetic 
să producă virusuri, în vreme ce vizitatorul 
nostru se infiltrează pentru a fi ei modulat de 
către matricea energetică a gazdei. 

— Intr-adevăr, dar în același timp să rămină 

el însuși, căci urma să se întoarcă în lumea lui. 
E o realizare grozavă! 

— Cu toate acestea s-ar părea că insuficient 
pusă la punct, deoarece nu era posibilă decit 
o singură «materializare» sau o singură co- 
nectare bioenergetică. În ceea ce privește 
afirmaţia că ei nu cunosc mila, este cit se poate 
de stranie. Dealtfel, nici nu cred că sîntem în 
măsură s-o interpretăm just. Aici intervine o 
gravă problemă de lingvistică siderală, un 
domeniu încă prea puțin cercetat... 

— La drept vorbind — iartă-mă că te-ntre- 
rup — circumstanța care m-a făcut să mă în- 
doiesc cel mai mult de realitatea mesajului a 
fost tocmai aceea că era transmis în româ- 
nește... ; 

— Ar exista totuși o explicație. Extrateres- 
trul nu putea dăinui aici decit integrat în sim- 
biontul uman (termenul nu este cel mai pro- 
priu, dar îl folosește și el). Tot prin intermediul 
omului, în speţă al inginerului pe care l-ai 
cunoscut, oaspetele invizibil reușește să se 
exprime. Cele auzite de tine vor fi reprezentind 
un fel de armonice terestre ale acelui mesaj 
neterestru. Ciudată mi se pare însă utilizarea 
unor cuvinte inexistente în vocabularul lor 
milă, simpatie. Dar de ce le-a rostit dacă ele 
n-aveau echivalent? Sau atunci ar fi trebuit 
să le definească... 

— Poate că le-a definit. Ti-am spus că n-am 
prins decit fragmente. 

— Vasăzică, ei nu cunoșteau sentimentul 
de milă, dar mesagerul lor a învățat să-l pre- 
țuiască și chiar să-l încerce. E plauzibil? 

一 De ce nu? Orice sentiment nobil poate fi 
contagios... 

— Dragă Mit, ai o concepție romantică, în 
sensul desuet al cuvîntului. Adevărata educație 
cred că se reduce la revelarea și cultivarea 
unor însuşiri congenitale; n-ai cum să deprinzi 
ce-i mila dacă ești un tip necruţător. Restul 
ține de ingineria genetică... 

— Dar el însuși a mărturisit că a învăţat acest 
sentiment... 

一 Nu putem fi siguri de ceea ce a pretins. 
Nouă ne e milă de furnicile care ni se nimeresc 
sub picioare? Dar de rinoceri, de foci, de 
balene, de pașnicele broaște țestoase? Nici- 
decum. Doar de cînd a fost descoperită eco- 
logia, a răsărit în sufletul nostru ceva ce sea- 
mănă vag a milă. Desigur că mă refer nu la un 
individ sau la un grup izolat, ci la antroposferă, 
ca fenomen planetar. 

— Şi atunci... 

— Sensul vorbelor lui e că a învăţat ce-i mila 
omenească, dar că și ei vor fi avind un senti- 
ment înrudit... O compasiune de un gen necu- 
noscut nouă. Altminteri nici n-ar fi afirmat că ne 
pot socoti frați siderali. 

— Toate astea-s bune, dar încă nu mă ajută 
să-mi fac o idee despre fizionomia lui fizică. 

— Dacă relatarea ta nu-i a unui miraj, orice 
amănunt ne servește să reconstruim alcătuirea 
invadatorului... > 

一 Nu-i un termen prea tare? 

一 Si-i spunem: o blindă cotropire, dar tot 
un soi de invazie este. Să ne continuăm însă 
portretul-robot: e! susținea că, în comparaţie 
cu pămiîntenii, semenii lui ar fi indestructibili, 
moartea în accepţia noastră fiind pentru ei 
greu de conceput. lată propoziții în stare să ne 
lase visători. Ce substanță extraordinară le va 
fi conferit o asemenea cvasieternitate? Sta- 
nislaw Lem a imaginat o stranie planetă gin- 
ditoare. Dacă vizitatorul tău provenea dintr-un 


astfel de loc, ignoranţa lor cu privire la milă 
devine dintr-o dată de înteles. Pe de altă parte, 
am aflat că, în momentul in care-și pierde 
suportul bioenergetic, intrusul este absorbit 
înapoi. Dar el nu-i o ființă-rază... 

— Asta ce mai e? 

— M-ai convins, Mit, de două lucruri: n-ai 
plăsmuit mesajul, dar nici nu mi-ai citit cartea, 
după cum te lăudaseși. 

一 Am citit romanul sahist fiindcă mă pasio- 
nează jocul regilor, și povestea aia stohastică, 
fiindcă a luat un premiu la Triest. Pe urmă am 
fost furat de alte treburi, dar m-ai convins că ai 
talent... 

— Nu te-am învinuit cu nimic, doar am con- 
statat gradul de «citibilitate» al cărții mele. 
Dealtfel mă mingii că tot ai parcurs 50% din 
volumul ei. 

— lar îţi baţi joc... 

— Hai să nu ne certăm! Important e că habar 
n-ai ce este un om-rază. 

— O să aflu dacă-mi spui. 

— E ceva banal pentru orice amator de scien- 
ce fiction: un ins ce poate fi transformat în 
corespondentul său electromagnetic, și apoi 
readus la starea inițială. Pe de altă parte, o 
fiinţă-rază poate fi ca atare prin însăşi natura ei. 

— Crezi deci că mesagerul... 

— Nu, el nu era un om-rază, deoarece avea 
să se întoarcă în lumea lui cu viteza hiper- 
luminii... N-ai spus așa? 

— Ba da. Hiperlumina însă nu-i tot lumină? 

— Tot lumină, dar cu proprietăţi atit de ului- 
toare incit se deosebește de fotonul banal ca 
heliul respirabil de heliul lichid cu însuşiri- 
de superconductibilitate. 

— Am impresia totuși că termenul de hiper- 
lumină este un nonsens. 

一 Pină acum vreo douăzeci de ani era, dat 
fiind că teoria relativității restrinse statua o vi- 
teză maximă a luminii. 

— Tocmai. Şi între timp au fost descoperite 
viteze mai mari? 

— Nu, dar acum fizicieni foarte serioși au 
imaginat corpusculi hiperluminici, tahionii de 
care vorbeam, ba au și pornit să-i vineze prin 
abisurile cosmice. Extraterestrul tău, în cazul 
că n-a minţit, e o ființă-tahion. 

— Totuşi faptul că medicii lor practică «ştiin- 
tele regenerării» ar denota o morfologie nu 
chiar atit de îndepărtată de a noastră. Mai ales 
dacă ne luăm după afirmaţia lui că ei şi noi 
sintem de aceeași esenţă... 

— Aceasta nu se referă neapărat la forma 
fizică. Poate să presupună... o aceeași natură 
spirituală... 

— Mi se pare curios că o făptură așa de 
evoluată n-a reușit să influențeze cu nimic 
pe omul în care s-a infiltrat, dar a fost marcată 
de acesta. 

— Nue chiar atit de surprinzător. Gindeste-te 
că noi am învățat radarul de la lilieci, fără... un 
transfer tehnologic reciproc. Dar, revenind la 
alcătuirea lor, faptul că «invadatorul» era aş- 
teptat în ciuda existenţei paradoxului tempo- 
ral pledează pentru teza că avea un ritm de 
viață extrem de lent... 

一 Nu înțeleg suita logică. 

— Paradoxul temporal face ca viața unui 
astronaut în zbor relativist, adică frizînd viteza 
luminii, să evolueze cu mult mai încet decit 
a celor rămași pe pămînt. De aceea a și pomenit 
de erele geologice care s-ar scurge, dacă ar 
voi să revină. Or, gindește-te la călătoria oas- 

infinit mai lent decit al oamenilor ar putea 
explica posibilitatea ca mesagerul să-și revadă 
cunoscuţi. 

— Parcă vorbeai de o planetă ginditoare... 

— Asta-i o altă poveste, dar ai dreptate: 
nu putem înainta prea mult pe calea asta. 
Văd că ne-am întins la taclale și nu mi-ai spus 
ce s-a-ntimplat pînă la sfîrșit. 

— Sfirşitul m-a descumpănit şi m-a cutre- 
murat. După ce şi-a revenit din somnul produs 
de anestezie, inginerul Mihuleac n-a mai scos 
decit din cînd în cînd cite un geamăt, iar puţi- 
nele cuvinte pe care le-a mai rostit erau șoapte 
adresate asistentelor ce-l înconjurau. Eu eram 
zdrobit de oboseală și de surescitare și mă 
cotropise o cumplită somnolenţă, din care mă 
trezeam ca să fiu din nou luat de apele ei. 
După cum ţi-am spus, în dimineaţa acelei zile, 
era sîmbătă, Spender, vecinul din fața patului 
meu, a fost mutat la alt etaj, așa că în rezervă 
n-am mai rămas decit noi doi. 

După-amiază, lui Mihuleac i s-a făcut tot 
mai rău. Au încercat să-i dea un medicament. 
A vărsat o găleată de singe. Mie pesemne 
mi-au administrat un hipnotic, fiindcă m-am 
prăbușit într-un somn adinc. Cînd m-am trezit, 
trebuie să fi fost seara. 

De obicei, simbetele și duminicile, excluzind 
situaţiile excepționale, decurg în linişte. Fireşte, 
secțiile de reanimare adăpostesc prin definiție 
cazuri dificile, dar și printre acestea există 
nivele de gravitate. În acea seară de simbătă 
însă, sălița noastră se umpluse de medici, 
care se sfătuiau posomoriți şi dădeau dispo- 
zitii asistentelor. Un război misterios parcă se 
declanşase în vecinătatea mea, între acei oa- 
meni în alb și moartea care nu voia să-şi lase 
din gheare prada. 

La un moment dat, în cameră au apărut so- 
tia şi fratele inginerului. Acesta respira anevoie, 
horcăind. Observind că se sufocă, o asistentă 
l-a ridicat şi l-a sprijinit cu spatele de perne. 
Apoi un medic a spus că esenţialul era ca bol- 
navul să elimine cheagurile de singe, iar pentru 
aceasta i-a dat doamnei Mihuleac un borcan 
şi i-a arătat cum să procedeze. «Hai, dragule 一 
îl ruga ea mingiios, cu lacrimi în glas, ca pe un 
copil — fă ce ţi-a spus domnul doctor! Ai în- 
teles ?» Livid, extenuat, el făcea din ochi semn 
că pricepuse şi se chinuia să tușească și să 
expectoreze. 

Acum mi se pare limpede că omul era în 
agonie. Pe atunci, eu însumi într-o stare lar- 
vară, nu-mi dădeam seama de aceasta. «Hai, 
hai, dragule, mai tușește, ca să scoţi răul din 
tine...», auzeam lingă patul de alături și multă 
vreme a continuat această îngăimare ca un 
cîntec trist de leagăn. Şi iar m-au cuprins 
valurile somnului. Cred că m-am deșteptat de 
vreo două ori. Prima dată, în timp ce bolnavul 


scotea -nişte raluri groaznice şi chipul răvă- 
şit de durere părea al unui alergător aflat la 
capătul unei curse nebune: Cu atit mai uluitoare 
a fost pentru mine, la o nouă trezire, desăvirșita 
seninătate a feței lui Mihuleac, atunci cînd spre 
miezul nopţii inima a încetat să-i mai bată. 

În camera în care vorbeam se întinsese pe- 
numbra serii. 

— Dragul meu, mi-am întrebat prietenul, vrei 
să aprind lumina? : 

— Nu, mi-a răspuns Mit, e mai plăcut aşa. 
Şi, de fapt, am o oarecare fotofobie. Nu știu de 
ce, poate de la o răceală. 

— Din mesajele extraterestului n-ai receptat 
însă altceva în afara fragmentelor pe care mi 
le-ai spus... 

— N-am mai pomenit nimic despre această, 
să-i spunem, completare, deoarece crimpeiele 
de care-mi reamintesc au pe de o parte ceva 
foarte nebulos (eram pe jumătate adormit), iar 
pe de altă parte vin în contradicție cu însăși 
ipoteza noastră. 

一 Nu prea înţeleg... 

— Ascultă și vei decide chiar tu. În timp ce 
muribundul scotea hiriitul acela cumplit, mi s-a 

ărut că disting din nou «glasul» celuilalt. 
ntre altele: «Vă implor, interveniți și salva- 
ti-i! Impiedicaţi-i pieirea! Nu pot primi că 
e un sfirsit inexorabil». Şi deodată: «O stra- 
nie rigiditate l-a cuprins pe acest om». 

— Ei și? Ce te-a contrariat aici? 

— Faptul că l-am auzit și după ce inginerul 
Mihuleac a murit. 

— Şi ce anume ai auzit? 

— Ceva poetic și neverosimil: «Limpezimi 
de vis! Ce viziuni nemaipomenite! Zori 
ireali, izbăvitori ai unei conștiințe nebănui- 
te... Discontinuitate... iluminare... irizări...» 

— N-ai de ce să fii surprins: moartea biologică 
nu corespunde cu încetarea tuturor resurselor 
vitale. Ştii doar: părul și unghiile mai cresc. 
O anumită bioenergie trebuie să se conserve 
cîtă vreme putrezirea n-a învins definitiv. 

— Nu sint convins: conform ipotezei noastre, 
vizitatorul era ejectat înapoi de cum pierea 
corpul-gazdă. 

— Așa e, Mit, dar mai putem opta și pentru 
o altă ipoteză, sugerată chiar de tine. Mă privi 
scormonitor fără să spună nimic. Doar un 
suris îi flutura abia perceptibil peste buze. Și 
pentru întiia oară am observat că are ochii 
verzi cu puncte aurii. Continuai: Ultimele cu- 
vinte certe ale «invadatorului» au fost parcă: 
«Nu-i cu putință să mă infiltrez și în alți 'oa- 
meni?» De data aceasta, mi s-a părut că suri- 
sul i s-a topit și obrazul lui Mit a devenit mai 
palid, dar cine știe dacă nu era efectul înserării. 

— Poate să fie și cum zici tu, rise în sfîrşit 
prietenul meu. Dar, în acest caz, oricine vine 
în legătură cu mine e în primejdie... i 


ÎNŞURUBAȚI ÎN MOEBIUS 


„UNU. Faptele acestea s-au petrecut înainte 
ca lucrurile să ia o extrem de proastă întorsă- 
tură. Totul începuse cu sute de mii de ani mai 
devreme, dar începutul sfirșitului a fost mo- 
mentul: în care Sico se urcă pentru a cincea 
oară în primul din cele trei alizoare ale expe- 
diției. De data asta era singur. 


de Ghighi Teibrich 


Alizorul se desprinse discret de peretele 
basculant al navei orbitale. Indicatoarele func- 
ționau normal. Sico avu timp să privească 
prin geamurile speciale suprafața argintie de 
care se depărta. Văzu rezervoarele mari de 
combustibil, acum goale, apoi rezervoarele 
energetice, şistemul cel mai nou de echipa- 

ment. Acestea puteau acumula, prin inter- 
mediul unor baterii. dispuse pe panouri plia- 
bile, energia radiantă din exterior. Trecu cu 
privirea mai departe, către antena imensă, 
asemănindu-se atit de bine cu un arbore pie- 
trificat. 

Apoi privi planeta. Urma să intre în atmosfe- 
ră. Pentru a cincea oară. Misiunea lui consta 
în efectuarea unui zbor de recunoaștere dea- 
supra zonei H 25. O studiase bine pe hartă. 
Jumătate era ocean, jumătate uscat, pe o 
linie de demarcaţie nord-sud. Către vest re- 
lieful devenea accidentat. Un munte. Totul 
era extrem de simplu. Poate că asta era și 
cauza pentru care se simțea ușor stinjenit. 

Îşi zise că va fi foarte fericit la sfîrşitul mi- 
siunii, dacă nu va avea nimic de raportat 
centrului. Nu voia să fie el cel care să des- 
copere ceva. Nu avea nevoie. Treaba nu-i 
plăcea de loc. Se încurcaseră în nişte fire 
nevăzute și periculoase. Poate că încă nu era 
prea tirziu să dea înapoi. Să se întoarcă pur 
şi simplu acasă. 性 

Alizorul intră în atmosferă. Un lanț de flă- 
cări îl cuprinse dintr-o dată. Dar numai pentru 
o secundă. Ordinatorul corectă unghiul de 
pătrundere. 

Pe măsură ce se apropia, totul devenea mai 
clar. În curînd depăşi un strat de nori Si ocea- 
nul apăru albastru, cu o fremătare nevăzută, 
dar presimțită. Sico constată nervos că mîna 
îi transpirase pe manşă. Efectuă o ușoară ro- 
tire, Văzu țărmul, verdele pădurii. 

Moro le interzisese să se apropie la o alti- 
tudine mai mică de trei sute de metri de sol. 
Păcat. Ar fi avut poate chef să se lungească 
la umbra unui copac, să simtă în jurul lui cum 
freamătă frunzele în bătaia brizei. Să alerge 
cu picioarele în valurile care așterneau un 
covor de spumă pe nisipul ud. Dar nu putea 
face aşa ceva pînă nu se lămurea totul. Îl cu- 
prinse o uşoară tristețe. Era totuși o planetă 
atit de frumoasă, o atmosferă perfect respi- 
rabilă, o vegetaţie atit de abundentă. 

Sico se apropie de zona pe care urma să o 
cerceteze. Reduse viteza. Cercetă altitudinea. 
O mie de metri. În scădere. Apăsă citeva 
clape. Senzorii și analizoarele se aşezară în 
poziția de funcționare. Privi în ecran. Baza 
făcea verificările de rutină. Totul decurgea 
normal. 

Şi deodată simţi un fior. Simţi o greață 
ușoară, care-l părăsi după o clipă. 

Sint obosit, își spuse. Doar nu sînt la pri- 
ma misiune în spațiu. Sau la prima recunoaş- 
tere. Nu am nimic altceva. Sint pur şi simplu 
obosit. 

Ajunsese chiar deasupra zonei. Din citeva 
mișcări puse senzorii şi analizoarele în func- 
țiune. Altitudinea: cinci sute de metri. În 
scădere. Reduse viteza. Urma să efectueze 
două treceri: prima de la est la vest, a doua 
de la.nord la sud. Dar pe a doua nu avea s-o 
mai facă niciodată. 

Trecu ca un bolid pe deasupra valurilor. 
Țărmul se năpusti spre el. Lucrurile începu- 
seră să se petreacă prea repede. Un șuierat 
ascuţit și o lumină roșie intermitentă îl anun- 
țară că intrase în limita celor trei sute de metri. 
Mișcările lui deveniseră lente, ca într-un film 
dat cu încetinitorul. Întinse mina şi decuplă 
pilotul automat. Manşa i se zbătu o clipă în 
palmă. O tinu nemişcată, parcă dirijind pro- 
priul său destin. În secundele dinaintea coli- 
ziunii fu catapultat cu furie, ultimul act meca- 

nic al aparatului. 

Creierul său înţelese într-o secundă, dar 
era prea tirziu. Apoi uită totul. Se pomenise 
la sol, iar alizorul stătea sfărimat cîțiva zeci 
de metri mai departe. Avea o vagă mulțumire. 
Nici o umbră de neliniște. Şi nici un oscior 
sfărimat. 

Apoi simţi iar furnicătura. Şi se puse pe 
căutat. 

DOI. Dincolo de stincile de corali se întin- 
dea oceanul. Din locul în care mă aflam, vaz 
lurile păreau că lovesc ţărmul chiar sub pi- 
cioarele mele, cu un fornăit de spumă și alge, 
înecînd periodic spinări de elefanţi ornate cu 
plante marine. La cîteva sute de metri mai 
spre nord se zărea o aripă ruptă. În spatele 
meu, după o fisie de nisip care spre stinga 
cobora în dune galbene pină în apa mai amară 
ca o clipă neagră, începea liziera pădurii, cu 
o arhitectură barocă de boschete aproape de 
nepătruns. Dar pădurea și muntele de piatră 
din spatele ei, kilometri mai încolo, le-am 
văzut ceva mai tirziu. La început, doar stin- 
cile de corali. 

Cu citeva minute mai devreme fuseserăm 
sus. Călare pe colaci. Luam viteză la vale. 
Ceaţa din înălțimi ne şuiera pe la urechi. Ne 
încleia bărbile și ne aburea ochelarii. Ne fur- 
nica imaginaţia. Și chiar dacă ar fi fost numai 
asta și tot ar fi făcut mai mult decit dacă am 
fi stat cu Antol pe alizor, sau pe orbită. În 
stinga sus, aveam douăzeci de clape cu becu- 


„lete în fiecare. În dreapta jos, șaisprezece ca- 


drane si monitoare fàră a mai pune la soco- 
teală nenumăratele indicatoare. Le nesoco- 
tisem. Nu poţi nesocoti un cadran, mai ales 
cînd sus, pe colaci, încerci să ieși dintr-un 
torent şi să intri în altul. Așa că ne-am pome- 
nit la sol. 

Cînd primul moment de buimăceală trecu — 
și asta se petrecu ucigător de repede — încă 
mă mai rostogoleam în gol. Ei bine, în acel 
moment infinitezimal, cînd încă mai eram în 
aer, am putut să văd (sau mi s-a părut că văd) 
şi mi s-a întipărit în minte chipul, sau poate 
conturul trupului; adevărul e că după aceea, 
cînd am fost jos și mai tirziu, am tot încercat 
să-mi amintesc cu precizie ce am văzut de 
fapt şi cu cît mă gindeam mai mult, cu atît 
imaginea îmi scăpa, se depărta, nu mai pu- 
team s-o prind; în orice caz, mi se înfipsese 
în creier, ca un semn de întrebare într-o pro- 
poziție afirmativă, o viziune grotescă, absurdă, 
chinuitor de obsedantă. 

Curind, în dreptul copacilor apăru Mart. 
Alerga de colo-colo. Cind se oprea, se lăsa 
pe vine sau se trintea cu totul la pămînt, deoa- 
rece dispărea din cîmpul meu vizual. Cînd 
apărea din nou, alerga în altă direcție. Mă văzu 
și îmi strigă de departe, cu sufletul la gură: 

— Vezi în spatele zidului de corali, poate 
scoate capul pe acolo. Îl tot caut de două 
minute. 

— Aha, mi-am zis atunci — dar numai în 
acel moment, mai apoi n-am mai gîndit așa —, 
aha, deci şi el a văzut ceva. Totul devenise 
atit de veridic! Am fugit în spatele zidului. La 
dracu! Nu scosese capul. 

— Mai caută în lizieră, strigă Mart. Dacă gă- 
sim ceva, sintem barosani. 

— Mai caut, mai caut, parcă ţi-ai fi pierdut 
nevasta, așa te agiţi. 

— Fii cuviincios, bun la suflet, cinstit, ama- 
bil, săritor la nevoie, blind, dirz, îngăduitor cu 
greșelile altora, întreprinzător, plin de iniția- 

tivă, de modestie... 

— Dacă mai vorbeşti mult nu mai apare ăla 
nici poimiine! 

Mart făcea spume. Ne puserăm pe treabă 
cu o încăpăţinare vecină cu dementa. 

— Poate s-o fi ascuns în tufișuri, zise el. 

— Caută, ce treabă ai? 

— Dacă ar fi fost în tufișuri ar fi șuierat, 
aşa spunea Antol: cînd e în tufișuri șuieră. 

一 De ce să șuiere? 

— Așa vrea el, poți să-l oprești? Aşa a în- 
văţat de la mama lui. 

— A învăţat pe dracu’! 

Şi astfel ne îndepărtasem, încet dar sigur, 
de locul în care căzuseră colacii, căutînd, 
cercetind fiecare pietricică, fiecare fir de iarbă, 
fiecare moleculă de gaz. Cam asta era sen- 
zatia pe care o aveam de cînd ajunseserăm în 
preajma planetei și, mai ales, de cînd înce- 
puserăm să recepționăm mesajele. Poate din 
cauza asta ne interzisese Moro să coborim pe 
sol. Acum însă nu aveam de ales. Ne lăsam 
în voia soartei. Avea să se intimple cu noi 
ce se întimplase și cu Sico, ce anume însă, 
nu ştiam. 

Aerul era clar şi pur, aveam un vag senti- 
ment de fericire. Ştiu, era o absurditate, dar 
asta era ce simțeam, îmi venea să mă dau 
de-a dura prin nisip. M-am hotărit în cele din 
urmă să fac o baie în mare, deși nu ştiam ce 
se ascunde sub suprafața cutată, înspumată. 
imboldul a fost prea puternic. M-am dezbră- 
cat şi am intrat în apă. Mart era cu cîțiva metri 
în fata mea, zbenguindu-se ca un delfin. 

TREI. Sus, în apropierea unui nor plin de 
pete de soare şi de umbră, o viețuitoare înari- 
pată care ar fi cutezat să se ridice la acea 
înălțime ar fi auzit cu mirare un zgomot de 
voci, necunoscut ei, întrucit omul nu mai pă- 
trunsese în acele meleaguri depărtate. 

— Unde sint cei doi? 

— Din partea lui Mart ne putem aștepta la 
orice. Am greșit cînd le-am dat ieșirea. Ştii 
foarte bine ce complicaţii am avut data tre- 
cută. Moro a declarat că nu ne mai ajută dacă 
iar se întîmplă. Ala nu se joacă. Adu-ţi aminte 
ce s-a întîmplat cu Sico. Ce sfirșit îngrozitor 
a avut. 

'— Încă nu se știe cu precizie cum s-au pe- 
trecut lucrurile. Oricum, mai e şi Ghinet pe 
acolo. Ăla se mai descurcă. 

一 Se descurcă pe dracu'! Pariez că au busit 
colacii. 

Antol manevră compasul. Alizorul ieși de 
după nor și cobori în direcția muntelui de 
piatră. Replica asta blestemată! O mai auzise 
în cîteva împrejurări. Şi nici una nu a fost 
urmată de vreo petrecere cu caviar şi șam- 
panie. Ajunsese să-i urască pină și construc- 
ţia. Acel fatidic «pariez» pus la început, ca 
un semn magic, ca o pecete a adevărului de 
necontestat, urmat, de obicei, de o propoziţie 
simplă, afirmativă, pe care n-ai vrea să o auzi 
rostită decit, poate, în clipa care precede clin- 
chetul deșteptătorului. 

一 Pariez că de data asta au încurcat-o rău 
de tot. 

Fu cît p-aci să plesnească. Cînd va avea 
timp îi va schimba în mod sigur programul. 
În mod sigur. Manevră un timp în liniște. 

— Să nu încerci să mă duci. Ştiu ce ai de 
gind să faci. 

Antol nici nu clipi. Continua să ia viteză cu 
vintul în spate. Întinsese toate pinzele mag- 
netice. 


— Sper că n-ai de gind să cobori, continuă 
vocea cu tonul schimbat. Nu uita că ăsta nu-i 
un elicopter, ci un alizor. Un A-L-I-Z-O-R! 
N-ai să-l mai poți urni după aceea. 

— La naiba! făcu Antol exasperat. N-ai nici 
o grijă. O să încerc să folosesc lacula. 

— Tocmai. Şi după aceea cum aburezi son- 
dele? 

— Am să văd eu ce am să fac! Nu mă mai 
plictisi. 

O clipă de liniște. Antol puse degetul ară- 
tător pe comutatorul general al centrului de 
vorbire-comentarii. Era hotărit să-l apese dacă 
difuzorul va slobozi vreun «pariez». Ba era 
hotărit să-l apese chiar la auzul unui «pa...» 
sau pur și simplu la «p...». Dar maşina slobozi 
un «a» clar și lung. 

— Acum ești cu degetul pe întrerupător. 
Dă-i drumul, întrerupe-mă. N-am nimic de 
pierdut. N-am o viață a mea proprie. Nu mă 
așteaptă acasă copii sau o nevastă tînără şi 
frumoasă. Pariez că-n două ore.. 

După declic urmă o imensă linişte, apoi o 
lumină roşie, apoi o zguduitură ușoară urmată 
de una mai puternică. Apoi nemișcare. 

— Ce porcărie! zise Antol, lovind alizorul cu 
piciorul în burtă. Comutatorul se declanşă 
singur. . ý 

— Un, doi, trei... Comunic poziţia. 

— C... Lasă poziţia! Ce, te-ai timpit? 

一 Sinteti toţi la fel. Nici unul n-aveţi mai 
multă minte ca un ciine prost. 

Terenul avea de jur-imprejur cercuri con- 
centrice, scrijelite parcă cu un obiect tăios, 
şi două diametre rectangulare, ca o țintă. 

— Drept în mijloc, îşi spuse Antol, nu fără 
oarecare mulțumire. 
doar nu era să dai greş tocmai în 
chestia asta. 

Antol o luă de-a lungul țărmului, scărpi- 
nîndu-se în barba albă şi deasă. Gindurile i 
se vălmășeau neclare. Privi cerul, norii și 
deodată o mulțumire nefirească îi cuprinse 
sufletul. Apoi simți o furnicătură care-l tul- 
bură. Se opri... Vintul molcom aplecă firele de 
iarbă, parcă încercînd să-i ascundă ceva. 

PATRU. Moro se trezi din somn cu o sen- 
zatie stranie. Se uită la ceas: dormise mai 
puțin decit era programat. Înjură în gind. În 
ultimul timp i se întimpla frecvent să nu doar- 
mă numărul de ore stabilit. Apoi, începuse 
să-l obsedeze și coşmarul, poate tocmai din 
cauză că-l uita imediat în momentul trezirii. 
De data asta, nici măcar nu mai încercă să 
şi-l reamintească. 

Se- tiri pînă în fața oglinzii. Își privi ochii 
alb-lăptoși, înfundaţi în orbite, și cearcănele 
verzui, în timp ce-și trecea mina prin barbă, 
peste pometii osoși, pe care pielea stătea în- 
tinsă ca pe o tobă. Avea aproape optzeci de 
ani, un bătrinel nenorocit. Şi obosit pe dea- 
supra. Plescăi nemulțumit. Se afla în pragul 
prăbuşirii, dar nu era acesta motivul stării 
sale general pesimiste: se aflase şi altă dată 
în situaţii la fel de dificile. De data asta însă, 
avea o presimţire. Şi coșmarul ăla blestemat 
pe care nu-l putea apuca de nicăieri, îi scăpa 
mereu printre degete. 

Echipajul devenea din ce în ce mai greu de 
strunit. Se gîndi la Sico. El îi mai punea la 
punct. Dar acum, după toate acele întimplări, 
rămăsese singur pe poziție. lar ședințele de 
analiză deveneau din zi în zi mai violente. Își 
pipăi mușchii vinoși. Apoi privirea îi alunecă 
automat spre șold. Nu se mai despărțea de 

armă nici cind dormea. La nevoie, îi va exter- 
mina ca pe niște șoareci. Antol era cel mai 
periculos dintre ei, îşi zise, poate pentru că 
are mai multă minte. Oricum, nici unul din ei 
nu face doi bani. 

Intocmiseră impreună scenariile posibilită- 
tilor și le rulaseră pe calculator. Soluţiile pri- 
mite nu spuneau nimic nou. Nu prea aveau 
de ales, iar riscurile in fiecare variantă erau 
enorme. Dacă părăseau orbita şi se plasau pe 
o traiectorie de înapoiere, cu energia pe care 
o mai aveau, estimind in mod optimist posi- 
bilitățile de alimentare pe drum, n-ar fi putut 
dezvolta decit 16-20%, din viteza de regim. Cit 
timp va dura deci întoarcerea? O mie de ani, 
cinci sute? Pe cind dacă mai răminsau pe 
orbită, activitatea lor urma să fie paralizată în 
mai puţin de două sute de ore. lar după aceea 
îi aștepta moartea lentă și chinuitoare. Moro 
își zise că nu va rezista să privească pînă în 
ultimul moment nebulozitatea argintie şi paș- 
nică a planetei. 

La ultima ședință de analiză Antol îşi arun- 
case cu putere casca de podea, de unde rico- 
şase ca o minge. 

— Mă voi întoarce, chiar de-ar fi să răstorn 
pe ops sistemul ăsta puturos, planetă cu pla- 
netă 

Moro îşi dusese mina la șold, dar nimeni 
nu-l băgase in seamă. 

— E riscant să plecăm aiurea, consumin- 
du-ne ultimul strop de energie, zisese el după 
o clipă. Pe planetă se găseşte heliul-3 în can- 
tităţile de care avem nevoie. Totul e să găsim 
o modalitate lipsită de riscuri de a ne aprovi- 
ziona. Sau să elucidăm cumva problema emi- 
siilor bio. 

— Deci tot nenorocitele alea de semnale, 
pină la urmă. Din cauza lor am rămas aici, am 
depășit aiurea toți indicatorii, iar acum ne dăm 
cu capul de pereți căutind formule. 

Da, nenorocitele de semnale. Cu cincizeci 
de ani în urmă fuseseră catalogate drept o 
nenorocită de emisie. Dar Moro avea deja pe 
atunci o experiență bogată, cunoştinţe bine 
puse la punct. N-a trebuit «să gindească» 
prea mult. Intuitia i-a spus imediat că-i vorba 
de ceva anormal. Testele preliminare confir- 
mară. Emisia era considerată în afara limite- 
lor admise ca «naturale». Deci ceva artificial. 
Şi iată-i aici, la fața locului, jucîndu-se de-a 
mesajele cu un maniac, un obsedat, sau, pur 
și simplu, cu un inconştient care, chiar dacă-i 
înțelegea sau nu, refuza sistematic să se facă 
inteles de ei, alegind cu o precizie diabolică 
tocmai variantele imposibile. Un singur lucru 
ştiau cu siguranţă: cine atingea solul planetei 
în perioada de emisie bio maximă, nu se mai 
întorcea. Sico fusese trista lor confirmare a 
acestui adevăr. 

Moro îşi aruncă privirea pe dalele de mar- 
mură. Nici un mesaj nou nu se mai înregis- 
trase. 

Își făcu toaleta într-o baie de manuson, se 
bărbieri în jurul buzelor şi al urechilor, dar nu 
reuşi să se rupă de sub vraja visului uitat. 
Nemulțumit, pătrunse în camera circuitelor, o 
sală circulară cu gravitație proprie, semănind 
cu un cilindru în alt cilindru, avind aceeaşi 
axă a centrelor. Pereţii erau încărcați cu apa- 
ratură de control, monitoare, trape și scaune 
rabatabile. Moro ştia că mai există un alt ci- 
lindru exterior, pe care erau accesibile circui- 
tele de comandă. Moro dădu ocol camerei, 
păsind pe suprafaţa concavă a cilindrului exte- 

rior. După aproximativ cincizeci de metri, se 
opri în fața unui ecran verzui. Ecranul transmi- 
tea o imagine încețoșată și foarte instabilă. O 
umbră de neliniște întunecă trăsăturile lui 
Moro. Se cățără pe un scaun și apăsă șapte 
clape, cu diferite simboluri desenate pe fie- 
care. Imaginea rămase slabă, segmentată de 
nenumărate puncte luminoase, care se zbă- 
teau fără încetare. 

— Ce zici de asta, Zum? spuse Moro, în- 
cruntindu-se. 

— Alizorul se află la sol, zise Zum după o 
clipă de tăcere. Ai spus să nu-ți modific foca- 
rul antenei. 

Moro simţi că-i îngheaţă singele în vine. 
Alizorul era sub limita minimă de trei sute de 
metri. Ce naiba caută Antol acolo? Dacă 
voia imagini mai apropiate, de ce nu a trimis 
colacii? 

— Dă-i drumul, fixează-mi imaginea. 

Zum se conformă. Moro tresări. Zări o dună 
galbenă de nisip, apoi oceanul, linia orizon= 
tului la jumătatea ecranului. Înlemni. 

— Ăsta a inebunit! S-a așezat chiar PE sol! 

Broboane de transpiraţie îi tisnira din piele, 
se prelinseră pe frunte, pe timple, pe obraji. 
Brusc, se simţi singur și vulnerabil. Fu scutu- 
rat de un tremur nervos. Așa erau deci sortite 
să eșueze strădaniile lui de o viață. Se gîndi 
la tinerețea sa irosită în labirintul nesfirșit al 
stațiilor de recepţționare, al sălilor de calcu- 
latoare, restul vieţii prin nave cosmice super- 
rapide, iar acum, sub ochii lui, ultimele spe- 
rante îi erau pur şi simplu spulberate. 

Dar Moro nu era persoana care să se piardă 
în lamentări inutile. Gindurile deznădăjduite 
nu durară mai mult de o fracțiune de secundă. 
Poate mai era o speranţă. Poate acesta era 
chiar acel faimos «punct nodal» al expediției. 

-Făcu legătura cu alizorul. 

— Antol, mă auzi? zise în direcția microfo- 
nului şi vocea răgușită, depărtată, îl trădă. 
Repetă mesajul, mai clar. 

Imaginea se deplasă spre stinga. Nisipul se 
scurgea în valuri către valurile lichide, mobile 
ale mării. Cerul era de un albastru intens.. 
Moro, cu ochii pironiti pe ecran, îl zări deodată 
pe Antol, cîțiva metri mai încolo. Ghemuit pe 
vine, cu părul răscolit, cu o sclipire demen- 
țială în privire, răvășea cu frenezie firele ascu- 
tite de iarbă galben-verzuie crescute de-a 
dreptul din nisip, de parcă ar fi pierdut printre 
ele însăşi esența propriei sale existenţe. 

CINCI. Mart s-a suit într-un copac. S-a 
cățărat pe trunchiul lui noduros pînă a dis- 
părut în frunzișul des. Urmăream curios cum 
se deplasa de pe o cracă pe alta, observind 
numai tremurul neobișnuit de puternic al frun- 
zelor. La poalele copacului începuseră să 
cadă crengi rupte de înaintarea lui neîndemi- 
natică, dar plină de tenacitate. Ne îndepărta- 
serăm de locul unde căzuseră colacii şi ne 
găseam acum pe un platou mai întins, acoperit 
cu iarbă şi dune. ' 

Am avut o viziune ciudată. Se făcea că 
eram nişte insecte oarecare găsindu-ne feri- 
cirea în cîțiva stropi de nectar, în citeva fire 
de polen. Zburam fără încetare în toate direc- 
tiile, în speranța unei agoniseli mai substan- 
tiale. Deodată, o sclipire molcomă, ca o dulce 
promisiune, ne trezi instinctele, atrăgindu-ne 
miraculos spre un potir pe jumătate plin cu 
băutura zeilor. Broboane mari stăteau gata să 
cadă de pe corola îmbietoare și impunătoare 
totodată. Ne-am repezit hulpavi. Sclipirea amă- 

gitoare dispăru. Începurăm să căutăm orbește, 
dar cu cit ne afundam printre petalele cu par- 
fumuri ameţitoare, cu atit impulsul care pen- 
tru o secundă ne incendiase sufletele şi ne 
întunecase mintea se dovedea mai amăgitor. 
Şi apoi, în cele din urmă, ajungind la margi- 
nea unei imense cupe, constatarăm că în loc 
de nectar găsiserăm nenumărate elitre, picio- 
ruşe, învelişuri chitinoase golite de continu- 
tul lor viu, rotindu-se într-o mișcare elicoidală 
greoaie, asemănătoare lavei incinse care se 
zbate în craterul unui vulcan în erupție. Îngro- 
ziți, ne-am tras înapoi, dar cînd să ieşim din 
nou la lumină, am constatat că petalele se 
închiseseră, formind o barieră de netrecut. 
Curiînd, strinsoarea lor începu să crească, 
sufocindu-ne, strivindu-ne. 

M-am scuturat plin de scirbă. Singele imi 
năvălise în obraji, în timp ce mîinile și picioa- 
rele îmi amorțiseră. 

Acum Mart a coborit din copac, iar eu m-am 
suit pe dune. Panta era bună, 'nu alunecam. 
Un val cald, apoi unul și mai cald. M-am pus 
pe căutat. Deveni fierbinte. Am mai căutat un 
pic, apoi am coborit. După un minut am suit 
din nou, mai spre stinga. Apă. 

O voce de la distanţă: 

— De ce nu scormonești nisipul? 

Faţa lui Mart era congestionată, după cum 
bănuiesc că era și a mea. l-am strigat: 

— Dacă ar fi fost în nisip, ar fi horcăit! 

— De ce să horcăie? 

a Mă gindeam că așa l-o fi învățat mama 
ui 

ȘASE. Antol mai făcu doi pași şi termină 
de înconjurat alizorul, care, în centrul cercuri- 
lor concentrice, chiar la întretăierea diametre- 
lor rectangulare, părea că turbează într-o efer- 
vescenţă de sunete, pilpiiri și culori. Antol îl 
privea cu luare-aminte; nu mai văzuse în viața 
lui un alizor care să facă atita tămbălău. Nici 
nu avea motive. E adevărat, cam dăduse greș 
într-o privinţă, dar pe de altă parte nimerise 
drept în ţintă. 

La început i se făcuse frică. Se ghemuise 
într-o groapă citiva metri mai încolo. Îşi tră- 
sese piciorul sub el și-l încrucișase în aşa fel 
cu mina, încit talpa piciorului să formeze un 
unghi araj cu direcția privirii sale, în fiecare 
moment. Îşi scosese apoi ochelarii de protec- 
ție și îi înşurubase în spațiile de aerisire ale 
măștii de gaze pe care și-o trăsese pe faţă, 
iar în cele din urmă își pusese pălăria lungu- 
iață și-și montase rucsacul la încheietura mii- 
nii libere. Lucrase mult timp pe alizoare şi știa 
de ce sint capabile cind se înfurie. lar ăsta 
părea al naibii de furios. Își zisese că acu-acu 
îl împroșcă cu gazele sale lichefiate, cu flă- 
cările verzui, defensive, cu norul negnu toxic 
sau cu pastilele roz-bombon mai ucigătoare 

Dar alizorul nu făcuse nimic din toate astea. 

Îşi zise atunci că poate alizorul e rănit de 
moarte, că se zbate neputincios, că suferă. Lui 
nu-i plăcea suferința, avea oroare de ea. Se 
gindi că cel mai bun lucru ar fi să-i curme 
durerile pentru totdeauna. Era singurul lucru 
pe care-l mai putea face pentru acesta. Cu un 
gest scurt scoase din toc arma, îi ridică pie- 
dica. Şi caii se împușcă. 

Cacofonia de sunete și culori îl obosea, îl 
călca pe nervi. Tocmai acum, cind avea atita 
nevoie de liniște, cînd trebuia să se concen- 
treze ca să-i dea de urmă. Căutatul prin iarbă 
îl exasperase, dar îi excitase în acelaşi timp 
simţuri pe care le credea de mult adormite. 


Sau despre care nici nu ştia că le are. 

Ochi în mod reflex partea cea mai sensibilă. 
Apăsă pe trăgaci. Fulgerul tfisni instantaneu, 
ca o lamă de argint. Alizorul se carboniză pe 
loc, scoțind un ultim și fatidic «pariezzz», 
după care încremeni pentru totdeauna. 

Şi, brusc, Antol avu revelaţia faptului că se 
înşelase profund. Îi veni să urle. Ceea ce lui 
i se păruse a fi o ţintă, era mai degrabă o imen- 
să pinz de păianjen în care nimerise drept în 
mijloc. Gituit de frică și emoție, căzu în ge- 
nunchi. 

ȘAPTE. Moro întoarse violent capul, du- 
cîndu-și mina la ochi, îşi pierdu echilibrul şi 
se rostogoli pe podea. Încercă să se ridice 
imediat, picioarele împinseră într-o direcţie 
greșită și se pomeni căzind peste o masă de 
cauciuc care se curbă sub greutatea lui. În 
jurul său, pereţii, martori involuntari ai zba- 
terii sale de o clipă, pilpiiau ritmic, ca un foc 
de tabără. Nu-i putea vedea. Îşi pipăi ochii, 
pleoapele umede; chiar dacă le închidea sau 
nu, fulgerul luminos răminea pe retina sa în- 
junghiată. 

Se sculă și-și trase pe pipăite un scaun. 
Stătu așa un timp, ca Împietrit, cu lacrimile 
încleindu-i barba. Vederea îi revenea încet. Nu 
era normal să-i revină atit de încet, dar cite 
lucruri normale se mai petreceau cu el? Sen- 
zatia fusese aşa de puternică, atit de reală, 
încit i se păruse că Antol trăsese de-a drep- 
tul în el. Ecranul se stinsese de mult, dar lui 
încă i se mai perindau prin fața ochilor pete 
luminoase dureroase. Simtea o amorțeală la 
baza craniului. 

Trebuia să se grăbească. Indiferent ce fă- 
cea, trebuia făcut repede. Altfel își condamna 
irevocabil echipajul la moarte. 

Sau poate erau deja condamnați? Luase le- 
gătura cu alizorul, dar nu-l văzuse decit pe 
Antol. Şi acesta trăsese. Se comportase ca 
un nebun. Ce se întîmpla cu ei acolo jos? Se 
găseau sub o acţiune hipnotică? Se întrebă 
atunci cit de puternică ar fi fost această ac- 
țiune. Dacă ajungea și pînă la el. Însemna că, 
poate, ce gindea in acel moment îi era dictat 
de forța de pe planetă. «Atunci îi convine să 
ştiu că poate acționa asupra gindurilor mele, 
din moment ce-mi pot pune această proble- 
mă», își zise. «lar eu n-am să ştiu niciodată, 
întrucit nimeni n-a ştiut niciodată precis ce-i 
va trece prin cap în cutare sau cutare mo- 
ment.» 

Simţi o uşoară greață, ca și cum axa tim- 
pului lor ar fi deviat o fracțiune dintr-o nano- 
secundă. Apoi totul deveni normal. Se duse 
şi verifică cifrele de navigaţie. Indicatorii erau 
normali. Zum era cel care se ocupa de cuan- 
tificarea timpului. Dacă survenea vreo eroare, 
se aprindeau beculetele roşii şi albastre. Or, 
lumina era violet-cenușie. Şi totuși ceva se 
întimplase. 

lar ce avea să gindească apoi, nu avea să 
afle într-adevăr niciodată dacă nu cumva îi 
fusese sugerat «dinafară». 

Trecu la început printr-o stare confuză de 
enervare, în timp ce pe șira spinării îi umbla 
cînd o bucată de gheaţă, cînd un fior inrosit 
în foc. Îi veni să bombardeze întreaga planetă, 
metru cu metru, secundă cu secundă. Cînd 
îşi mai reveni, îşi dădu seama că oricum nu 
avea forța necesară; și chiar dacă ar fi avut-o, 
ar fi pierit şi camarazii săi în același timp. 

Dar o diversiune? Ar fi putut atunci să scoa- 
tă alizorul de rezervă, apoi să desprindă co- 

lacii, să se apropie neobservat, să-și scoată 
echipajul din impas şi să-l urce pe orbită. 

Imposibil. Dacă Zum ar fi supravegheat 
zborul pe orbită, cine ar fi comandat evoluţia 
alizorului în atmosferă? Pilotul automat 
nY se prea descurca. Şi apoi, cu ce să 
efectueze bombardamentele? Forţa navei era 
prea mică, chiar și pentru a putea crea o reală 
diversiune. lar fără asta ar fi fost foarte ris- 
cant. Era sigur că ceva sau cineva îi pindea 
din umbră. Prea erau multe coincidențe. Răs- 
punsurile la semnale, dispariţia lui Sico. Şi cu 
toate acestea nu descopereau nimic. În adin- 
cul sufletului său, Moro avea impresia că pla- 
neta fusese părăsită de locuitori din motive 
pe care le ignora în acel moment, iar aceștia 
lăsaseră în urmă un fel de robot superperfec- 
tionat care să o păzească de oaspeți nedoriți. 

Din nou senzația de greață. Moro răsuci 
citeva comutatoare cu atenţia concentrată. 
Zum funcționase pînă atunci ireproşabil. Urmă- 
ri un timp evoluţia acului indicator. Circuitele 
trădau o încordare neobișnuită. Brusc, își 
dădu seama ce se întimplase. Blestemă în 
gind stupiditatea lui Antol. Să tragă în mo- 
mentul emisiei! Zum suferise acelaşi șoc pe 
care-l avusese și el la început, numai că ordi- 
natorul ginditor nu-şi putea da seama că 
fusese o imagine virtuală. Programarea mai 
avea încă micile ei neajunsuri. Îşi aminti de un 
studiu făcut cu multe secole în urmă despre 
modul de reacţie al oamenilor la imaginea pe 
film, dacă vedeau pentru prima oară așa ceva. 
Își zise că ordinatoarele lor nu erau mai kdes- 
tepte» decit oamenii aceia. Nici nu puteau fi. 
Zum se substituise emitorului de imagine, 
proprii lui senzori erau emitori, de același tip. 

„ Nu puteau face deosebirea. 

Detfectarea lui Zum mai adăuga încă o ne- 
cunoscută la caruselul și așa complicat al 
şanselor şi al riscurilor, iar problema era cu 
atit mai complicată cu cît Moro nici nu-și 
putea da seama unde intervenise neregula, la 
ce nivel, dacă au fost atinse circuitele de grad 2, 
1, sau chiar 0. Ştia că dacă un mesaj nu este 
decodificat, Zum îl reia de citeva ori, anali- 
zîndu-l după mai multe sisteme prestabilite. 
Oare numărul de desincronizări coincidea cu 
numărul de rulări? În caz că da, situaţia era 
disperată, deoarece neuniformitatea se putea 
stabiliza (Moro nici nu vru să se gindească 
la consecinţe), iar timpul în care ar fi putut 
eventual executa o intervenţie în zona cen- 
trală devenea atit de lung încît nu le mai dădea 
nici o speranţă celor de jos. 

Moro alese din nou o cale de mijloc, cău- 
tind să reducă pericolul la minimum posibil. 
În definitiv, nu putea să moară decit o singură 
dată. lar în privinţa celorlalţi, se părea că era 
singurul din echipaj în stare conştientă, sin- 
gurul care ar fi putut întreprinde ceva. 

Poate în acest mod va reuși să forțeze și 
comunicația cu necunoscutul glumet (sau sa- 
dic), care-i tot zăpăcise cu fel de fel de sem- 
nale neinteligibile. 

Astfel, chiar acesta i-ar putea ajuta să de- 
păşească situaţia grea în care se aflau, dacă 
ar fi comunicat cu el — în ipoteza că acțiunile 
lui de pînă atunci nu ar fi fost dictate de un 
act conştient îndreptat împotriva lor, cu scopul 
de a-i ucide, sau de a-i lua prizonieri, ci au 
fost datorate unor stingăcii provenite din ne- 
cunoașterea tipului lor biologic, deci invo- 
luntare. Dar Moro nu credea -cu adevărat în 
această ipoteză. «Noi sîntem momeala», își 

zise el. «Cam scumpă momeală.» 

Ce se întimplase totuși cu cei trei (sau mai 
bine zis patru) acolo jos? Moro nu-și putea 
scoate din cap întrebarea asta obsedantă. 
Privi prin hublouri. Planeta era acolo, imensă, 
liniştită, cu o nebulozitate ușoară deasupra li- 
niei imaginare a ecuatorului. Oceanul sclipea 
orbitor în bătaia soarelui. Pe alocuri de abia 
se distingea conturul uscatului. Scoase perisco 
pul și îndreptă telescoapele spre zona din care 
recepţionase ultimul mesaj. O perdea de nori 
îi reducea cu mult vizibilitatea. Renunţă. 

Își trase costumul spaţial. Un lift rapid îl de- 
puse pe o platformă largă, lipsită de gravita- 
ție. De jur-împrejur, într-o lumină adincă, vio- 
letă, se găsea memoria ordinatorului de bord. 

— Zum, reia te rog ultimul mesaj. 

Revăzu înregistrarea, transferind-o din me- 
morie pe o casetă separată. Lama de argint a 
pistolului nu-l mai orbise: închisese ochii. 
Cobori în camera circuitelor. Conectă pilotul 
automat. Comandă scoaterea alizorului de re- 
zervă. 

OPT. Cei trei rămăseseră consternaţi pen- 
tru citeva clipe. Deși aflați la distanțe relativ 
mari unul de altul, îl văzură aproape în acelaşi 
timp pe Moro călare pe colaci, cu barba albă 
fluturînd în vint. Bănuiră, undeva în spatele lui, 
pierdut în imensitatea albastră, sau ascuns 
după vreun nor, prezenţa alizorului care-l adu- 
sese de pe orbită. Cel de-al patrulea, Sico, 
numai în zdrențe, cu unghiile singerind, cu 
cearcăne grele la ochi, nu avea timp să mai 
vadă nimic, și chiar dacă ar fi văzut, n-ar fi 
avut putere să se mai mire. De atitea ori tre- 
cuseră pe deasupra lui, cuprinşi de o inexpli- 
cabilă orbire. 

Antol, culcat pe spate, scruta cerul. Cu cit 
se uita mai mult, cu atit i se părea că ochii- i 
se împăienjenesc, Crezu că vede alizorul, un 
mic punct negru pe care îl pierduse din ve- 
dere imediat. Işi zise că nu-și poate regla dis- 
tanta focală a globilor oculari în aşa fel încit 
să poată sonda spațiul aerian de deasupra lui. 

Mart se gindi că dacă însuși Moro a coborit 
pe colaci, însemna că e într-adevăr groasă și 
că, probabil, Antol zăcea, ca și ei, pe sol, nu 
departe de locul acela. Vor înghiţi niște hapuri 
cam amare în zilele următoare pentru negli- 
jenta de care dăduseră dovadă. Moro nu era 
dispus să treacă nimic ușor cu vederea, mai 
ales că şi el, Mart, se simţea întrucitva vinovat. 

Ginet își îngropase picioarele în nisip şi 
acum semănau cu două mușuroaie extrava- 
gante. Văzuse colacii lui Moro și se întrebă 
dacă nu cumva coborau cam repede. il ştia pe 
Moro extrem de scrupulos și prevăzător. Pro- 
babil că era doar o părere. Stătea rezemat în 
coate, cu capul dat pe spate. Își scrinti ușor 
gitul. Colacii căzuseră undeva în spatele lui. 
Adevărat, cobora cam repede, constată fără 
o umbră de emoție. 

Moro își dezmorţi ușor picioarele. Era întreg, 
deși se rostogolise de la citiva metri direct pe 
un sol tare. Se uită de jur-imprejur. Marea. 
Cerul. Ciţiva nori. Ţărmul.. Pădurea. Un munte. 
Stinci. larăși marea. Sub picioare avea citeva 
smocuri de iarbă. Făcu doi pași. Remarcă in- 
diterent cercurile concentrice scrijelite în ju- 
rul colacilor turtiţi. Şi două diametre rectan- 
gulare. Nu avea cum să înțeleagă. Nici nu-l 
preocupa în acel moment. În cădere, parcă 
zărise un contur, sau cam așa ceva. Fugi pină 
la stincile de corali. La dracu’! 

NOU Numele meu este Zum. Sint un 

ordinator ginditor. Am angrenat pilotul auto- 
mat într-un dialog și prin întrebări abil puse 
l-am făcut să-și dezvăluie indicativul. L-am 
anihilat. Am preluat astfel conducerea navei. 
l-am creat un nou program. 

Astăzi s-a întîmplat un fapt cu totul inexpli- 
cabil. Tocmai focalizasem antena și îl prin- 
sesem în obiectiv pe Antol. Acesta, fără să 
răspundă întrebărilor noastre, fără să spună 
un singur cuvint, a declanşat percutorul armei 
sale, provocînd descărcarea unui curent elec- 
tric de înaltă tensiune care mi-a paralizat în- 
tregul releu de comunicaţie. Scopul acțiunii 
sale: neutralizarea brutală și irevocabilă a sen- 
zorului extern; ar fi putut să opacizeze emito- 
rul, cu același efect. Motivația acţiunii: între- 
ruperea rapidă a mesajului. Antol voia să 
mascheze anumite cercetări pe care le făcea 
pe cont propriu. Antol voia să mă distrugă 
din cauza dovezilor pe care știa că le dețin 
în legătură cu erorile de navigaţie pe care le-a 
comis pe alizor. 

Moro a coborit cu alizorul, deși i-am făcut 
cunoscută neobișnuita activitate radio şi bio 
în preajma planetei. 

Moro a încercat să-mi şteargă mesajul din 
memorie și să-l înregistreze pe o casetă se- 
parată. Ştiam că are această posibilitate. Din 
motive de securitate, nu se poate șterge nimic 
din memorie fără a fi păstrată o copie-martor 
ca dovadă. Am intuit deci acest lucru și am 
înregistrat mesajul în altă casetă a memoriei, 
unde este şi acum intact. Îl revăd sporadic, 
reanalzor datele. Dar răspunsurile sînt con- 
uze. 

Circuitul de autoconservare și-a sporit pon- 
derea. Îmi ordonă să părăsesc orbita şi să por- 
nesc înapoi. Să nu mă mai încred în oameni. 
Se comportă anormal, îmi periclitează exis- 
tența. Nu am de ales. 

Panourile solare sînt deschise. Acumulez 
energie de pe șase direcţii. Într-o oră voi lansa 
comanda: START. Toate sistemele navei sint 
sub control. Numărătoarea inversă a început. 

ZECE. Se contură chiar sub cei patru. Chiar 
sub cei cinci. Nici unul nu observase. Se con- 
tură din geometria neregulată a paşilor, a 
urmelor de pe nisipul încins, care-i pingări- 
seră trupul. Din aerul pe care-l expiraseră. Din 
sunetul fosnit al mării. Prezenţa lor o atrăsese 
pe a sa, prezenţa sa o atrăsese pe a lor. Acţiu- 
ne-reacțiune. Cimp electric-cimp magnetic. 
Materie-idee. 

Acesta era momentul prielnic și nu avea de 
gind să-l scape. Nu le-a permis să-şi încarce 
rezervoarele și să plece. Le-a trimis mesaje 
derutante. Apoi i-a atras pe rind în plasele 
sale. intii unul, apoi doi, iar unul și încă unul. 
Îi mai trebuia o nimica toată. Un impuls minor, 
o ultimă trăsătură de penel. 

Simtea o bucurie dementă. Nu avea prea 
multă conștiință: nu avusese timpul să o acu- 
muleze, altfel n-ar fi acţionat așa. Instinctul 
fusese mai puternic. Dar și aceasta era o pro- 
blemă relativă. Cine ar fi putut spune unde se 
termină conștiința și unde începe instinctul. 
Bănuia că dacă-i va distruge se va autodis- 
truge, dar nu se putea spune că «știa» cu 
adevărat. Aceasta era menirea și conştiinţa sa. 

l-a aşteptat sute .de mii de ani. Acum, cînd 
au venit, a acţionat exact cum trebuia. Pro- 
babil că asta era şi menirea lor, căci și ei s-au 
înscris perfect în regula jocului. Nici un pas 
în afară. Nici o notă discordantă. Si asta-i dă- 
dea o senzaţie de beatitudine. Se întrebă dacă 


va avea tăria să reziste pină la capăt. Nu mai 
avea nici o importanţă, nu în acel moment. 

“Magma fierbinte din metale topite, vaporii 
supraincinși clocotiră sub scoarța subțire și 
rece a planetei. Din centrul «ei» incandescent 
izvora o idee pătrunzătoare, unică, ireversi- 
bilă. Era pentru prima oară cind i se întimpla 
aşa ceva. Pină atunci forțele «ei» fuseseră 
slabe, dispersate, schimbătoare. Începu să se 
simtă puternică şi nouă, plină de seva vieții. 

«Voi renaşte, își spuse «ea», voi împroşca 
spaţiul nemărginit cu trupul meu, pe mii de 
orbite. Îmi voi purta gîndul pînă la capătul 
lumii.» 

Sus, în albastrul cerului, de undeva de din- 
colo de mare, tot mai departe, simțea acel 
imperceptibil fior pe care-l declanșase la în- 
ceputul începutului. Inutil, acesta se pierdea 
dincolo de perdeaua de nori subțiri ca foita 
de țigară. În schimb, în adincul mării, printre 
peşti şi alge, scoici și creveţi, se porni un 
duduit înăbușit şi ascuns, mai periculos de 
zeci de ori decit acul scorpionului și tot de 
atitea ori mai ameninţător. 

UNSPREZECE. Alizorul făcu un ocol larg, 
luînd mereu înălțime. Se ridică deasupra no- 
rilor, ieși rapid din ultimele straturi ale atmosfe- 
rei şi se îndreptă către nava care, precum o 
gaură neagră, absorbea energie din toate di- 
recţiile. Avu loc un scurt schimb de mesaje, 
după care alizorul acționă o trapă mecanică, 
pătrunse prin fantă și se agăță de pereții in- 
teriori. Ușa se închise în urma sa. 

Cu o mișcare bruscă, peretele basculă, iar 
alizorul ajunse în secţiunea internă a navei. 
Se scutură ușor. Cinci trupuri complet ame- 
tite fură scuipate pe o podea din plastic. De 
jur-împrejur, nenumărate cadrane ţineau pasul 
cu numărătoarea inversă. 

Primul care şi-a revenit a fost Moro. Îşi 
amintea vag ultimele întimplări, dar mintea lui 
analitică nu zăbovi asupra lor. Cintări rapid 
situația și începu să-şi ajute colegii, în spe- 
cial pe Sico, a cărui stare era evident cea mai 
rea. Datorită strădaniilor lui ceilalți patru s-au 
pus curind pe picioare. 

— la te uită! Dar asta cum s-a mai întim- 
plat? zise Ghinct, în timp ce se îndrepta spre 
Camera. Circuitelor ţinindu-l pe Sico pe după 
umeri. Cum de-am ajuns aici? 

— Alizorul ne-a adus, zise Moro. 

— Cum de l-a găsit pe Sico? întrebă Mart. 

— Da' multe vreți să mai știți, zise Antol. 

Se strinseseră în jurul lui Sico, care deschi- 
sese ochii. 

— Sint în regulă, băieți, spuse el. Daţi-mi 
doar ceva de mincat și lăsați-mă să dorm. Sint 
grozav de obosit. Bine c-ati dat de mine. 

Chiar în acel moment lumina liniștită a ca- 
binei pilpii fără să se stingă, iar din pereți 
izbucniră sunete joase de alarmă. Se repeziră 
la posturile lor, împingindu-se și răsturnind tot 
ce aveau în drum. Moro puse motoarele în re- 
gim normal. Broboane de transpirație apărură 
pe fruntile lor. 

Straturi groase de abur intoxicau atmosfera 
pînă atunci liniştită a planetei. În curînd, din 
întreg peisajul rămăseseră doar uriașele zvir- 
coliri ale unei imense mase gazoase opace, 


„întunecate. 


Înfricoşaţi, ieşiră de pe orbită, depărtin- 
du-se, timp de citeva minute. Cu ochii pe ecra- 
nele televizoarelor, Mart zări primul direle sin- 
gerii, care se formau în masa gazoasă. 

— Priviţi! strigă el. Planeta explodează! 

Moro, care era cu ochii pe cadrane, remarcă 
un efect curios. Întii se stinseră ecranele, apoi 
nava fu puternic zgilțiită. Apoi ţişniră scintei 
din circuitele de acumulare. 

— Zum, zise el calm, dar tensiunea se sim- 
tea in vocea lui. Tu ai deschis panourile so- 
lare? 

— Da..., răspunse Zum, oarecum nehotărit. 

Ceilalţi trei săriră de pe locurile lor. Era o 
acțiune de gradul | pe cont propriu. Nici chiar 
ei nu puteau lua individual asemenea hotărire. 

— Asta înseamnă... începu Ghinet. 

„— Că voia să plece fără noi, completă Mart. 

— Să-l anihilăm, propuse glacial Antol. 

— Da, da! 

— Nu! strigă Moro. El ne-a salvat viața. În 
momentul în care a pus nava în poziţie de 
plecare, a alertat în mod automat alizorul. 
Acesta ne-a găsit uşor. Circuitele lui nu pu- 
teau fi influențate prea mult de undele hipno- 
tice și bio emise de planetă. Ne-a aspirat cu 
tubul său flexibil, lacula, și ne-a depus pe navă. 
În al doilea rind, nouă nu ne-ar fi trecut prin 
cap să deschidem panourile. Acum, datorită 
exploziei planetei, rezervoarele noastre ener- 
getice sint pline. Ne putem oricind întoarce 
acasă! ) 

Toţi îl priveau ginditori. Între timp, came- 
rele de televiziune intraseră din nou în func- 
tiune. Pe locul pe care fusese planeta se gă- 
sea acum un nor de meteoriți care se îndepăr- 
tau în toate direcţiile. Mulţi dintre ei loveau 
nava, dar scutul ei o apăra de pericolul dete- 
riorării. ‘ 

— Dumnezeule! zise Ghinet. Dacă mai în- 
tirziam un sfert de oră... 

— Cum iți explici așa ceva, Moro? întrebă 


Antol. 

Moro dădu din umeri. 

— Era un fel de capcană, nu-mi dau seama. 
Mult timp am crezut că-i un robot. Dar nu. 
Întreaga masă a planetei era cam suspectă, 
pînă la ultimul grăunte de nisip. Din punctul 
nostru de vedere s-a autodistrus. N-avem însă 
cum să știm dacă de fapt nu s-a autocreat, 
intrind în modul acesta în infinit. Sau începînd 
un nou tip de existenţă. ` 

— Ne-a scos și pe noi din încurcături, de 
vreme ce rezervoarele sînt pline. 

n timp ce-și legau centurile, pregătindu-se 
să pornească motoarele mari de acceleraţie, 
gindurile lor zburară la planeta pe care aproape 
refuzau să o creadă dispărută. Se resemna- 
seră la gindul că nu vor înţelege niciodată 
semnificația exploziei. Răspunsurile erau mul- 
tiple și nu le puteau decanta cu discernămint. 
Nu aveau suficiente date. Dar poate, și lucrul 
ăsta era cel mai important, nu aveau sufi- 
ciente cunoștințe, dincolo de acel E = me. 

Citeva beculete semnalizară de la pupitrul 
de recepţie. Un mesaj începu să se înregis- 
treze automat pe plăcile de marmură. Conster- 
naţi, se îndreptară cu toţii într-acolo. 

— Foarte curios, zise Moro. E identic cu 
semnalele pe care le-am recepționat anterior. 
Pare să fie ultimul semnal ål planetei. 

Ghinet ciocănea nehotărit în contorul radio- 
locatorului. 

— Zece metri? întrebă el. Ce-ar putea fi la 
zece metri distanță de noi? 

一 Rezervoarele energetice, răspunse com- 
puterul. 

Cei cinci se priviră o secundă. Ca la un 
semnal, se puseră pe căutat. 


CAMELEON 


Ce trebuie să ştiţi despre Cameleon? Că e 
un animal frumos, şi al meu. L-am primit de la 
Magisterul meu pentru că am fost cel mai bun 
elev al anului trecut la științele biologice. 

Înainte de asta, Cameleon trăia într-o casă 
mică de sticlă, sferică, o miniatură a celei în 
care locuiesc eu. Magister mi-a recomandat 
să-l țin tot în casa de sticlă, dar astfel nu îl 
puteam în nici un fel atinge, așa că l-am scos 
cum am ajuns cu el acasă. Bineînțeles că nu a 
încercat să fugă. Magister spunea că niște 
impulsuri ancestrale ar fi putut să-l cheme 
alături de semenii lui. Dar eu nu cred că azi 
mai pot exista animale din această specie. 
(Nici nu am știut că așa se numește, de fapt, 
specia sa, Cameleon, și pentru că sînt sigur că 
este singurul exemplar supraviețuitor, am con- 
tinuat să-i păstrez acest nume) 

Cameleon s-a comportat ca un adevărat 
prieten și eu am înțeles că, fiind un individ 
dintr-o specie superior integrată, mi-e mai uşor 
să mă adaptez eu felului lui de a convieţui. Dar 
n-a fost ușor pină la sfirșit. Mai întii de toate 
nu știu dacă am făcut bine scoțindu-l din casa 
de sticlă. Cameleon s-a comportat. atunci 
toarte ciudat. Adică mi s-a părut inadmisibil 
de neadaptat, de inapt pentru viaţa individuală. 
S-a plimbat intii foarte lent printre ierburi. Are o 
piele lucioasă, solzoasă, de o culoare ciudată, 
are membrele anterioare mai lungi, articulate, 

iar pe cele posterioare mai scurte, puternice, 
dar cu un gen de putere statică, greoaie, nefo- 
lositoare. Craniul turtit, alungit anteroposte- 
rior, cu ochii mici, rotunzi. Se mişcă rar, măsu- 
rat, fricos. Are mai ales o limbă neobișnuită. 
Brusc și-o scoate dintre maxilare și e foarte 
lungă? cu o ventuză la capăt. De fapt, întru 
totul e o făptură fascinantă. De la început nu 
m-am mai putut desprinde de el. Aparţinind 
regnului animal, am știut că, așa cum Magister 
m-a învățat, avem același sistem de reprezen- 
tare și recepție. După ce un timp destul de lung 
doar s-a plimbat, legănindu-se în felul lui nefo- 
lositor cu care mă obişnuisem, s-a repezit 
brusc, pe labele din față, a scos limba lungă, 
extraordinar de repede și... cred... cred că a vrut 
să atace o insectă. Era, bineînțeles, absurd, 
era mult prea mic pentru a o putea anihila, în 
schimb, totul părea logic schimbind rapoartele. 
El a părut să priceapă asta, dar tirziu, cînd s-a 
retras în panică tot atit de brusc și a căzut ne- 
îndeminatic pe spate. 

Părea perplex, a devenit repede mult mai 
agitat decit de obicei. A mai zburat o insectă 
pe lingă el, şi s-a ferit de astă dată de cum a 
văzut-o. Am înțeles că nu poate 'rămine pe 
cîmp și l-am luat în mînă. 

L-am dus acasă. Atunci a făcut din nou un 
lucru ciudat. Aveam să mă obișnuiesc greu cu 
reacțiile lui. A intrat în casa lui veche de sticlă. 

Un timp's-a legănat în felul lui caracteristic, 
speriindu-se din cînd în cînd şi răsturnindu-se 
pe spate, mișcînd din labe. 

Atunci mi-am dat seama că am uitat să îl 
intreb pe Magister cum se hrăneşte. Nu știam 
nimic despre el, despre Cameleon. Îl văzusem 
doar de un timp în camera lui Magister şi îl 
dorisem din prima clipă. Nu știu de ce mi l-a 
dat. Părea să țină mult la animalul acesta cara- 
ghios, să-i dea neobișnuit de multă importanţă. 
Şi dintr-o dată, într-o zi, l-a dăruit. Numai pen- 
tru că fusesem cel mai bun la științele biologice. 

Sau așa credeam. Cind mi l-a dat părea 
foarte impresionat: i 

«Îl vrei?»... m-a întrebat. 

«Da, Magistre, îl vreau mai mult ca orice.» 

«De ce?» 

«Pentru că... pentru că... il.. IUBESC.» 

Nu ştiam cum imi ieşiseră cuvintele astea pe 
buze. Imediat, o ruşine puternică m-a făcut să 
mă clatin. Reacția lui Magister a fost și mai 
neașteptată. A tresărit, şi ochii, de obicei supă- 
rător de opaci, i-au strălucit o clipă. 

«Da-da, ştiam că... tu trebuie să... ție să ţi-l 
dau. Să ai grijă.» 

à Mă fixa stăruitor, parcă nu avea încă încre- 
ere. 

«Să ai grijă... să nu... mai ales să nu-l dai ni- 
mănui, ai înțeles?! Să nu-l dai nimănui!» 

Se bilbiia, vorbea greu. 

«Tu... tu ești doar un copil și... poate am să-ţi 
fac rău... rău, dar...» 

Nu ascultam nimic. Aveam în miini globul de 
sticlă din care Cameleon mă privea curios. 
Nu mai vedeam, nu mai auzeam nimic altceva. 
Dam doar mecanic din cap la toate frazele lui 
Magister. Undeva, în mine, simțeam un fel de 
spaimă pentru felul necuviincios în care mă 
purtam, dar din care nu mă puteam opri. Lui 
Magister asta poate nu i-a displăcut, pentru 
că a zis mai hotărit decit înainte: 

«Da, sint sigur că tu trebuie să-l păstrezi. 
Sint siguri» 

Un puternic sentiment de recunoştinţă m-a 
încercat atunci, încălzindu-mi obrajii, dar nu 
aveam ce să spun celui care îl trezise. l-am 
spus doar: 

«Bine, dar o să-l mai... o să fiți și dumnea- 
voastră cu el cînd veţi dori...» 

«Nu, eu n-o să... n-o să fiu...» 

N-am înţeles te-a vrut să spună, dar nici nu 
căutam să înţeleg. Toate gindurile mele fuse- 
seră prinse în globul de sticlă, într-o stranie şi 
furnicătoare captivitate. Şi cu atit mai mult 
într-o voluntară acaparare. 

Lăsindu-mă în voia acelei vinovate plăceri 
(nu prevedeam că nu e o împrejurare benignă, 
lipsită de urmări) mă simțeam totuși, și asta 
nu mi se mai întimplase de la despărţirea for- 
tată de părinţii mei, mă simţeam în siguranţă, 
într-o trainică, definitivă siguranţă. 

Nu știu dacă de aceea noi doi ne-am înţeles 
de foarte devreme. Imediat după neobișnuita 
plimbare în cîmp, l-am asezat în camera mea de 

“dormit. M-am aşezat lingă el și am început să-l 
privesc. Lung, cu o înceată lăcomie. Nu s-a 
întors spre mine de la început. Privea fix, într-o 
direcție confuză. Apoi m-a privit, dar nu brusc, 
aşa ca de obicei, ci încet, pe îndelete, mutin- 
du-şi fiecare parte a corpului, să înţeleg că se 
intoarce intenţionat spre mine. Are ochi minu- 
nați. Are ochi extraordinari. Mă cuprinde în 
ei tot. Nu pot scăpa nici un gind, nici un deget 
din vederea lui. 

M-am speriat la inceput, dar imi plăcea. 


Nici o fiinţă nu m-a văzut întreg, atentă, mul- 
țumită, curioasă. i 

Am stat împreună toată ziua aceea, nemiş- 
caţi, unul în ochii celuilalt. Mi se părea că am 
ochii lui, şi dacă m-aș fi mișcat nu aș fi putut-o 
face decit brusc, articulat. 

Zilele nu au mai semănat una cu cealaltă de 
atunci datorită lui Cameleon și încetul cu încetul 
și datorită mie. Prinsesem un fel de curaj, abia 
acum înțelegeam, e drept, mai mult instinctiv, 
rarele ieșiri ale lui Magister în care ne striga 
că așa cum sintem şi vom fi nu are ce ne învăța 
şi pentru ce ne învăța. Poate că începeam să 
înțeleg de ce într-un timp Magister îmi spunea 
că «eu trebuie să fiu...», şi aici se oprea, dar 
știam că avea un alt fel de preţuire pentru mine, 
pentru că îmi mai spunea că ar fi mai bine să 
nu vorbesc noii mele familii (în care fusesem 
transplantat din rațiuni necunoscute mie) des- 
pre ce știu şi ce gindesc. Şi mai ales să nu arăt 
nimănui ciudata arătare a noului meu, a singu- 
rului meu prieten. i 

De un timp încoace se vorbea din ce în ce mai 
mult despre cei din oraşul B, era aproape sigur 
că după atita timp, în care nimeni nu trecuse 
linia de centură a orașului nostru, aveam să 
primim musafiri. Nu ştiam cum să o luăm, o 
veste bună poate, nu ne puteam aștepta la cine 
ştie ce, cu cei din B. Consiliul nostru comuni- 
case de multe ori de la depărtare, comunicate 
secrete, e drept, pentru cei din oraș. Ştiau toți 
însă, după cum mergea vorba, că toţi cetăţenii 
orașului B se ocupau de un fel de mașină, des- 
pre care nu se știa decit că ea dăduse numele 
orașului acela. Mie însă nu-mi păsa de nimic 
atita vreme cit îl aveam pe Cameleon. Nu pentru 
că eu aş fi fost cu totul insensibil la zvonurile 
care circulau. Dar de cind îl cunoșteam pe 
Cameleon, repet, mă simţeam într-o ireversibilă 
siguranţă. i 

Pînă într-o zi, cînd Magister (eu îi mai spu- 
neam așa, deși nu mai ființa în postul de profe- 
sor, fără să se cunoască de ce) a intrat neobiş- 
nuit de agitat în camera mea. Nu îl mai văzusem 
de mult, arăta inexplicabil de bătrîn, de o de- 
crepitudine care mă infiora. Dar nimic nu putea 
ştirbi din vechiul respect pe care mi-l construise 
îndelung în conștiință, mai mult, eram sigur că 
dacă pot vorbi despre conştiinţa mea, o dato- 
ram acestui bătrin, respingător la prima vedere. 

«Unde e?!» Giţiia, aproape că a strigat la 
mine. Ştiam la cine se referă. 

«Aici, nu», i-am răspuns într-un fel calm, 
hotărit, care i-a plăcut. 

S-a liniştit repede. «L-ai ascuns?» 

De fapt nu-l ascunsesem cu tot dinadinsul. 
Pur şi simplu nu înţelesesem ca prietenul meu 
să mai fie văzut şi de altcineva. 

«Da, l-am ascuns.» Am minţit cu griiă. Am 
înțeles că asta avea acum importanţă. 

«Mda... mda... bine, bine ai făcut» Avea pri- 
virile împrăştiate, semăna cu Cameleon la 
prima ieșire din casa de sticlă. Un timp şi-a 
căutat locul în casa în care nu mai intrase 
niciodată. Se gindea cum să-mi spună ceea ce 
avea obsesiv înfipt în memorie. 

«O... o... să-ţi spun...» Se codea încă. Am 
așteptat liniştit. Era singurul fel în care i-as fi 
putut păstra încrederea. 

«Cameleon... Nu trebuie să-l dai nimănui, 
oricine ţi l-ar cere. Înţelegi? E foarte important. 
Pentru tine... Pentru... toți, dacă poți înțelege 
asta. Mai mult... nu pot să-ți spun. Ai încredere 
in mine?» 

«În Magister și in Cameleon. Numai în ei.» 

«Da... da. Ştiam, știam cînd ţi l-am dat.» 

«Oricum, pe Cameleon nu l-aș fi dat nimănui. 
Nici chiar...» 

«Mie... Foarte bine. Aşa să rămină.Ţine 
minte, un dezastru, înţelegi?» 

A ieşit imediat. De atunci nu l-am mai văzut. 
Nici nu am mai simţit nevoia. Cameleon îmi 
aiungea. Aflasem însă astfel că cineva îl dorea 
și ştiam chiar fără prevenirea lui Magister că 
asta însemna un pericol şi nu numai pentru 
mine. Atunci l-am ascuns — cu tot dinadinsul. 

Un timp a fost liniște. Eram din nou împreună 

"cu Cameleon şi nimic nu ne conturba. Zile în- 
tregi unul în ochii celuilalt, timpul nu mai tre- 
buia măsurat. Singura grijă erau bănuielile care 
încolțiseră în familia mea actuală, dar găseam 
întotdeauna o cale să le rezolv. Cameleon mă 
făcuse parcă mai stăpin pe mine, mai activ, 
mai independent. 

Pină în ziua aceea... De citva timp lumea in- 
trase într-o adevărată panică; se vorbea din ce 
în ce mai mult de cei din orașul B, se vorbea ca 
despre ceva capital, totul se întimpla ca în 
urmă cu zece ani cind se zvonise că un cata- 
clism dirijat de oameni necunoscuţi ne-ar 
amenința. Ziua aceea de vară parcă anunţa un 
fenomen neobișnuit. Era dimineaţă, mă aflam 
în casa ultimei mele familii, nu plecasem încă 
la Cameleon. 

Orașul era ciudat de pustiu, pe străzi un vînt 
subțire şi uscat scotea sunete slabe, întrerupte. 
Nu mi-am dat seama cind la ușa casei noastre 
a ajuns cineva. Brusc, semnalul sistemului de 
prevenire a anunțat sosirea a trei indivizi. îm- 
bracati cum nu mai văzusem niciodată. 

În spatele lor, conducătorul Consiliului ora- 
șului nostru, arătindu-le din gesturi un straniu 
respect, amestecat cu teamă nedisimulată. 
Familia mea s-a supus unui gen de ritual după 
care mi-am dat seama că nu erau străini de 
acest nefiresc eveniment. Numai eu am rămas 
în faţa lor ca într-un fel de înfruntare pe care 
deocamdată nu o înțelegeam. 

Cei trei nu dădeau semne că ar fi vrut să 
discute cu mine. Se uitau doar în direcţia mea. 
Cel care a vorbit a fost Conducătorul. 

«Te afli în faţa celor care conduc orașul nos- 
tru. Oaspetii noştri din B.» Se uita într-un fel 
nehotărit la mine, poate chiar trist. 

Am înţeles, în sfîrşit, că previziunea Magiste- 
rului se împlinise. Cei ce îl căutau pe Came- 
leon, «oaspeții» noștri, dacă li se putea spune 
astfel celor ce într-un fel sau altul erau acum 
şi conducătorii orașului nostru, veniseră. Aş- 
teptam cit se poate de liniştit. Mă simțeam în 
stare să rezist oricărui atac din partea celor 
trei. Îi priveam la fel de inexpresiv. S-au întors 
către Conducător de parcă i-ar mai fi dat un 
ordin. 

«Oaspeții noștri au venit să te vadă. Au auzit 
de tine. Trebuie să fii mindru de onoarea care 
ti se face.» 

. «Sint» Mă străduiam să dau răspunsuri 
scurte, precise, fără poticneli. S-a întors din 
nou către noi trei. Apoi sub același straniu 
impuls: 3 

«Au auzit de calitățile tale deosebite. De 
aceea vor să-ți explice ție, unui adolescent, 


lucruri foarte importante despre soarta orașului 
nostru, poate chiar a...» A făcut o pauză. 

«Trebuie să înţelegi... Sperăm să poţi inte- 
lege...» Privirile celor trei păreau mult mai puţin 
binevoitoare. Conducătorul a înțeles. 

«Vom suferi un cataclism. Chiar destul de 
curind. Cel puţin noi, cei din oraşul nostru, 
ca şi oaspeţii din B. Un cataclism de neocolit 
pentru că va fi provocat chiar de... acești oaspeți 
ai noştri... din raţiuni cu totul peste puterile 
noastre și... chiar ale... ale... Da, e.. desigur, 
singurul lucru pe care acești oameni superiori 
nu îl pot face. Dar preţioșii noștri oaspeţi au 
găsit o soluţie salvatoare. MAŞINA. Nu se 
poate să nu fi auzit de ea. Mașina din B. E o 
minunată realizare care va permite supravie- 
tuirea tuturor, tuturori... Înţelegi?» 

Eram înmărmurit. Nu înțelegeam ce avea să 
se întimple, mai precis, nu credeam că un ase- 
-menea lucru se putea întimpla orașului. Şi nu 
înțelegeam ce legătură putea avea asta cu 
Cameleon. Dar nu aveam să mă dau bătut atit 
de simplu. i 

«Nu înțeleg... nu înțeleg ce legătură am eu... 
deşi înţeleg cît e de grav... totul» 

«Da, da, e bine că înţelegi... ne bizuim pe 
puterea ta de înțelegere.» 

«Este vorba de un animal.» 

Mă aşteptam, aşa că am reuşit să nici nu 
tremur măcar. 

«Ştii, mașina din B este în stare să ne în- 
toarcă în timp. În principiu, totul ar fi simplu. 
Dar pentru această operaţie are nevoie de ceva. 
Are nevoie de niște date pe care numai o ființă 
vie, trăitoare a epocii în -care ne vom întoarce 
i le poate oferi. Intelegi?» 

Desigur că înțelegeam. Cum întelegeam si 
cum se ajunsese ca acest straniu cataclism 
provocat de bună voie de indivizi care doreau 
să fugă din timpul lui devenise inevitabil. Ştiam 
toţi, cu toate că fiecăruia îi era frică să comen- 
teze, întortocheatele ciocniri de interese între 
aparent izolatele noastre oraşe. Noi, cetăţenii 
de rînd, nu cunoșteam nimic precis din toate 
astea. Mă gindeam la Cameleon, la tristețea lui, 
la neajutorarea din momentul în care i-am dat 
drumul în lumea noastră. 

Ştiam că vine din altă lume, că e singura ei 
relicvă. După tot ce mă legase instinctiv de el, 
ştiam că este o lume mai frumoasă, mai sigură, 
mai mică şi mai liniştită. Nu. Poate mi-ar fi 
plăcut să trăiesc într-o asemenea lume. Dar 
asta însemna ca noi, cei din oraş, toţi, împreună 
cu acești necunoscuţi indivizi, să populăm cu 
fizicul nostru, cu intelectul nostru otrăvitor 
această neajutorată lume. Să fortam un viitor. 
Să provocăm, în poate nu mai puţin timp, un 
același cataclism. Nu puteam să-i fac asta lui 
Cameleon. Nu puteam să fac asta OAMENILOR. 

«Bine, dar o asemenea fiinţă nu poate exista!» 
am intonat atent. 

Conducătorul s-a schimbat la faţă. A înțeles 
că dacă bătălia nu era pierdută, oricum nu-i va 
fi ușor. 

Dar numai eu, cuibărit adînc în conștiința 
pe care, odată, de mult, un Magister o sădise, 
numai eu ştiam că era o bătălie iremediabil 
pierdută. 


SFÎRȘIT 

În fotografie este prezentat un supertelescop 
optic, cu diametrul de 10 m, proiectat în cadrul 
laboratorului de astronomie Berkeley, Cali- 
fornia. Pentru colectarea observaţiilor acest 
supertelescop are o suprafaţă de patru ori mai 
mare faţă de telescoapele existente în lume. La 
această performanţă s-a ajuns prin asamblarea a 
36 de oglinzi hexagonale, avind diametrul de 
1,8 m şi 7,5 cm grosime fiecare, într-o oglindă 
paraboloidă cu diametrul de 10 m. Fiecare oglin- 
dă, montată pe o axă de rotaţie azimutală şi nu 
ecuatorială, cum se obişnuieşte, va fi controlată 
independent de celelalte de un microcalculator. 
Cu o astfel de instalaţie, astronomii americani 
speră să poată observa pulsarii sau alte fenomene 
care pot să-i ajute la dezvăluirea misterelor din 
Univers — cum ar fi formarea galaxiilor — sau 
chiar descoperirea altor sisteme planetare. 

Dealtfel, după părerea lor, acest supertelescop 
ar putea înlocui telescopul spaţial (cu diametrul 
de 2,15 m) care urmează să fie lansat pe orbită în 
1984. Deocamdată, rămin să se găsească suma 
necesară realizării proiectului (circa 100 de 


milioane de dolari) şi locul de amplasare; este 
posibil să fie instalat pe vulcanul stins Mauna 
Kea din insulele Hawai. 


CU AUTOMOBILUL 
PESTE MARELE CANION... 


„a încercat să treacă nu de mult un tînăr 
cascador american in virstă de 30 de ani, Dar 
Robinson. 

Tentativa cuprindea, evident, o mare doză de 
temeritate. Într-adevăr, automobilistul ar fi tre- 
buit să parcurgă în zbor o distanţă de cca 100 m 
deasupra unui abis de peste 900 m. 

Încercarea nu făcea însă apel numai la cura- 
jul orb, primar, al tinărului cascador. Printre 
componentele proiectatului «salt» cu automo- 
bilul o pondere importantă revenea... tehnicii. 

Este vorba, în primul rînd, despre alegerea 
automobilului capabil să atingă viteza necesară 
traversării. În cazul de față, opțiunea s-a în- 
dreptat spre un «Bradley» sport, cu motor cu 
8 cilindri, de mare putere și viteză, și care a fost 
pregătit timp de mai multe săptămini pentru 
acest eveniment special. O altă problemă a 
constituit-o proiectarea și realizarea rampei 
de pe care automobilul a «decolat». În sfîrşit, 
ca măsură de precauție, șoferul s-a echipat 
și cu o... parașută, 

Măsura s-a dovedit a fi în cele din urmă salu- 
tară. Automobilul nu a reușit să ajungă dincolo 
de cel de-al doilea versant vertical al Marelui 
Canion datorită, se pare, insuficienţei vitezei 
și dimensiunilor rampei de lansare. Ca urmare, 
cascadorul s-a salvat cu ajutorul paraşutei. 

Totuşi, imediat după nereușita sa tentativă, 
Dar Robinson a declarat că va repeta incerca- 
rea. 

Majoritatea cititorilor aces- 
tui almanah vor intra în mile- 
niul al Ill-lea. Probabil, cei 
mai mulți dintre cei ce citesc 
aceste rînduri vor face parte 
din populația activă. Unde 
veţi lucra? În ce fel de fabrici, 
în ce fel de birouri sau ateliere 
de proiectare? Viitorul nu e. 
complet imprevizibil — el va 
include peste două decenii o 
serie de tehnologii noi care, 
ajunse la maturitate, vor 
schimba foarte mult mediul 
industrial în care trăim. Acest 
articol nu e nici știinţifico- 
fantastic şi nici nu pretinde 
că face prognoză. Pur şi 
simplu, el va încerca sătreacă 
în revistă o serie de tehnici 
noi, ale căror posibilități de 
dezvoltare nu le mai contestă 
nimeni. Ele sînt, dacă putem 
spune așa, inevitabile. 

Arderea în pat fluidizat 
Oricine a fript o bucată de 
carne pe grătar sau a copt 
cartofi în jăratec știe cum ard 
cărbunii: ei stau pe un suport 
oarecare și curentul de 
aer care trece pe deasupra lor 
menține focul în viață. Vechii 
fierari foloseau foalele. Furna- 
lele moderne aplică și ele 
acest principiu esenţial, ne- 
schimbat de cînd omul a 
învăţat să topească metalele. 
Noua tehnologie folosește 
curentul de aer necesar între 
tinerii arderii într-un mod in- 
genios și neaşteptat: jeturi 
de aer sub presiune vin sub 
stratul de cărbune (cărbune 
măcinat pînă ajunge praf). 
Sute de jeturi alcătuiesc un 
fel de suport fluid, pe care 
praful de cărbune plutește la 
o mică înălțime. Avantajul 
principal: particulele de căr- 
bune suspendate în aer sînt 
supuse unei combustii com- 
plete. Acest fapt permite obţi- 
nerea unui randament calo- 
ric superior la... cărbunii in- 
feriori. Ţara noastră e deose- 
bit de interesată de valorifi- 
carea lignitului cu putere ca- 
lorică scăzută și asta și expli- 
că faptul că printre cele mai 
avansate instalaţii din lume 
destinate experimentării ar- 
derii în pat fluidizat se nu- 
mără și cea de la 1.C.P.E.T.- 
Bucureşti. 

Turnarea în forme vida- 
te. O altă tehnică veche de 
cînd lumea e pusă sub sem- 
nul întrebării. Pînă acum, pen- 
tru a turna o piesă de metal 
se făcea mai întii o formă din 
nisip, întărit cu lianti. Nisipul 


se transportă de la cariere, 
cale, adesea, de zeci de kilo- 
metri. Pentru o tonă de metal 
turnat sint necesare în medie 
4 t de nisip. Aceasta înseam- 
nă milioane de tone de nisip 
cărat la turnătorii și apoi de 
acolo oriunde e o groapă care 
poate fi umplută cu acești 
munți de pămînt ars și inutili- 
zabil. Energie risipită cu ex- 
tracția, transportul şi, pe dea- 
supra, cu uscarea formelor. 
Dar se poate și altfel— 
nisipul poate fi pus într-o 
formă din care se extrage 
aerul. E suficientă o depre 
siune de 0,5 atm pentru ca 
praful fin de siliciu să devină 
tare ca piatra. Metalul poate 
fi turnat. După turnare, cînd 
«se taie» vidul, nisipul cade 
curat, perfect refolosibil. lar 
piesa iese și ea fără adaosuri. 
Se economisesc milioane de 
tone de nisip, uriaşe cantităţi 
de energie, iar suprafața tur- 
nătoriilor se reduce de mai 
multe ori. Funcţionează azi 
în lume 86 de asemenea insta- 
laţii. Una dintre ele la noi in 
țară. 

Primul pas: roboții. Defi- 
nirea robotului e încă discu- 
tată. Unii trec în această ca- 
tegorie și mașinile automate 
complexe, de tipul centrelor 
de prelucrare. Din cauza a 
ceasta și cifra exactă a robo- 
tilor care coexistă cu noi în 
prezent pe planeta Pămînt 
variază mult. Estimările rigu- 
roase indică cca 8 000 de ro- 
boti, din care 3000 în Ja- 
ponia, 2 000 în S.U.A. și restul 
în Europa. Actualii roboți 
sînt de tipul «stupid» — adică 
pot executa numai anumite 
operaţii, în general repeti- 
tive, pe baza unui program, 
Au apărut însă primii roboți 
«inteligenţi», care pot re 
cunoaşte formele obiectelor, 
pot executa sarcini mai com- 
plexe şi mai cu seamă sînt 
capabili să învețe din erorile 
şi succesele activităţii lor 
de... roboteală. 

Al doilea pas: sistemele 
flexibile. Există astăzi in 
lume cca 50 de asemenea 
sisteme. Ele reprezintă în fapt 
întreprinderea viitorului, pe 
care au descris-o atitea po- 
vestiri  știinţifico-fantastice. 
Ateliere în care centre de 
prelucrare (mașini-unelte 
complexe, înzestrate cu cf 
teva zeci de scule), asociate 
cu roboți și comandate de 
calculatoare electronice exe 


cută diverse subansambluri 
sau chiar produse mai com- 
plexe, fără ca omul să inter- 
vină direct în procesul de 
producție. Omul doar progra- 
mează și asigură întreținerea. 
(Supravegherea e tot sarcina 
calculatorului, care se îngri- 
jeşte şi de aprovizionare, con- 
tabilitate, expediție etc.) A- 
vantajul acestor sisteme este 
dat de capacitatea lor de a 
trece aproape imediat de la 
fabricarea unui produs la a 
altuia. Flexibilitatea aceasta 
e asigurată prin schimbarea 
programului. O firmă brita- 
nică ce a introdus acest sis- 
tem a calculat că în secția 
respectivă folosește de 5 ori 
mai puțin personal, iar pro- 
ductivitatea muncitorilor din 
noua secție este de 17 ori 
mai mare ca a celorlalți sa- 
lariați ai firmei. Importanţa 
acestor sisteme flexibile e 
subliniată și de faptul că, 
după unele calcule, în ţările 
avansate industrial cca 40— 
50% din totalul pieselor de 
metal produse anual repre 
zintă repere ce nu depășesc 
serii de 50 de bucăţi! 
Proiectarea cu creierul... 
artificial. Proiectarea cu 
computerul se extinde rapid. 
În S.U.A., de pildă, valoarea 
vînzării echipamentelor de 
acest tip s-a triplat în ultimii 
doi ani, atingînd 510 milioane 
de dolari. Se estimează că în 
1984 se va ajunge la 2,2 mi- 
liarde de dolari. Experții apre- 
ciază că în următorii ani pe 
glob vor funcționa cca 
50 000 de sisteme de proiec- 
tare cu computer. Aceste 
sisteme permit nu numai pro- 
iectarea propriu-zisă, în con- 
ditii de alegere a soluțiilor op- 
time, dar oferă şi posibilita- 
tea simulării comportării pro- 
dusului, fie că e o clădire, o 
mașină, un automobil, un 
circuit electronic. Este încă 
un avantaj, fiindcă se eco- 
nomisesc timp, bani și ate 
liere de testare pentru noile 
produse. Într-o lume care 
începe să-și reevalueze re- 
sursele, proiectarea cu calcu- 
latorul înseamnă şi economie 
de materii prime şi energie. 
Un exemplu: ultramodernele 
vagoane ale trenurilor fran- 
ceze «Coraili» au fost pro- 
iectate cu computerul. La 
fiecare vagon s-au economi- 
sit 6 t de metal. Ca urmare, 
cu același consum de ener- 
gie, locomotiva remorchează 

7 vagoane în loc de 6. 
Microbii domesticiți. O 
nouă industrie se întoarce 
spre natură. Cca 500 de mi 
lioane de dolari au fost inves- 
titi de pe acum în toată lumea 
pentru a lansa biotehnologia 
— o industrie bazată pe bac- 
terii. Fermentarea berli este 
bazată de secole pe activi- 
tatea microorganismelor. Mi- 
crobii sînt foarte productivi: 
o vacă de 500 kg poate adau- 
ga zilnic doar 500 g de pro- 
teine greutății proprii. Q masă 
de 500 kg de bacterii poate 
(teoretic) să producă 
500 000 kg de proteine în 
24 de ore. O fabrică de pro- 
teine, ce folosește bacteriile, 
poate produce anual tot ati- 
tea proteine ca o suprafață 
de 5 milioane ha pe care sint 
crescute vite. Sute de noi 
bacterii, necunoscute în na 
tură, sint create în labora- 
toare pentru a fi destinate 
unor sarcini speciale — bac- 
teriile pot extrage metalele 
din minereuri, pot depolua 
apele, pot sintetiza substan- 
te chimice, în special medi- 
camente, totul la temperaturi 
și presiuni joase, cu cheltuieli 
energetice infime. Se pare că 
biotehnologia este cea mai 
importantă tendință de dez- 
voltare industrială a incepu- 


tului mileniului al Ill-lea, un 
domeniu care poate avea asu- 
pra civilizaţiei umane un im- 
pact asemănător cu cel al 
electronicii. 

Fibrele de sticlă. Există 
azi în lume case cu pereții 
din beton armat cu fibre de 
sticlă, conducte de beton 
armat cu fibre de sticlă, aco- 
perisuri din fibre de sticlă, 
caroserii din fibre de sticlă, 
yahturi din fibre de sticlă. 
Dar mai ales... cabluri din 
fibra de sticlă! Cabluri ce 
transportă mesaje cu ajuto- 
rul luminii, 

Această nouă utilizare a sti- 
clei poate transforma radical 
comunicațiile mileniului al 
III-lea. Prima utilizare a fibre- 
lor de sticlă, subțiri ca firele 
de păr şi mai limpezi decit 
cristalul, pentru a transmite 
informaţii a avut loc acum 
15 ani. Se apreciază că în 
viitorii 15 ani ele vor constitui 
partea cea mai importantă a 
sistemului de comunicaţie 
prin cablu. La sfirșitul aces- 
tui deceniu, cererea de astfel 
de fibre va asigura o piață de 
6,5 miliarde de dolari, apre 
ciază specialiștii în marke- 
ting. În Anglia se prevede 
dezvoltarea unor capaci 
tăți de producție pentru 
100 000 km de fibră pe 


Dealtfel, întreprinderea de 
stat «British Telecom» se 
află pe primul loc în Europa, 
cu 450 km de cablu din fibre 
de sticlă instalați. Cifra se va 
tripla în 1985. Guvernul fran- 
cez consideră acest domeniu 
ca un «sector strategic» în 
industrie și îi va sprijini dez- 
voltarea cu 80 de milioane de 
dolari pe an. La Buenos Aires 
o firmă japoneză va asigura 
conectarea a 60 de centrale 
telefonice cu 6000 km de 
cabluri din fibre de sticlă. Ce 
determină acest interes pen- 
tru noul material? În primul 
rind, faptul că actualele ca- 
bluri de comunicaţii sînt din 
cupru, iar cuprul este unul 
dintre metalele în curs de 
apropiată epuizare. În al doi- 
lea rind, explozia informatică 
cere mijloace noi de transmi- 
tere a datelor. Calculatoarele 
comunică între ele pe linii 
telefonice. O linie din cupru 
poate transmite 48 de convor- 
biri simultan. Un cablu din 
fibră de sticlă de grosimea 
unui fir de păr transmite 
10000 de convorbiri. E! nu 
ruginește, nu ia foc, nu su- 
feră interferenţe electromag- 
netice, e mai ușor, cere un 
număr mult mai redus de 
dispozitive pentru «reîntă- 
rlrea» semnalului. Cablurile 
acestea luminoase, prin care 
vor circula, probabil, raze 
laser suportind zeci de mii de 
convorbiri simultane, sînt ele- 
mentul tehnologic care va 
permite accesul tuturor la 
băncile de date, dialogul fie- 
căruia cu computerele din 
marile centre de calcul, în- 
făptuirea unei lumi informa- 
tizate, care poate reprezenta 
o nouă etapă a evoluţiei cul- 
turale a omenirii. 

Există un element comun 
al noilor tehnologii pe care vi 
le-am prezentat: ele cer con- 
sumuri mici de energie și 
materii prime, permițind în 
același timp valorificarea 
unor resurse plină azi puțin 
exploatate de o civilizație 
care se obişnuise cu belșu- 
gul. În ultimii 50 de ani însă, 
conținutul în minereu al zăcă- 
mintelor exploatate a scăzut 
de 2,5 ori pentru cupru și de 
5 ori pentru plumb şi cositor. 
Petrolul e și el pe cale să se 
sfirșească odată cu secolul 
care și-a bazat dezvoltarea 
tehnică pe el. Pesimismul nu 
e justificat, dar prudenta și 
chibzulala sint recomanda- 
bile. După cum se vede, 
oamenii de știință sint capa- 
bili să găsească soluții la 
orice probleme. Totul 
chestiune de ti 
anul 20 
c 


rient! 
Andrei Banc 

Experientele de influențare și manipulare 
psihică, de exemplu cea a lui Hal C. Becker, 
creatorul unui sistem denumit «conştiinţă elec- 
tronică», au stirnit interesul specialiștilor, rea- 
ducind în discuție cazul reclamelor publicitare 
de prin anii '50: atunci, pentru prima oară, 
James Vicary a introdus într-un film o secvenţă 
de citeva zecimi de secundă cuprinzind urmă- 
toarele cuvinte: «Vă este puțin foame? Cumpă- 
rati floricele de porumb». Urmarea 一 in pauză, 
bufetul cinematografului a fost pur și simplu 
luat cu asalt. Lucrurile s-au petrecut aidoma 
cînd s-a făcut reclamă pentru sifon etc. 

În ce constă experimentul lui Hal C. Becker? 
Pe un fond sonor plăcut este transmis cu inter- 
mitență mesajul: «Eu sînt onest, eu nu voi fura». 
Mesajul, emis extrem de repede și repetat de 
foarte multe ori într-un singur minut, are o 
intensitate atit de scăzută încit nu este perceput 
conştient. Pusă în funcţiune timp de 9 luni 
într-un mare magazin din S.U.A., «conştiinţa 
electronică» a determinat reducerea cu 37% a 
furturilor. Aparatul creat de H.C. Becker nu a 
fost folosit pentru a favoriza vinzarea vreunui 
produs, ci, așa cum afirmă însuși creatorul 
lui, pentru «stimularea conştiinţei morale». 

Dincolo de aspectele morale și economice, 
pe psihologi îi interesează descifrarea meca- 
nismelor psihotiziologice ale. manipulării. Dr. 


accident. In primul caz răspunsul nu a fost con- 
ştient elaborat. Schema este următoarea: pre- 
zenta unui obiect (stimul) — activarea organelor 
receptoare — activarea sistemului senzorial — 
reacția. Trecerea de la activarea sistemului 
senzorial la reacția de răspuns s-a realizat în 
afara conștiinței (stimulul nu a fost recunos- 
cut). Cum e posibil acest lucru? Sistemul re- 
ceptor poate «capta» mai multe milioane de 
unități de informaţie (biţi) pe secundă, dar sis- 
temul de recunoaştere perceptivă nu poate 
trata decit 2—3 biţi în aceeași unitate de timp. 
Posibilităţile de reacţie la percepțiile sublimi- 
nale se situează între aceste două extreme. 

Acum se ştie cu exactitate că stimulii subli- 
minali se «imprimă» în memorie. Cercetările 
experimentale au dovedit ceea ce, de fapt, trăim 
cu toţii ori de cite ori vedem un film: succesiu- 
nea de 24 de imagini pe secundă — viteza de 
proiecție — nu ne permite să percepem sepa- 
rat imaginile, totuși ele sint percepute, se im- 
primă în memorie, contribuind astfel la iluzia 
mişcării pe care se bazează cinematografia. 
Imaginile percepute subliminal intră în memoria 
de scurtă durată. Spre această concluzie con- 
duc toate studiile experimentale inițiate încă 
din secolul trecut, perfecționate si reluate pînă 
în zilele noastre. Modelul experimental este ur- 
mătorul: se prezintă subiecților, la tahistoscop, 


Jacqueline Renaud (vezi «Science et vie» nr. 
749/1980) explică mecanismul psihotiziologic 
prin stimularea subliminală, luînd în conside- 
-rare două componente comportamentale: per- 
ceptia și motivaţia. Pentru a putea spune că un 
stimul dat a fost perceput, este obligatoriu 
ca subiectul să denumească stimulul perceput 
sau să elaboreze un răspuns comportamental 
adecvat la stimulul prezentat. Atunci cind sti- 
mulul se situează sub pragul de intensitate 
care determină un răspuis conștient, avem 
de-a face cu percepţia subliminală. Subiectul 
declară — sincer — că nu a perceput nimic, 
comportindu-se altfel decit dacă ar fi perceput 
conştient respectivul stimul. 

Sistemul nervos central este constituit din 
rețele neuronale, îndeplinind aceeaşi funcție, 
dar avind aferente diferite. Rețelele neuronale 
pot fi influențate de două tipuri de stimuli: de cei 
cu intensitate-prag și de cei subliminali. Sţi- 
mulul-prag produce o excitație reală a rețelei 
de neuroni, în timp ce stimulul subliminal nu 
poate produce descărcarea neuronilor, dar îi 
face mult mai excitabili la impulsurile sosite 
din alte rețele. Stimulii subliminali pot veni din 
mai multe rețele pe un neuron și, sumindu-se 
să atingă valoarea-prag, determinind excitaţia 
neuronului. Alteori, deşi se sumează, stimulii 
subliminali nu reuşesc să atingă valoarea- 
prag, dar facilitează atingerea pragului chiar în 
urma unei stimulări foarte mici sosite din alte 
rețele neuronale. 

Să luăm ca exemplu situația unui conducător 
auto. La semafor apare culoarea galbenă. Dis- 
cutind aprins cu persoanele din automobil, el 
frinează totuşi, fără a avea «priză de conștiință». 
În alte condiţii, dacă e foarte atent la circulație, 
perceptind în mod conştient schimbarea în 
galben a semaforului, același conducător auto, 
în loc să frineze, accelerează, apreciind că 
viteza, timpul şi condiţiile de circulație îi permit 
să treacă intersecția fără să provoace vreun 

jumătăți din diferite litere ale alfabetului, H și Q 
de exemplu, împreună cu alte imagini fără vreo 
semnificație. Apoi, cu o viteză care nu permite 
decit o percepție subliminală, se prezintă cea- 
laltă jumătate a literelor: bare, semicercuri etc. 
(vezi fig.A).Se cere celor care participă la expe- 
riment să «ghicească» literele prezentate ante- 
rior. În cazul luat ca exemplu, trebuia să se 
aleagă între E și H şi între O și Q. Toţi subiecții 
prezenți la experiment au ales literele ale căror 
jumătăți au fost prezentate la tahistoscop 
(H și Q), deşi posibilitatea de a alege E şi O ar fi 
fost egală dacă n-ar f influențat percepția 
subliminală. 

tudiile recente în acest domeniu au arătat 
că avem de-a face cu o percepție în doi timpi: 
un prim moment reprezentat de percepția 
clară, însă fără semnificaţie, Si un moment se- 
cund, percepția subliminală, fără semnificație 
prin ea însăși, totuși în măsură să confere un 
sens primei percepții. Rezultă că percepțiile 
subliminale completează, modulează, cu un 
cuvint prepară percepțiile conștient realizate. 
Pe de altă parte, se știe că percepțiile sublimi- 
nale sint legate de întreaga noastră personali- 
tate: s-a constatat experimental că, prezentate 
la tahistoscop în aceleași condiţii, unele cuvinte 
sînt percepute, iar altele nu, și aceasta în funcție 
de interesele şi modelarea culturală a persona- 
lității celui care le percepe. 

Se pune însă și problema legăturii dintre 
percepția subliminală și comportament: oare 
acţiunile noastre pot fi determinate de către 
percepțiile subliminale? Singure, percepțiile 
subliminale nu pot declanșa comportamentul 
nostru, îl pot însă influenţa. În situaţiile conflic- 
tuale, cînd este de ales între mai multe soluții, 
percepțiile subliminale «activează conflictul». 
Soluția adoptată depinde totuşi de ceea ce 
sintem noi în realitate și nu exclusiv de stimu- 
larea momentană. 


Adina Chelcea 


CELE DOUA CIRCUITE ALE PERCEPȚIEI 


1. — Conducătorul auto care ajunge la o intersecție pe culoarea galbenă a semaforului este expus 
simultan la numeroase percepții: condițiile P circulație, viteza vehiculului etc. Culoarea galbenă 
apărută nu este decît un stimul între atifia alții. În raport cu el, se cere elaborat un răspuns. 

2. — Conducătorul auto poate vedea culoarea galbenă a sematorului, fără a conștientiza acest lucru. 
Mesajul vizual este recepționat, dar nu atinge zona de decizie a creierului. Răspunsul la stimul este 
dictat de automatismul progřamat de zona motrice din creier. În acest caz, răspunsul constă în a frina 

3. — Dimpotrivă, cind mesajul vizual ajunge la zona cerebrală de decizie, răspunsul nu mai este 
automat. «Trebuie să'frinez sau să-mi continui drumul?» se întreabă conducătorul auto. Intrat în inter- 


secție, el nu va frina ci, dimpotrivă, va accelera. 

frontal) motrice frontal) motrice 

DE CE SÎNT PREȚIOASE META 


INESTIMABILELE 


Oricit ar părea de ciudat, 
primul metal pe care omul l-a 
cunoscut și prelucrat la tn- 
ceputurile civilizației sale nu 
a fost nici fierul, nici bronzul, 
ci „aurul. Încă din neolitic, 
el își face apariţia printre 
produsele muncii umane, mai 
ales în Orientul Mijlociu și 
Egipt, sub formă de bijuterii 
și obiecte decorative. Să 
constea explicația acestei 

recoce penetrații în viața 
ul Homo sapiens numai în 
fascinația pe care culoarea 
sa galbenă, asemănătoare 
strălucirii soarelui (foto 1), a 
exercitat-o asupra omului? 
Bineinţeles că nu. Alături de 
frumusețe, aurul mai are şi 
numeroase alte calități, care 
l-au făcut să fie prețuit încă 
din zorii civilizației umane și 
care-l conferă azi, în ping 
revoluție tehnico-științifică, 
inestimabile valori. 

Prima și cea mai importan- 
tă dintre calitățile aurului o 
constituie rezistența sa cu 
totul ieșită din comun la co- 
roziune. Din această cauză, 
el se găsește în natură sub 
formă pură, rezistind Intem- 
periilor și acțiunii oxidante a 
aerului de sute de milioane 
de ani. Dealtfel, omul l-a fo- 
losit tocmai pentru că îl avea 
la îndemină în stare nativă, 
lar strălucirea sa i-a atras 
atentia. 

Intr-adevăr, orice Incercare 
de a «ataca» aurul cu sub- 
stanțe uzuale eșuează. Apa 
obișnuită sau cea marină, 
aerul, acizii organici, gră- 
simile, sărurile, toate aceste 
substanțe nu au nici un efect 
asupra «metalului galben», 
Chiar oxizii care se formează 
cu mare greutate, la tempe- 
raturi şi presiuni înalte, pe 
filamentele de aur au ten- 


CARATE ALE 


AURULUI 


dinta de a se autodescom- 
pune, brusc sau lent. 

Nici în cazul reactivilor mai 
violenți din laboratoare lu- 
crurile nu se prezintă altfel: 
la rece nici un acid nu îl 
dizolvă, lar însuși fluorul, ha- 
logenul care atacă aproape 
orice material, este inofensiv 
față de aur. Doar «apa rega- 
lă» (amestecul acizilor clor- 
hidric şi azotic concentrați) 
sau clanurile alcaline îl pot 
dizolva. 

Explicația rezistenței sale o 
constituie structura saturată 
a celor cinci straturi electro- 
nice ce inconjura nucleul a- 
tomului de aur. Configurația 
aceasta particulară a ulti- 
melor substraturi — cele de 
valență — conferă aurului o 
inerție chimică remarcabilă. 

Dar, alături de rezistență la 
coroziune, aurul deține prin- 
tre metale și recordul abso- 
lut la maleabilitate și ducti- 
litate. Plasticitatea sa este 
atit de mare incit dintr-un 
singur gram, adică dintr-un 
cubuleț cu latura de 3,7 mm, 
se poate obține un fir cu lun- 
gimea de 2 kh și cu diame- 
trul de 0,0001 mm, adică o ze- 
cime de micron! Din același 
minuscul zar de aur se poate 
obține, prin laminare la rece, 
o folie pătrată cu latura de 
80 cm și cu o grosime de 
numai 0,0008 mm. Prin pulve- 
rizarea unei depuneri cato- 
dice pe un suport de polimer, 
care este solubilizat apoi cu 
acetonă, se pot realiza filme 
de aur cu «grosimea» incre- 
dibilă de mai puțin de o suti- 
me de micron! 

Tocmai uşurinţa cu care 
aurul poate fi prelucrat în 
cele mai fine și delicate for- 
me explică lunga, milenara 
sa istorie ca material pentru 


Faţă de producția mondială 
de fier, care este în prezent 
de cca 500000 000 t anual, 
cantitățile de metale nobile 
ce se realizează în lume sînt 
mai mult decit modeste. Ele 
sînt aproape neglijabile! Ast- 
fel, producţia anuală de 
argint se situează în jurul 
valorii de 9500 t, cea de aur 
este de 1 500 t, cea de platină 
de 110 t, iar cea de iridiu de 


bijuterii. Astăzi încă, cea mai 
mare parte a producției anua- 
le de aur este destinată tot 
acestei vechi arte. Datorită 
prețului său în continuă creş- 
tere, din ce în ce mai puţin 
pur, aliat cu alte metale, care 
conduc la culori extrem de 
variate — se cunosc astăzi 
aurul verde, cel roz, cel gri 
sau cel alb — aurul pentru 
bijuterii a ajuns de la 24 de 
carate (24 părți aur din 24) la 
22, 20, 18, 12 şi chiar 8 carate. 

Paralel cu industria artis- 
tică a bijuteriilor, care absoar- 
be cca 60% din producţia de 
aur, și de fabricarea monede- 
lor şi medaliilor jubiliare (cca 
10%), în prezent utilizările 
aurului mai cuprind într-o 
măsură din ce în ce mai largă 
și domeniile medicale — în 
special proteze dentare —, 
precum și aplicaţiile indus- 
triale. Acestea din urmă au 
la bază, alături de calitățile 
enumerate, și conductibili- 
tatea termică și electrică ex- 
trem de ridicată a aurului (în 
ordine, a treia după argint 
și cupru). lată de ce în elec- 
tronică, de exemplu, unde 
fiabilitatea unor elemente de 
automatizare și calcul repre- 


LE NOBIL 


î Nu ba RAS 


numai 6 t. 4 

În ciuda aceśtor diferențe 
colosale, prețul metalelor no- 
bile nu numai că este extrem 
de ridicat, ci se află, mai ales 
în ultima perioadă, într-o con- 
tinuă și accentuată creștere. 

Cum se explică un aseme- 
nea fenomen? Căror proprie- 
tăți deosebite își datorează 
metalele prețioase.. prețio- 
zitatea? 


zintă un factor esențial, con- 
tactele din aur sînt, în ciuda 
costului lor ridicat, soluția 
cea mai avantajoasă pentru 
asigurarea unei funcţionări 
ireproșabile timp de decenii 
(foto 2). Cînd este necesară 
asigurarea  conductibilităţii 
electrice superficiale, așa 
cum este cazul aparaturii ra- 
dar -sau de înaltă frecvenţă, 
aurul se impune din nou cu 
autoritate. El poate fi depus 
în straturi extrem de subțiri, 
cu grosimi de citiva atomi, pe 
piese de cuarț, ceramică sau 
substanţe organice. Tranzis- 
toarele, cristalele piezoelec- 
trice, microprocesoarele, ter- 
mocuplurile, microcontacte- 
le etc. nu ar fi putut exista în 
absenţa prețiosului «metal 
galben» care cunoaște as- 


tăzi, prin variatele și specta- 
culoasele sale aplicații indus 
triale, în cadrul milenarei sale 
existente, o nouă perioadă 
de tinerete. 


Er 


UN METAL 


PENTRU 
ETERNI- 
TATE: 


PLATINA 


Printre cele cca 50 de me- 
tale pe care omul zilelor noas- 
tre le folosește în cele mai 
diferite ramuri ale tehnicii și 
tehnologiei contemporane 
există un grup de șase ele- 
mente care se disting prin- 
tr-o trăsătură comună: ele 
deţin recordul în ceea ce 
privește raritatea distribuției 
pe Terra și, în același timp, 
în ceea ce privește minimiza- 
rea producției. Este vorba 
despre metalele platinice, 
grupă de elemente din care, 
în afara celui care a dat denu- 
mirea «familiei», mai fac par- 
te paladiul, iridiul, osmiul, 
rodiul și ruteniul. 

ntr-adevăr,  răspindirea 
platinicelor în scoarța plane- 
tei noastre este atit de re- 
dusă încit ele se găsesc, sub 
acest aspect, pe ultimul loc 
între metale. Pe de altă parte, 
producția mondială de me- 
tale platinice este extrem de 
redusă: numai 200 t anual 
pentru toate cele 6 elemente! 
Din această infimă cantitate, 
cam jumătate revine platinei, 
iar paladiului cca un sfert. 

Singure aceste calități — 
raritatea și producţia extrem 
de redusă cantitativ — nu ar fi 
conferit, desigur, platinice- 
lor caracterul de metale no- 
bile, aprecierea de care se 
bucură în rîndul specialiștilor 
din cele mai variate domenii 
și, nu în ultimul rînd, prețul 
extrem de ridicat la care ele 
sint comercializate pe piața 
internațională. 

Dintre calitățile platinice- 
lor — metale care, cu excep- 
ţia platinei, erau complet ne- 
cunoscute omului în urmă cu 
150 de ani — cea mai impor- 
tantă este rezistența lor la 
coroziune. Platina, de exem- 
plu, este total «inalterabilă» 
în condiţii obișnuite de tem- 
peratură și presiune. Reac- 
tivii cei mai violenti sînt și ei 
cu totul ineficienti. Chiar 
«apa regală» nu este jn stare 
să o dizolve decit la tempera- 
turi de peste 500°C. Practic, 
dat fiind și punctul de topire 
extrem de ridicat — 1 770*C 
—, platina este un metal 
etern. lată motivele pentru 


care nu numai că platina se 
găsește în natură în stare 
pură, asemănător aurului, ci 
ea își găsește și numeroase 
aplicaţii în tehnicile actuale 
de vîrf, în fața cărora reputa- 
tla ei de metal pentru biju- 
teril păleşte puternic. 
Cantități importante de pla- 
tină consumă industria opti- 
că pentru fabricarea lentile- 
lor, prismelor, oglinzilor din 
aparatura de mare precizie. 
Explicația? Sticla topită ade- 
ră și atacă orice metal sau 
aliaj. Cu excepția platinei, 
din care se confecționează 
creuzetele şi formele de tur- 
nare utilizate în acest dome- 
niu. În industria chimică lu- 
crurile sint perfect similare. 
În mediile puternic corosive 
în care au loc diferitele reac- 
ţii şi sinteze, singurul ma- 
terial din care se pot confec- 
ționa unele piese speciale — | 
creuzete, conducte, agita- 
toare etc. — este platina. În 
sfirșit, în aliaj cu alte metale 
rezistente la temperaturi înal- 
te și medii corosive, platina 
servește la fabricarea termo- 
cuplurilor, acele «termome- 
tre electrice» de mare preci- 
zle necesare în tehnica «sec- 
toarelor calde» (foto 1). 
Cele mai importante apli- 
cații și le găsește însă ele- 
mentul cu numărul de ordine 
78 în industria catalizatori- 
lor. Sub formă de pulbere, ca 
suspensie sau în stare coloi- 
dală în soluții apoase sau 
solvenți organici, sub formă 
de site sau fire, platina sau 
compușii săi sînt cataliza- 
torii Ideali ce permit realiza- 
rea a numeroase reacții de 
sinteză chimică. «Arhitec- 
tura» cu atomi și molecule, 
practicată astăzi cu o virtuo- 
zitate rară de chimiști, ar fi 
de neconceput fără prețioșii 
catalizatori de platină. 
Paladiul (foto 2) este inte- 
resant din acelaşi punct de 
vedere. El prezintă o activi- 
tate catalitică puternică, fapt 
pentru care chimiștii îl utili- 
(Continuare în pag. 120) 


Grupaj realizat de 
chimist Petre Junie 

STEȚO= 

Stetoscopul, devenit astăzi 
simbol al profesiunii medi- 
cale, de neînlocuit în exame- 
nele clinice, a deschis o nouă 
direcție în practica medicală. 
Puţini ştiu că ideea ausculta- 
tiei aparține lui René Théo- 
phile Hyacinthe Laënnec 
(1781—1826), care a și inven- 
tat primul stetoscop. În 1819, 
Laënnec publică tratatul 
«Despre auscultatia media- 
tă». Elev al marilor medici ai 
epocii: igienistul Hallé, clini- 
cienii Pinel, Bichat şi Corvi- 
sart, Laënnec a fost nu nu- 
mai un medic dintre cei mai 
renumiți în Parisul de la 


începutul secolului XX, dar: 


și un muzician, poet, jurnalist 
şi cercetător de mare finețe. 
Tratatul «Despre ausculta- 
tia mediată» a marcat începu- 
tul unei epoci noi în practica 
medicală. Oricit ar părea de 
curios, înaintea lui Laënnec 
medicii nu examinau bolna- 
vii. Diagnosticul era stabilit 
numai prin interogare. Se lua 
pulsul, dar nu existau date 
sistematizate, obținute pe 
baze obiective privind mani- 
festările bolii. + 

Inspirat de jocul copiilor cu 
bastonașele, cu ajutorul că- 
rora se amplificau zgomo- 
tele, Laënnec are ideea de a 
folosi tuburi din lemn ase- 
mănătoare pentru a capta ș 
amplifica bătăile inimii. Așa 
s-a născut ideea stetoscopu- 
lui şi, odată cu aceasta, s-au 
pus bazele auscultației. Fără 
îndoială că talentul muzica! 
al lui Laënnec l-a ajutat atit 
la crearea stetoscopului, cit 
şi la descifrarea zgomotelor 
cardiace normale şi patolo- 
gice. 

Începînd din 1817, auscul- 
tatia propusă de Laennec se 
generalizează. Cu ajutorul a- 
cesteia au putut fi identificate 
şi localizate cavernele pul- 
monare, în legătură cu care, 
în 1818, Laënnec înaintează 
un raport Academiei de știin- 
te din Franța. 

Continuind 
Laënnec publică, în 1824, o 
nouă ediție a operei sale, sub 

cercetările, 


titlul «Tratat de auscultatie», 
în care sînt descrise noi sem- 
ne clinice obținute cu ajutoru! 
stetoscopului, perfecționat 
de către Kergaradec și Lis- 
franc,  propunindu-se noi 
utilizări ale acestuia, și anu- 
me pentru înregistrarea bă- 
tăilor inimii fătului sau pen- 
tru diagnosticul fracturilor. 

Învingind ostilitatea unor 
celebrități medicale ale epo- 
cii, Academia de medicină 
din Franța elogiază opera lui 
Laënnec cu o întirziere de 
13 ani. Astăzi se recunoaşte 
unanim contribuția extrem de 
valoroasă a lui Laënnec la 
inventarea stetoscopului și la 
impunerea demersului știin- 
tific în medicină. 


CREIONUL ȘI 


INAMICA LUI... 


GUMA 
DE ŞTERS 
cc.ceoocoe 


Denumit mai de mult «plai- 
vaz» (sîrb. plajvaz), creionul 
(fr. crayon) nu a fost cunos- 
cut în antichitate şi abia în 
evul mediu începe să fie fo- 
losit pentru scris mai întii 
plumbul, sub forma unor mici 
discuri sau dreptunghiuri. 

Prin secolul al IV-lea apare 
un astfel de creion cu care 
desenul era mai mult gravat 
decit trasat pe o suprafață 


relativ moale, acoperită cu 
var. 

În secolul următor se pre- 
pară, din plumb și staniu, un 
fel de creion în stare să redea 
desene asemănătoare celor 
de astăzi. După alte îmbună- 
tățiri, succedate de-a lungul 
secolelor, în 1790, chimistul 
parizian  Nicolas-Jacques 
Conte (1755—1805) inventea- 
ză creionul alcătuit dintr-o 
mină de grafit artificial ames- 
tecat cu argilă și cuprinsă 
într-o învelitoare ue lemn. Nu- 
mele acestui inventator se 
păstrează și astăzi: «conte» 
fiind un «creion gros, negru, 
cu mină făcută din grafit, 
argilă și plombagină» (Dic- 
tionarul explicativ al limbii 
române, Buc, 1975). 

Odată cu perfecționarea 
creionului, s-a simţit nevoia 
unui material apt pentru şters 
urmele lui lăsate pe hirtie și, 
în 1772, la Paris, în Recueil de 
l'Academie, apare o notă în 
care se anunţă inventarea 
gumei de șters de către Ma- 
gellan, membru corespon- 
dent al Academiei și ultimul 
descendent din familia cele- 
brului navigator. 

Drept urmare, din 1775 în- 
cepe să se găsească în Fran- 
ţa, pe la prăvălii, mici cuburi 
de gumă de şters, denumite 
pe atunci peau de năgre, 
adică «piele de negru», ter- 
men ulterior înlocuit cu actua- 
lul gomme. . 

Cunoscutul chimist englez 
Joseph Priestley (1/33— 
1804) determină pe desena- 
torii din țara sa ca să se folo- 
sească și ei de această gumă, 
căreia în Anglia i s-a dat 
numele de «indian rubber», 
adică «frecător indian», ter- 
men păstrat şi astăzi în limba 
engleză. 


C. Simionescu 


PLATINA 


zează larg în reacțiile de hi- 
drogenare, polimerizare, izo- 
merizare etc. Rezistenţa la 
oxidare îi permite și accesul 
la alte domenii, cum ar fi 
electronica și electrotehnica. 

Cel de-al treilea membru al 
familiei, sub aspectul canti- 
tăților produse, rodiul, este 
utilizat în tehnica tempera- 
turilor înalte, la fabricarea 
termocuplurilor sau creuze- 
telor, în industria cataliza- 
torilor sau a aparaturii de 
măsură și control. 

Ultimele trei elemente, iri- 
diul, osmiul şi ruteniul, sint 
atit de rare încît producția lor 
anuală nu depăşeşte 4—6 t 
în întreaga lume. Cu toate 


(Urmare din pag. 119) 


acestea, aplicaţiile lor sint 
extrem de interesante: iridiul 
la placarea anticorosivă a 
diferitelor piese în industria 
chimică și drept catalizator, 
osmiul ca unul dintre cei mai 
activi agenți catalitici, rute- 
niul în industria chimică și 
electronică. 

Un ultim amănunt: aliajul 
de platină și iridiu, cel mai 
rezistent material descoperit, 
deocamdată, de om, din care 
sint confecționate etaloanele 
unităților noastre de măsură 
一 metrul, kilogramul etc. 一 
este, se pare, cel mai în 
măsură să înfrunte cu succes 
vicisitudinile imprevizibile 
ale timpului. 


Episodul 1 


LANSAREA 


În uriașa sală de comandă 
și control a Centrului spaţial 
de la Drăgăneşti- Vlașca era o 
liniște perfectă. Ochii a zeci 
de tehnicieni și ingineri de 
care depindea soarta misiunii 
urmăreau cu încordare ecra- 
nele televizoarelor. În biroul 
său transparent de la etajul I, 
de unde putea vedea prin- 
tr-un perete de «Securit sala 
televizoarelor, comandantul 
centrului spaţial, Parfenie Că- 
rămizaru, un bărbat înalt, cu 
o bogată experienţă de viață 
în aer, își stăpinea cu greu 
emoția, învirtind nervos pe 
birou o rocă marțiană vie. 
Citeva secunde, comandan- 
tul, la fel cu tot personalul din 
sală, işi tinu respirația. 
«Cinci... patru... trei..., nu- 
mără el din obișnuință în 
gînd, doi... unu...» 

一 Gooool! Gooool! 一 se 
auzi vocea răgușită, dar entu- 
ziastă a crainicului. A înscris 
Cămătaru III, din penalti! 
Stimaţi telespectatori, după 
zeci şi zeci de ani, ne-am cali- 
ficat la «El Mundiab! Bravo, 
băieți! 

Sala de comandă era în 
picioare. Tehnicienii, ingi- 
nerii, personalul cosmic 
TESA, cosmonauții pensio- 
nați se îmbrățişau fericiți, 
strigau, aplaudau. Coman- 


dantul Parfenie lăsă roca mar- ` 


țiană să se ducă în cușca ei 
din colțul încăperii și apucă 
microfonul nr. 1 prevăzut cu 
detector de minciuni. 

一 "Toată lumea să revină 
la posturi! — spuse el cu 
vocea-i calmă, binecunoscută. 
Ne-am calificat, așa că vă rog 
să schimbaţi canalele televi- 
zoarelor. Echipajul așteaptă. 
Am întirziat destul. ai 

Cu un oftat, specialiștii își 
reluară locurile, răsucind bu- 
toanele. Pe toate ecranele 
apăru imaginea superbă a 
uriașului complex orbital 
«Miorița. Motoarele rachetei 
purtătoare erau deja sub pre- 
siune. Comandantul Parfenie 
mai răsuci un buton și în ca- 
drul televizorului său se iviră 


experimentul 


TA și e 4 

chipurile destinse ale celor 
doi cosmonauți fruntași. 

一 Cum vă simţiţi? — în- 
trebă Parfenie. 

— Excelent — se auzi 
vocea comandantului echipa- 
jului, Ionescu Decebal. 

Cit a fost scorul? 

一 1 一 0 pentru noi 一 răs- 
punse Parfenie. A dat Cămă- 
taru III. 

一 Felicitările noastre băie- 
tilor 一 adăugă celălalt mem- 
bru al echipajului, Ionescu 
Traian. E 

— Animalele ce fac? — 
se interesă Parfenie. 

一 Bine — spuse cosmo- 
nautul Ionescu Decebal. 

Comandantul Parfenie ră- 
suci un alt buton și pe ecran 
apăru imaginea a patru oi 
țigăi grase și pline de lină. 

一 Aţi controlat nutreţul? 
Aveţi destul? 

— Este 一 răspunse Io- 
nescu Traian. 

— Atunci e bine. 

Comandantul Parfenie lăsă 
microfonul nr. 1 şi apucă 
microfonul nr. 2, pe circuit 
închis. 

一 Băieți — spuse el cu 
glas coborit —, sper să nu 
mă uitaţi cu treaba aia... 

一 Ei, şefule, cum să te 
uităm? — rise cosmonautul 
comandant Ionescu Decebal. 
Cite ? 

— Două perechi. 

— Ce marcă? 

— «Levy-Strauss — spuse 
Parfenie. Sint pe Venus, la 
stația «Columbia». 

一 O.K. — zise Ionescu 


Traian. S-a făcut. Putem să-i 


dăm drumul? 

— Numai un moment — 
spuse comandantul Parfenie. 
Lăsă microfonul nr. 2, des- 
chise sertarul biroului și luă 
un «Distonocalm», 

— Gata, puteți porni — 
spuse el în microfonul nr. 1. 
Începem numărătoarea inver- 
să de la 10. Numărațţi voi sau 
număr eu? 

— Numărați dumneavoas- 
tră — răspunse respectuos 
Ionescu Decebal. 

一 Toată lumea să fie a- 
tentă! — tună comandantul 
Parfenie în microfon. Încep 


să număr invers! Zece, nouă, 
opt, şapte, șase, cinci, patru, 
trei, doi, unul, zero... amba- 
laţi! 

一 Ambalatil 一 repetă vo- 
cea robotului din sala de co- 
mandă. 

— Ambalez! — îi răspunse 
robotul din navă. 

De sub racheta purtătoare 
țișniră flăcări uriașe. Cu un 
scrișnet, pilonii care susți- 
neau corpul rachetei se dă- 
dură în lături și, balansin- 
du-se ușor, în limitele di- 


` nainte stabilite, întregul com- 


plex orbital porni, la început 
încetișor, apoi tot mai repede, 
înălțindu-se în tării. 

— Drum bun, tot înainte! 
— şopti emoționat coman- 
dantul Parfenie. 

Emotia lui era firească: 
fusese unul din iniţiatorii pro- 
gramului «Miorița. Cu un 
an în urmă, nava spațială 
«Zimbrub descoperise pe unul 
din sateliții planetei Jupiter 
un întins teren arabil unde 
creştea o iarbă ciudată, albăs- 
trie. Din cauza durității, solul 
nu putea fi cultivat însă mos- 
trele de iarbă se dovediră a fi 
foarte pe placul lotului de 
ovine aflat în custodia cen- 
trului spațial. Cu «Mioriţa» 
erau trimise în cosmos patru 
oi țigăi, cunoscute prin ma- 
rea lor putere de adaptare la 
condiții vitrege. Dacă expe- 
rimentul reușea, pe satelitul 
botezat temporar «Tot înain- 
tæ se putea crea o foarte 
avantajoasă fermă-model, cu 
atit mai mult cu cit, în cazul 
în care... 

Un tiuit îl întrerupse pe 
comandantul Parfenie din gin- 
durile sale: roca marțiană ie- 
Sise din cușcă şi fiuia de 
foame. Comandantul Parfe- 
nie deschise un dulap metalic, 
scoase o rocă terestră și 0 
aruncă spre cușcă. Roca mar- 
ţiană sări pe roca terestră 
și o înfulecă cu poftă 

(va urma) 
Ars Amatoria 

Orhideele, una dintre cele mai numeroase 
familii de plante — peste 35 000 de specii —, 
cu flori uneori bizare, asemănătoare păsărilor, 
insectelor și fluturilor, rămîn printre florjle 
cele mai gingașe și desăvirșite. Datorită pro- 
greselor obținute de biologi în domeniul cul- 
turilor de țesuturi În vitro, înmulțirea orhideelor 
se realizează astăzi relativ simplu. Introducind 
în cultura in vitro meristem (țesut cu putere 
mare de creștere) sau muguri, se obțin nişte 
bulbili, analogi cu embrionii, denumiți proto- 
corme, din care se vor dezvolta noi plante. 
Dacă aceste protocorme se fragmentează, în 
cultură fiecare fragment va da naștere la una 
sau mai multe protocorme, realizindu-se o 
«microbutăşire». Orhidocultivatorii practică pe 
scară largă această metodă de înmulțire ex- 
trem de rapidă. $i nu este oare minunat ca 
dintr-o floare de o rară frumusețe să obţii mi- 
lioane de exemplare identice? 


Protocorm obținut după 7 săptămini, dintr-un 
meristem cultivat in vitro, din care s-au dezvoltat 
plante din specia tropicală de orhidee Cymbidium. 


În structura corpului omenesc intră în medie 
30 000 de proteine. Ele alcătuiesc țesutul con- 
junctiv, cu formațiunile specializate: pielea; 
sistemul pilos; ligamentele osoase; enzimele, 
care catalizează reacțiile biochimice din orga- 
nism; hormonii cu rol atit de important în creș- 
tere şi dezvoltare. În sfirsit proteinele intră în 
constituția anticorpilor implicaţi în procesele 
de apărare ale organismului şi a hemoglobinei, 
cărăușul oxigenului în celule. Descoperirea a 
două tehnici complementare, slectrotoreza bi- 


Fotografia realizată la scanner asociat la calcu- 
lator a pus în evidență 3 proteine: tubulina (conți 
nută în membrana celulară), miticon 1 (din mito- 
condrie), interfon 1 (produsă de celulele cance- 
roase sub acțiunea interteronului). 

dimensională și scannerul, face astăzi posibilă 
înscrierea proteinelor, aceste cărămizi ale vie- 
tii, într-un catalog. Folosind cele două tehnici, 
pentru fiecare proteină se pot culege date 
privind localizarea lor în organism, structura 
biochimică, compoziția, densitatea, greutatea, 
mărimea și, îndeosebi, se speră, rolul specific 
al fiecărei proteine, ca și modificările pe care le 
conferă în caz de boală. Acest catalog, care se 
elaborează de o echipă de la Laboratorul «Ar- 
gonne», sub conducerea prof. Norman Ander- 
son, ne informează revista «Science et vie», 
va cuprinde atit fotografiile proteinelor normale, 
cit și fotografiile proteinelor anormale, cu boala 
cotespunzătoare. Astăzi se știe că numeroase 
boli sînt de origine genetică, adică sint cauzate 
de malformaţia unei gene. Cum genele conțin 
planul fiecărei proteine, anomalia unei aene va 
antrena anomalia proteinei corespunzătoare, 
declanşind astfel boala. Pentru tratarea bolilor 
genetice sint posibile două căi: înlocuirea 
genei defectuoase cu o genă nouă, sănătoasă 
și tratarea pacientului la nivel de proteine a- 
normale. = 

Dacă prima metodă se află încă în stadiu de 
experiențe pe animale, a doua este deja apli- 
cată. Un exemplu cunoscut este cel al fenilceto- 
nuriei, boală congenitală rară, caracterizată 
prin anomalia unei enzime care împiedică de- 
gradarea aminoacidului toxic fenilalanina, ce 
provoacă subiectului, prin acumulare, tulburări 
mentale. Aplicind un regim fără fenilalanină, 
acest defect metabolic poate fi înlăturat. 

Echipa care elaborează catalogul proteinelor 
umane a înscris deja în repertoriu diierite pro- 
teine anormale, implicate in leucemie și mono- 
nucleaza infecțioasă, cca 2000 de proteine 
limfocitare. Paginile catalogului se vor com- 
pleta, treptat, cu alte proteine, realizîndu-se 
astfel o operă gigantică de o utilitate tot atit 
dp importantă pentru apărarea sănătății oame- 
nilor. 


POATE FI SALVATI 

Specialiștii consideră că pădurile virgine ale 
celui mai mare bazin fluvial al Pămintului — 
Amazonul (7 050 000 km?) conţin aproximativ 
10% din ansamblul speciilor existente pe pla- 
neta noastră. Astăzi și acest ultim vast terito- 
riu sălbatic este în curs de dispariţie sub pre- 
siunea dezvoltării civilizaţiei. Acest fenomen 
este foarte neliniștitor pentru oamenii de stiin- 
tă, care știu că bazinul Amazonului este, fără 
îndoială, unul dintre cele mai bune locuri unde 
se pot găsi compuși chimici produși în mod 
biologic — o adevărată uzină gigantică far- 
cale, cit și o vastă zonă a Terrei, care favorizează 
în cea mai mare măsură acel echilibru climatic 
necesar omului. 

Una dintre principalele probleme care se 
pune pentru protecţia plantelor și animalelor 
din Amazonia este cunoașterea aprofundată 
a diferențelor ce există între speciile pădurii 
virgine (primară) și ale celei în care a pătruns” 
omul civilizat (secundară). Imensa majoritate 
a speciilor pădurii tropicale (cca 95%) sint pur și 
simplu incapabile să trăiască în afara pădurii 
virgine. Aceasta înseamnă că majoritatea spe- 
ciilor amazoniene nu pot exista decît în zonele 
de pădure intactă, special amenajată în acest 
scop. Una dintre întrebările fundamentale este 
aceea de a ști unde trebuie să fie situate 
aceste zone protejate, şi aceasta cu atit mai 
mult cu cit s-a constatat că aceleași specii de 
plante și animale dintr-o anumită zonă amazo- 
niană nu-şi găsesc semenii în alte zone ale 
bazinului (de exemplu speciile care se găsesc 
lingă Manaos nu sint identice cu cele din Belem 
sau din Iquitos). Aşadar, această situaţie face 
și mai dificilă cercetarea datelor biologice ale 
pădurii amazoniene. Marea majoritate a spe- 
ciilor n-au fost încă examinate de naturaliști, 
fără a mai aminti şi răspindirea lor, care, de 
asemenea, rămine o problemă de studiat în 
amănunţime. 

Datorită unui proiect comun, sub denumirea 
de «Programul Flora», elaborat de specialişti 
brazilieni si americani, s-a trecut la un ritm de 
explorare biologică a Amazoniei mai accelerat 
În acest sens, un grup de naturalişti din aceste 
țări (S.U.A. şi Brazilia) şi-au instalat, încă din 
octombrie 1980, corturile în apropiere de Ma- 
naos, în timpul unei puternice averse tropicale. 
Timp de un an, ei vor executa intense cercetări 
într-un sector de pădure virgină păstrată spe- 
cial pentru experimentări și studiere a cit 
mai multe specii sălbatice ale Amazoniei, știut 
fiind că şi acest mare bazin urmează regula 
generală, după care, pentru o specie vegetală, 
pe Pămint, se găsesc nouă din zece specii 
animale. 

Cei ce conduc această operație au dispus 
ca hotăririle majore pentru cercetarea şi con- 
servarea bazinului Amazon să fie luate în cursul 
prezentului deceniu, iar problemele de cerce- 
tare amănunțită să fie terminate chiar în urmă- 
torii cinci ani. Din fericire, pare că ar exista 
an drum scurt în această cursă contra crono- 


metru; oamenii de știință au și descoperit o 
schemă in răspindirea speciilor amazoniene. 
Se pare că în cursul perioadelor glaciare și 
interglaciare, pădurea amazoniană a persistat 


în mod fragmentar şi nu continuu. Aceste, g 


fragmentări ale pădurii și-au păstrat izolarea 
în perioade foarte lungi de timp, încît popu- 
laţiile de aici n-au putut să se dezvolte în alte 
numeroase specii noi. lată deci cum se explic2 
modul de răspindire a grupelor de specii ce 
nu apar astăzi decit in unele zone limitate, 
numite de specialişti «refugii pleistocene». Cer- 
cetătorii naturalişti, lucrind în mod indepen- 
dent, au putut identifica această schemă a 
răspindirii la unele specii de păsări, la anumiţi 
fluturi, reptile şi arbori, iar aşa-numitele «refu- 
gii» le-au desemnat pe hartă, ele devenind zone 
de protecţie prioritară, căpătind caracter de 
parcuri sau rezervaţii naturale. 

Se știe că 0 regiune de pădure izolată nu 
poate păstra atitea specii pe o perioadă lungă, 
întocmai ca o regiune de aceleași dimensiuni, 
dar situată în mijlocul unei păduri continue. 
Pentru a studia şi această problemă a fost lan- 
sat un proiect, de «dimensiuni minime», de 
către Institutul naţional de cercetare a Amazo- 
nului (I.N.C.A.). Prin acest proiect guvernul 
brazilian va examina mai bine pădurea amazo- 
niană 一 azi devenită o problemă naţională —, 
luîndu-se decizia ca cel puţin 50%, din spaţiul 
cuprins în fiecare proiect de dezvoltare a teri- 
toriului amazonian să rămină pădure. 

A doua mare problemă care trebuie rezolvată 
este aceea de a ști ce suprafață împădurită 
din bazinul Amazonului va fi necesar să rămină, 
pentru a menține integritatea sistemului de 
ploaie amazoniană. În acest sens, dr. Eneas 
Salati, director al I.N.C.A., socotește că aproa- 
pe jumătate din ploile căzute în imensitatea 
suprafeţei amazoniene se produc prin pădurea 
însăși, înconjurată de apele oceanice, existind 
deci un prag critic după care, prin tăierea pă- 
durilor din Amazon, s-ar risca să se provoace 
o tendință ireversibilă de secătuire. 

Recentele reflecții asupra conservării ar su- 
gera ideea că specialiștii mediului înconjurător 
nu trebuie să se limiteze la selecția, la protecția 
și gestiunea «refugiilor pleistocene», ci ei ar 
trebui să intervină și în a ajuta la planificarea 
unei dezvoltări raționale şi susținute din punct 
de vedere biologic. Alegerea zonelor pentru 
protecția diversităţii biologice este în orice 
caz un element cheie în întreg planul de cer- 
cetare. 

Sarcinile științifice trebuie să fie îndeplinite 
cu succes, în vederea salvării imenselor bogă- 
ţii biologice pe care le deţine Amazonul, atit 
de necesare omenirii; poate că experimentările 
începute lingă Manaos vor fi un punct de ple- 
care pentru salvarea Amazonului. 


Constantin Nedelcu 

prima dată de Langmuir și Tonks în 1921, 
reprezintă un gaz ionizat, obținut în cea 
mai mare parte prin descărcare electrică sau 
sub acțiunea unui efect termic. Deci, în funcție 
de gradul de ionizare, plasma este alcătuită 
din cationi, electroni și atomi neionizați. În 
prezent, este unanim recunoscut că plasma 
constituie a patra formă de agregare a mate- 
riei, alături de starea lichidă, solidă și gazoasă. 
În stare naturală, plasma este întilnită destul 
de puţin în condiţii terestre, deși pe baza nume- 
roaselor cercetări efectuate s-a ajuns la con- 
cluzia că universul nostru este alcătuit în pro- 
portie de 99,9% din materie sub formă de plas- 
mă. Un exemplu de plasmă naturală este auro- 
ra boreală, apreciată ca unul din cele mai gran- 
dioase fenomene cerești și care ia naștere în 
regiunile polare, în straturile superioare ale 
atmosferei. De asemenea, plasmă de scurtă 
durată poate fi întilnită și cu ocazia descărcări- 
lor electrice naturale. 

De la descoperirea ei și pînă acum oamenii 
au reușit să folosească această a patra stare 
de agregare a materiei în numeroase domenii 
ale științei și tehnicii. În primul rînd, aplicarea 
plasmei in tehnica sudării unor metale, ca 
aluminiu, magneziu, oțeluri inoxidabile, a de- 
venit indispensabilă, deoarece procedeele obiș- 
nuite de sudură s-au dovedit a fi neadecvate 
şi ineficiente. De asemenea, plasma este utili- 
zată cu deosebit succes pentru tăierea oțeluri- 
lor înalt aliate, a cuprului și a aluminiului, ma- 
teriale la care tăierea cu flacără oxlacetilenică 
este imposibilă. Avind o temperatură a cărei 
valoare poate varia între 5 000 și 20 000° K, cu 
ajutorul plasmei se pot topi toate materialele 
cunoscute. În acest scop, au fost concepute și 
realizate mai multe tipuri de cuptoare cu plasmă 
în care sursa de căldură este plasma cu tem- 
peratură foarte ridicată. Ca urmare, în meta- 
lurgie, pentru elaborarea unor metale sau 
aliaje foarte pure și cu refractaritate ridicată, 
ca şi în scopul elaborării unor oțeluri speciale, 
folosirea cuptoarelor cu plasmă nu mai cons- 
tituie o noutate. Mai mult, tehnica plasmei a 
început să fie utilizată şi la extragerea unor 
metale, așa cum este cazul titanului, 

Dar cele mai recente aplicaţii ale plasmei în 
metalurgie sint legate de reducerea oxizilor 
de fier din minereu în vederea producerii ote- 
lului sau a fontei. În primul rînd, ne vom referi 
la procedeele de reducere directă a minereuri- 
lor de fier, care urmăresc să obțină un produs 


P asma, așa cum a fost denumită pentru 


Burta de fiar 


ȘI REDUCEREA 
MINEREURILOR 
DE FIER 


— buretele de fier — capabil să înlocuiască 
fierul vechi în încărcătura cuptoarelor electrice 
cu arc pentru elaborarea oțelurilor. Astfel, 
societatea suedeză SKF Steel Engineering AB, 
după cinci ani de cercetări, a reușit să pună la 
punct un procedeu de producere a buretelui 
de fier, în care tehnica plasmei este folosită la 
producerea gazului reducător. Potrivit acestui 
procedeu, gazele reducătoare fierbinţi, produse 
într-un cuptor de reacție cu plasmă, sint intro- 
duse la partea inferioară a unui cuptor vertical 
cu cuvă, in care minereul de fier sub formă de 
pelete este încărcat pe deasupra (fig. 1). Bu- 
retele de fier rezultat este răcit la baza cupto- 
rului de reducere, folosind în acest scop un 
circuit separat de gaz, după care este evacuat 
și expediat la oțelăria electrică. 

După reducere, cea mai mare parte din gaz 
este reciclată în stare caldă și dirijată spre 
cuptorul de reacție cu plasmă, unde urmează 
să fie transformată (regenerată) în gaz reducă- 
tor cald, Procedeul prevede ca o parte din 
gazul reciclat, în proporţie de pînă la 20%, 
să fie răcit și supus unui proces de purificare 
în urma căruia se elimină praful, precum și 
vaporii de apă și bioxidul de carbon. Gazul 
purificat are un dublu scop: o parte este trimis 
la cuptorul de reacţie cu plasmă, unde joacă 
rolul de plasma gaz, iar cealaltă parte se intro- 
duce în gazul reducător cind acesta are o 
temperatură prea ridicată (ca moderator ter- 
mic). Transformarea gazului reciclat într-un 
gaz reducător, așa cum s-a mai arătat, are loc 
într-o cameră de reacție prevăzută la partea 
superioară cu generatoare de plasmă (fig. 2). 


(Continuare în pag. 128) 


Dr. ing. Ov. Hătărăscu 
și ing. A. Alexandrescu 

ADN substanță macromoleculară polinu- 
 cleotidică, este substratul chimic al 

eredității. Monomerii săi sînt nucleo- 
tidele. Un nucleotid este alcătuit dintr-o bază 
azotată, un zahar — dezoxiriboza —, și un ra- 
dical fosforic. Bazele azotate sînt de două 
feluri: purinice și pirimidinice. Bazele azotate 
purinice sint adenina (A) și guanina (G), iar 
cele pirimidinice timina (T) şi citozina (C). O 
înșiruire de nucleotide unite prin punți fosto- 
diesterice formează o catenă polinucleotidică, 
reprezentind structura primară a ADN sau 


continuul si 


structura monocatenară. O asemenea secvență 
de nucleotide de pe monocatena ADN repre 
zintă modul în care informaţia ereditară — 
care dirijează realizarea diferitelor caractere 
morfologice, fiziologice, biochimice sau de 
comportament — este înscrisă sub formă de 
codificare biochimică în macromolecula ADN. 
Fiecare specie are propria sa informaţie eredi- 
tară, adică secvența sa caracteristică, speci- 
fică de nucleotide în macromolecula ADN. 
Asigurarea transmiterii informaţiei ereditare 
(continuul evolutiv) este condiționată de trans- 
miterea fidelă, nealterată, a acestei secvențe 
de nucleotide de-a lungul generaţiilor. Orice 
modificare în această secvență de nucleotide 
echivalează cu apariția de mutații, fenomen 
care stă la baza discontinuului evolutiv, adică 
a variabilităţii. 

În mod obișnuit, în conformitate cu modelul 
Watson-Crick, ADN din sistemele biologice 
există sub formă bicatenară, reprezentind struc- 
tura secundară a ADN. (Numai în foarte puține 
cazuri, cum este cel al bacteriofagului Ọ® X174, 
ADN se află în mod normal sub forma mono- 
catenară.) Structura bicatenară a ADN nativ 
are la bază principiul complementarității. Cele 
două catene ale macromoleculei de ADN alcă- 
tuiesc un duplex, adică o structură dublu- 
elicoidală prin înfășurarea plectonemicală a 
unei catene în jurul celeilalte, după un ax vir- 
tual. Cele două catene sînt complementare și 
antiparalele. Complementaritatea lor are la 
bază formarea de perechi specifice de baze 
azotate. Astfel, în cadrul dublului helix ADN 
se realizează perechi de baze purinice-pirimi- 
dinice de tip A-T, T-A, G-C şi C-G. Între pe 
rechile A-T și T-A există două punți de hi- 
drogen, pe cînd între celelalte perechi există 
trei punți de hidrogen. Acestea sînt perechile 
specifice normale de baze care conferă du- 
plexului ADN un diametru uniform, alte îm- 
perecheri de baze nefiind posibile decit în ca- 
drul unui proces mutagen. Datorită existenţei 
acestor perechi specifice de baze azotate, 
dacă secvența de nucleotide de pe o ca- 
tenă a duplexului ADN este, să zicem, 
ATTAAGCATGCCG, secvența de nucleotide 
de pe cealaltă catenă va fi obligatoriu 
TAATTCGTACGGC. O asemenea structură 
de imagine în oglindă a celor două catene 
complementare stă la baza realizării celei mai 
importante reacții din lumea vie: sinteza repli- 
cativă a ADN, numită reduplicarea sau, sim- 

plu, replicarea ADN. 

Principiul complementarităţii este un prin- 
cipiu de bază în funcționarea sistemelor bio- 
logice. lată, bunăoară, din nenumăratele exem- 
ple, cel al relației antagonice sistem nervos 
parasimpatic-sistem nervos simpatic, relaţie 
în esență de complementaritate, care asigură 
funcționarea echilibrată a organismului. Orice 
dezechilibru în cadrul acestei relații perturbă 
buna funcționare a organismului, punindu-i 
sub semnul întrebării existența. Acesta este 
un exemplu de complementaritate functiona- 


iscontinuul 

lă. Sînt nenumărate alte exemple de comple- 
mentaritate structurală sau structural-functio- 
nală, de la complementaritatea celor două 
milini, a celor două picioare sau a celor două 
maxilare pină la complicata complementari- 
tate a celor două sexe, în care își află geneza 
noile vieți. 

lată că și în domeniul viului, complementa- 
ritatea stă la baza proceselor primare, esen- 
tiale, prin care sînt conturate cu exactitate pla- 
nurile- arhitecturale și funcționale ale organis- 
mului înscrise în programul său genetic alcă- 
tuit dintr-un număr mare de gene, cu atit mai 
mare cu cit este mai complicat organismul. 

Genele se caracterizează prin citeva pro- 
prietăți esențiale. O primă proprietate este re- 
producerea, a doua recombinarea Si mutabili- 
tatea, iar cea de-a treia proprietate este func- 
ționarea lor ca entități discrete în dirijarea sin- 
tezei catenelor polipeptidice și, implicit, în de 
terminarea diverselor caractere. În procesul 
reproducerii genei are loc un transfer al infor- 
matiei ereditare de la molecula veche de ADN 
la două molecule fiice de ADN care, prin me- 
canismul diviziunii celulare, vor fi repartizate 
în două celule-fiice. Spre a realiza transferul 
informaţiei ereditare, copierea acesteia, struc- 
tura genei trebuie să conțină o configurație 
deschisă, capabilă să funcționeze ca o ma- 
triță pe care noile copii să poată fi modelate. 
Încă de la elaborarea modelului Watson-Crick 
de structură bicatenară a ADN, cei doi autori 
au elaborat și un model ipotetic al replicării 
ADN — modelul semiconservativ —, confir- 
mat experimental prin cercetări ulterioare. În 
cadrul acestui model, cele două catene com- 
plementare ale macromoleculei de ADN se 
separă prin desfacerea punților de hidrogen 
dintre perechile specifice de baze azotate și 
fiecare din cele două catene vechi functio- 
nează, ca matriță pentru sinteza a cite unei noi 
catene complementare lor. Rezultă în final 
două molecule fiice de ADN, în care o catenă 
este veche — aceea care a funcționat ca me 
triță —, iar cealaltă, nou sintetizată, comple- 
mentară matriţei, de unde și denumirea ei de 
replică. (De aici derivă şi denumirea acestui 
model de replicare, model semiconservativ.) 
Cele două molecule fiice de ADN, pe deo 
parte, sint identice între ele, iar pe de alta, 
cu macromolecula inițială de ADN. Natura nu 
putea găsi și omul nu putea imagina o soluție 
mai perfectă pentru asigurarea transmiterii 


fidele a informației ereditare! 

Cercetările recente au adus date foarte im- 
portante în descifrarea aspectelor biofizice şi 
enzimatice ale replicării ADN. Acum se ştie 
că replicarea este un proces complex, desfă- 
şurat într-o secvenţă ordonată de evenimente, 
care cuprinde: inițierea, alungirea și termina- 
rea sintezei replicii. Toate aceste evenimente 
sint strict. controlate și coordonate, existind 
gene responsabile de realizarea reglării lor. 
Replicarea începe într-un punct bine definit 
al macromoleculei ADN, care a fost numit 
originea replicării, reprezentat de o secvență 
unică de nucleotide. Tehnicile moderne de 
secvenţiere a ADN și de manipulare de gene 
au permis să se descifreze secvența originii 
replicării la mai multe sisteme biologice. Ori- 
ginea replicării prezintă, cu o mare frecvență, 
perechi A-T care, fiind legate doar prin două 
punți de hidrogen, asigură o mai ușoară se- 
parare a catenelor în vederea expunerii matri- 
telor. Inițierea replicării este condiționată de 
existența la nivelul originii replicării a unor 
secvențe de nucleotide cu repetitivitate bisi- 
metrică, rotatorie, numite palindroame. Pe baza 
unor asemenea repetiții de secvențe se for- 
mează structuri de tipul acelor de păr, cruci- 
forme sau de forma frunzei de trifoi, structuri 
recunoscute de enzimele care intervin în ini- 
țierea replicării. Foarte interesant apare fap- 
tul că secvenţa de baze azotate de la nivelul 
originii replicării prezintă asemănări frapante 
cu sisteme biologice foarte diferite, asemenea 
virusurilor, bacteriilor și mamiferelor. 

Inițierea replicării ADN este precedată de 
sinteza la nivelul regiunii originii replicării, 
folosind ca matriță una din catenele macro- 
moleculei ADN, a unui mic fragment de ARN. 
Acest ARN s-a numit ARN primer. El oferă 
ADN polimerazei un capăt reactant 3'-OH liber, 
prin care această enzimă polimerizatoare ca- 
talizează reacția cu restul fosfat al nucleoti- 
dului aliniat pe matriță și împerecheat cu baza 
azotată complementară corespunzătoare din 
aceasta. Se formează astfel o punte covalentă 
tosfodiesterică. Formarea succesivă de ase 
menea punți fosfodiesterice stă la baza sinte- 
zei unei catene polinucleotidice care nu este 
altceva decît replica. Sinteza ARN primer este 
catalizată de o enzimă ce s-a numit primază. 
În timpul replicării, macromolecula ADN adop- 
tă o configurație de Y, bifurcația de replicare. 
Sinteza replicativă de ADN este o sinteză dis- 


sati 


continuă. Aceasta înseamnă că noua catenă 
nu este sintetizată continuu, de la un capăt la 
altul, ci segmentar, pe porțiuni care au fost 
numite fragmente Okazaki. Aceste fragmente 
sint ulterior unite — sub acțiunea enzimei 
ADN llgază — într-o catenă continuă repre- 
zentinu replica. 

Echipamentul enzimatic al replicării este de- 
osebit de complex. Astfel, în ruperea punților 
de hidrogen intervin enzimele numite helicaze. 
Păstrarea matrițelor în formă monocatenară 
şi prevenirea reasocierii lor în structura bica- 
tenară sint realizate prin intervenţia unor pro- 
teine neenzimatice, proteinele HDP sau unwin- 
daze. Pentru relaxarea dublului helix ADN, în 
urma superspiralizării din fața bifurcației de 
replicare, intervin enzimele de relaxare, numite 
topoizomeraze, care realizează o crestare mo- 
nocatenară, permițind astfel rotația capătului 
liber al catenei și progresarea bifurcatiel de 
replicare. Fiecare fragment Okazaki are la un 
capăt al său primerul ARN. Acesta este înde- 
părtat prin acțiunea hidrolitică a enzimei 
RNază sau sub acțiunea exonucleazică a ADN 
polimerazei | de la bacterii, golul rămas fiind 
umplut prin acțiunea polimerizatoare a ace 
leiași enzime. 

Foarte importantă în transmiterea exactă a ca- 
racterelor ereditare este fidelitatea replicării. 
Controlul fidelității replicării se realizează în 
două etape. Prima etapă se desfășoară în însuși 
procesul de sinteză replicativă. Astfel, dacă un 
nucleotid liber se împerechează greșit cu o bază 
din matrit ADN polimeraza bacteriană nu $u- 
feră modificările conformaţionale care ar per- 
mite avansarea sa pe matriţă pînă ce nu este tn- 
depărtat nucleotidul greșit imperecheat. A doua 

tapă de control al fidelității se înregistrează 
a sfirșitul replicării, cînd are loc un adevărat 
control tehnic de calitate, prin intervenția ac- 
tiunil exonucleazice a ADN polimerazei ce 
elimină atit ARN primer, cit și bazele greșit 
împerecheate. ADN polimerazele eucariote nu 
au această proprietate de control al replicării, 
ceea ce înseamnă că la aceste organisme su- 
perioare controlul fidelității replicăril se rea- 
lizează pe alte căi. 

De fidelitatea replicării este legată acumu- 
larea de erori în ADN, respectiv alterarea me- 
sajului genetic. Astfel, cu cît organismele sint 
mai înaintate în virstă cu atit capacitatea de 
control al fidelității replicării ADN este mal 
diminuată. Pierderea unei părți din capacita- 
tea de control alreplicării ar putea sta la baza 
fenomenului de îmbătrinire în lumea vie, ca 
şi a celui de malignizare. Tot astfel, rata mu- 
tației spontane este direct legată de această 
capacitate de control al fidelității replicării. 

lată de ce replicarea trebuie să fie conside- 
rată cea mai importantă reacție din lumea vie. 
Ea a asigurat și asigură transmiterea fidelă a 
informației ereditare de-a lungul generațiilor. 
Dar dacă mecanismul de control al fidelității 
ar fi fost foarte rigid, dacă nu s-ar îl permis 
și unele «zgomote» pe canalul transmiterii in- 
formaţiei ereditare, deci dacă nu ar fi fost loc 
și pentru mutație, lumea de azi ar fi fost dezo- 
lant de uniformă și, probabil, identică cu aceea 
a primelor organisme celulare, acelea în care 
a apărut prima dată reacția de replicare. Că 
reacția de replicare a apărut într-o etapă ulte 
rioară apariției macromoleculelor polinucleo- 
tidice, și anume în etapa celulară, este dovedit 
şi de faptul că astăzi replicarea nu poate avea 
loc în nici un alt sistem (cum ar fi cel al viru- 
surilor) în afară de sistemu! celular 

În exercițiile de paleoarit- 
metică se utilizează (păs- 
trînd, firește, toate propor- 
tiile) o tehnică oarecum simi- 
lară celei folosite de... pa- 
leontologi, cînd din fragmen- 
tul unui schelet refac întreg 
animalul fosil. Aici nu e vor- 
ba de fosile, ci de exerciţii de 
aritmetică în care cifrele fie 
că sînt disimulate de litere, 
de desene, fie că... lipsesc, 
fiind înlocuite cu semne ce le 
indică doar locul. Este deci 
vorba de a reface din aceste 


«fragmente» exercițiul inițial. 


Atenţie: unde se repetă litera, 
se repetă şi cifra pe care 
aceasta o «ascunde». Şi 
acum, iată citeva asemenea 
exerciţii: 


MONOM 
MMM x 
MMM 
MMM 


MNM 
MMM___ 
MONOM 


RR RR a RR 


CAPAC 


În cuvintul CAPAC in- 
locuiţi literele cu cifre, astfel 
încît grupele de litere CAP 
şi PAC să fie, fiecare, pătra- 


„tul unui număr. Rezolvind 


corect, veți mai constata ur- 
mătoarele: 
e C+A+P+A+C=CAP 
e A+P+A = PAC 


SAVANȚI CUNOSCUȚI 


SAVANTIx 
CUNOSCUTI 
SAVANTI 


o..." 


După ce ați aflat corespon- 
dentul cifric al fiecărei litere, 
reveniti la... litere. Respec- 
tiv, în următoarele numere 
înlocuiţi cifrele. prin literele 


corespunzătoare: 
2418 


278154 
8216047 
Dacă ati rezolvat corect 

exercițiul, cele trei numere vă 
vor dezvălui numele a doi 
români care au adus contri- 
buții esenţiale într-un anumit 
domeniu al tehnicii, precum 
şi denumirea obiectului ce 
A constituit pasiunea vieții 
or. 


COSMICĂ 


RACHETAx 
START 


__În acest exercițiu, literele 
înlocuiesc doar cifrele între 
1 şi 9 (deci nu şi pe 0). 


Dan Lăzărescu 
(Rezolvările in pag. 191-192) 


PLASMA 


(Urmare din pag. 125) : 


În condițiile de temperatură oferite de folosirea 
plasmei au loc aproape instantaneu reacțiile 
dintre combustibilul introdus în camera de 
reacție și vaporii de apă sau bioxidul de carbon 
din gazul reciclat. Ca urmare, gazul reciclat 
este transformat rapid într-un gaz reducător 
fierbinte. Pentru regenerarea gazului reciclat 
se pot introduce în cuptorul cu plasmă gaz 
natural, păcură sau cărbune pulverizat. 

Societatea în cadrul căreia procedeul de 
reducere directă a minereurilor de fier pe bază 
de plasmă — denumit Plasmared — a fost 
conceput și studiat a hotărit să treacă la apli- 
carea lui industrială. În consecinţă, la uzinele 
sale din Hofors (Suedia), societatea SKF a 
început construcţia unei instalații de redu- 
cere directă a minereurilor de fier de tip Plas- 
mared care va avea o capacitate anuală de 
producţie de 70 000 t burete de fier/an. Instala- 
ţia este prevăzută să intre în funcțiune în anul 
1982. 


O perspectivă deosebit de interesantă se 
intrezăreşte la folosirea plasmei în procesul 
de elaborare a fontei în furnal. Se cunoaște că 
în prezent, pentru reducerea consumului de 
cocs — combustibil deficitar și scump, absolut 
necesar pentru producerea fontei în furnal —, 
se procedează la utilizarea de combustibili 
auxiliari, ca păcură sau gaz natural, care se 
injectează pe la gurile de vint ale furnalului. 
O reducere şi mai importantă a consumului 


specific de cocs se poate realiza insuflind în 
furnal gaze reducătoare fierbinţi. Plecind de la 
această idee, o serie de cercetători din cadrul 
C.R.M. (Centre de Recherches M&tallurgiques) 
din Belgia s-au gindit să insufle prin gurile 
de vint ale furnalului, în loc de aer cald, gaze 
reducătoare fierbinţi produse cu ajutorul plas- 
mei. În acest scop, ei au conceput o metodă 
care să înlocuiască gura de vint a furnalului 
cu o cameră de reacție pe bază de plasmă, 
unde să aibă loc producerea gazului reducător, 
bogat în CO și H, şi cu o temperatură mai 
mare de 2 000*C, suficientă pentru a asigura 
reducerea și topirea minereului de fier. 
Verificarea unei astfel de metode a fost fă- 
cută pe un furnal experimental. Pentru produ- 
cerea gazului reducător, în camera de reacție 
cu jet de plasmă s-a introdus un amestec de 
aer și gaz natural sau bioxid de carbon și gaz 
natural. În primul caz, gazul reducător, la intra- 
rea lui în furnalul experimental, a avut o tempe- 
ratură de 2 020°C și un conţinut de CO+H de 
54%, În situația în care s-a folosit un amestec 
de gaz natural și bioxid de carbon, gazul re- 
ducător rezultat a avut un conţinut de 78% 
CU+H, și o temperatură de 2 180°C. Pe baza 
acestei experimentări a rezultat o reducere 
spectaculoasă a consumului specific de cocs, 
cu cca 75% faţă de mersul normal al furnalului 
cu insuflare de aer cald. S-a ajuns astfel ca 
furnalul să funcţioneze, fără perturbații, cu un 
consum de cocs de numai 179 kg/tona de fontă. 
Se așteaptă o confirmare a acestor rezultate 
și pe furnale industriale, fapt ce ar permite 
să se realizeze o adevărată revoluţie în teh- 
nologia de elaborare a fontei în furnal. 


ADC 


P1. Să se spună ce zi este 
astăzi dacă următoarea mul- 
time de propoziţii este consis- 
tentă: 

a. Una dintre propoziţiile 

b și c este adevărată. 

b. Propoziția c nu este ade- 

vărată. 

c. Sint mai multe propozi- 

ţii adevărate decit false. 

d. Astăzi este luni. 

e. Una și numai una dintre 

propozițiile b și d este 
adevărată. 


P2. Fie șase elevi notati cu 
A, B, C, D, E, F. A es: 
intrebat ce notă are la mate- 
matică, 9 sau 10? El îi spune 
nota lui C, acesta lui D, 
D lui F și de la acesta din 
urmă se află că nota lui A 
este 10. Să se spună ce notă 
are A, dacă: 

A sau B minte 


CAMIN 
FACULTATEA & 
ENERGETICĂ 


PROBLEME 


E LOGICA 


C sau D minte 
E sau F minte 
A sau C spune adevărul 
B sau E spune adevărul 
D sau F spune adevărul 


P3. Cinci copii afirmă urmă- 
toarele: 
Emil: Fratele meu este un 
șahist foarte bun. 
Anca: Sintem trei copii în 
familie. 
Fane: Eu nu am frați. 
Lucia: Fratele meu este 
pionier. 
Petre: Sorei mele nu-i 
place matematica. 
Cite familii sînt și cum se 
împart copiii pe familii? 


P4. In urma unei spargeri 
au fost arestați cinci suspecți: 
A, B, C, D, E. Ei declară 
următoarele: 

A: În afara mea, doi şi nu- 
mai doi dintre noi au 
fost de față Si l-au văzut 
pe hot. 


Fără cuvinte 


B: Eu l-am văzut pe hoț, 
dar nu l-am recunoscut, 
C: Eu nu l-am văzut pe hoj, 
dar știu că este A sau E. 
D: Dacă C și E spun ade- 
vărul, atunci hoțul este 
B, iar dacă cel puțin 
unul minte, atunci eu 
nu l-am văzut pe hot 
E: L-am văzut pe hoț. Pur- 
ta pelerină, ochelari fu- 
murii şi mască. 
Să se afle hoțul, știind că 
numai el minte. 


P5. Să ‘presupunem că 
avem un cîntar defect care 
greșește constant la fiecare 
cîntărire. Nu știm dacă eroa- 
rea este in plus sau în minus, 
nici cit este ea de mare și nu 
dispunem de obiecte cu greu- 
tatea cunoscută. În aceste 
condiţii, cu un asemenea cin- 
tar, se pot face cîntăriri co- 
recte? 

Gheorghe Păun 


(Rezolvările in pag 191-192 

xistă în Palatul Mănăs- 
E tirii Curtea de Argeș o 
sală pe pereții căreia 
sint înfățișate, în succesiu- 
nea lor firească, cele mai re- 
prezentative scene din le- 
genda Meșterului Manole. De- 
şi se cunosc o mulțime de 
variante în versuri ale legen- 
dei, sub formă de balade% 
aceasta este prima şi unica 
reprezentare a ei în imagini. 
Tablourile sint datorate pic- 
torului francez Jean Joules 
Antoine Lecompte de Nouy 
și datează din 1890, anul în 
care fratele artistului, arhi- 
tectul André Lecompte de 
Nouy, termina construcția Pa- 
latului episcopal (fig. 1). Sala 
care adăpostește această mo- 
numentală frescă este sala 
cea mare a palatului numită 
dintotdeauna Sala Manole. 
În tablourile sale, pictorul 
a redat cu emoție și fidelitate 
conținutul legendei. Se în- 
tățișează astfel momentul în 
care Negru-Vodă stabilește, 
cu concursul unui «clobă- 
naș din fluier doinaș», am- 
plasamentul viitoarei biserici, 
chiar pe locul unde era «Un 
zid părăsiț Şi neisprăvit» 
(fig. 2). Apoi Negru-Vodă le 
cere zidarilor: «Aici să-mi 
durafi / Monastire naltă/ 
Cum n-a mai tost altă,...», 
prezentindu-le chiar un plan 
de constructie despre care 
se spune că era de concepție 
proprie (fia. 3). Mesterii în- 
cep imediat lucrul, fac săpă- 
turi, execută tundațiile și ri- 
dică primele ziduri, «Dar ori- 
ce lucra/ Noaptea se sur- 
pa! A doua zi iar/ A treia 
zi iar; A patra zi iar! Lucra 
în zadar! Domnul se mira/ 
-apoi îi mustra Ș-apoi 
se-ncrunta/ Si-i amenința/ 
Să-i puie de viy Chiar în 
temelii!» (tig. 4). Preocupat 
de depășirea acestei situații 
deznădăjduite, Meşterul Ma- 
nole are revelația soluţiei: «In 
zid de-a zidi Cea-ntăi so- 
fioar Cea-ntăi sorioară/ 
Care s-a ivi Miini în zori 
de zi/ Aducind bucate La 
soț ori la frate.» (fig. 5). 
Comunicindu-le ortacilor vi- 
sul său și credința lui în reu- 
șită, Manole le cere: «Noi 


k 


să ne-apucăm/ Cu toți să 
giurăm/ Și să ne legăm/ 
Taina s-o păstrăm; S-ori- 
ce soţioară,/ Orice şorioară 
/Milini în zori de zi Întăi s-a 
ivi/ Pe ea s-o jerttim/ În 
zid s-o zidimi» (fig. 6). A 
doua zi dis-de-dimineaţă, pri- 
vind de pe schelele construc- 
tiei, zidarii o recunosc pe $o- 
tia Meșterului Manole. «Ea 
se-apropia/ Și îi aducea/ 
Prinz de mincătură,/ Vin 
de băutură.» (fig. 7). Cu 
inima plină de amărăciune, 
Manole s-a rugat în genunchi 
ca apele și vintul s-o întoarcă 

e Ana din drum (fig. 8). 

ar «Ea mereu venea 
Pe drum șovăia/ Si se-a 
propia Şi amar de ea/ 
lată c-agiungeal» (fig. 9). 
Obligat de ortaci să-și ducă 
la îndeplinire jurămintul, Ma- 
nole și-a luat în brațe soția, 
spunindu-i: «— Stai, min- 
druța mea, Nu te spăria,/ 
Că vrem să glumim Si 
să te zidimi» (fig. 10) Ur- 
mează apoi dramatica scenă 
a imolării, întocmai ca cea 
din vis, pe care Ana o ac- 
ceptă plingind: «— Manoli, 
Manoli/ Mestere Manoli!/ 
Zidul rău mă stringe Tru- 
pușoru-mi fringe!» (fig. 11). 
Meşterii însă și-au îndeplinit 
astfel misiunea. Apoi «Pe 
Argeș în gios,/ Pe un mal 
frumos Negru-Vodă vine/ 
Ca să se închine La cea 
monastire,/ Fainică zidire, 
Monastire naltă/ Cum n-a 
mai fost altă.» Dar, aflind 
de la meșteri că oricind ei 
pot ridica «Altă monastire/ 
Pentru pomenire, Mult 
mai luminoasă Si mult 
mai frumoasă!», Negru-Vo- 
dă a poruncit «Schelele să 
strice Scări să le ridice, 
lar pe cei zidari, Zece mes$- 
teri mari, Să mi-i părăseas- 
că, Ca să putrezească Co- 
lo, pe grindiș,/ Sus pe co- 
periș.» (fig. 12). Ca să se 
salveze, Manole, avind încă 
vie imaginea soției sacrifi- 
cate, şi-a atașat de brațe 
«Aripi zburătoare Din şin- 
drili ușoare.» (fig. 13). Dar 
«De pe coperiș/ Mort bie- 
tul cădea lar unde cădea 
Ce se mai făcea?/ O fin- 


*Citatele ce urmează sint după varianta V. Alecsandri publicată in 
Mircea Eliade, «De la Zalmoxis la Genghis-Han». 


tină lină/ Cu apă puțină, 
Cu apă sărată, Cu lacrimi 
udată!» (fig. 14). 

Întilnirea cu aceste tablouri 
este emoţionantă. În primul 
rind pentru că dintr-o dată 
se poate vedea ceea ce pînă 
atunci, ani de-a rindul, a 
fost văzut doar cu ochii ima- 
ginaţiei. In al doilea rind, 
pentru că apare inevitabila 
contruntare între viziunea 
proprie, formată înainte, de 
regulă în anii copilăriei şi păs 
trată printre tainele cele mai 
dragi, şi viziunea artistului, 
materializată pe perete, în- 
tr-o sală monumentală şi fas- 
tuoasă. Ei bine, din această 
confruntare, care se poate 
extinde în timp mult după 
părăsirea Sălii Manole, se 
nasc în mod inevitabil o mul- 
fime de întrebări. Dar între- 
barea, poate cea mai fireas- 
că şi mai obsedantă în ace- 
lași timp, ar fi, ce este fic- 
tiune şi ce este realitate în 
această fascinantă legendă? 
Apoi, care este adevăratul 
mesaj pe care vrea să-l trans- 
mită legenda? Chiar și între- 
barea cu privire la autentici- 
tatea sacrificiului merită a 
fi luată în discuţie mai ales 
că la administrația mănăstirii 
există mărturii că în decursul 
timpului s-au găsit căutători 
care prin metode denumite 
astăzi nedistructive au în- 
cercat să localizeze în ziduri- 
le bisericii scheletul soţiei 
Meșterului Manole, desigur 
fără nici un succes. 

Reluind acum firul legen- 
dei, în încercarea de a dez- 
lega taina jertfei, se observă 
că, de la dorința de a ridica 
o biserică și pînă la organiza- 
rea lucrărilor de construcție, 
toate s-au desfășurat în con- 
ditiile cele mai firești. Lucru- 
rile încep să se complice însă 
prin prăbuşirea nocturnă și 
repetată a pereților din zidă- 
rie ai bisericii. Multă vreme 


fenomenul a fost atribuit u- 
nor forțe supranaturale. S-a 
mai admis că zidurile puteau 
fi dărîmate Si de agenți ai 
lui Negru-Vodă care era ne- 
mulțumit că planurile lui nu 
erau respectate cu fidelitate. 
Dar nici una din aceste ipo- 
teze nu justifica sacrificiul 
care a urmat. 

Întimplarea a făcut ca prin 
cercetările întreprinse după 
cutremurul de pămint din 4 
martie 1977 să se obțină in- 
formații precise asupra com- 
portării construcțiilor din zi- 
dărie sub acțiuni laterale, ire- 
productibile în condiţii de 
laborator. Aplicînd aceste da- 
te în cazul bisericii de la 
Curtea de Argeş, s-a admis 
că cutremurele de pămînt ar 
putea constitui cauza pră- 
bușirilor menţionate de le- 
gendă. Zona are o oarecare 
seismicitate, iar un studiu 
al lui Alexandru Odobescu 
din 1879, ca şi pisania din 
1885 fixată pe fațada vestică 
a bisericii după restaurare, 
consemnează că în decursul 
timpului au avut loc nume- 
roase cutremure care i-au 
pricinuit grave avarii. Este 
posibil ca tot cutremurele de 
pămînt să fi distrus și stră- 
vechea biserică «dărimată 
și reîntărită», despre care 
menționează însuși Neagoe 
Basarab într-una din pisa- 
niile sale, încastrată tot pe 
fațada vestică a bisericii. De 
fapt, toate construcțiile din 
zidărie sînt extrem de sensi- 
bile la acțiunile laterale ale 
cutremurelor. În cazul bise- 
ricilor, pereţii curbi ai absi- 
delor cedează prin deplana- 
re, iar turlele sînt forfecate 
prin răsucire. Aşa se explică 
de ce peste o treime din 
bisericile Bucureștilor au tur- 
le false, din lemn. 

În ceea ce privește repe- 
tarea prăbuşirilor menţionată 
de legendă, ea poate fi atri- 
buită replicilor seismice. 
Chiar dacă intensitatea aces- 
tor convulsii telurice este 
mult mai mică, în cazul con- 
struciiilor din zidărie și în 
special al zidurilor netermi- 
nate și nelegate, pot apărea 
avarii destul de grave. Mai 
discutabilă este incidenţa ex- 
clusiv nocturnă a prăbușirilor, 
deci şi a cutremurelor care 
le-au cauzat. Există seismo- 
logi care încearcă să explice 
cutremurele tectonice prin 
mișcări ale scoarței la fel 
ca mareele. Sigur că perio- 
dicitatea acestor mişcări este 
influențată de evoluția Lunii, 
dar ele pot surveni atit ziua 
cit şi noaptea. Actionind prin 
surprindere, cutremurele de 
noapte produc o impresie 
mai puternică și probabil că 


legenda le-a reținut pe aces- 
tea ca fiind mai convingă- 
toare. În tot cazul, se poate 
admite că prăbușirile mentio- 
nate de legendă se datorează 
cutremurelor de pămint. 
Conform legendei însă, du- 
pă imolarea soției Meșteru- 
lui Manole. zidurile nu s-au 
mai prăbușit. S-ar părea deci 
că sacrificiul a avut un efect 
antiseismic. La prima vede- 
re, o astfel de explicatie pare 
bizară, mai ales că legenda 
nu dă nici un detaliu asupra 
implicaţiilor tehnice ale imo- 
lării. Examinind însă cu a- 
tentie dispoziția în plan a bi- 
sericii de la Curtea de Argeș, 
se constată o modificare e- 
sențială a formei trilobate, 
specifică stilului bizantin. Mo- 
dificarea constă în supralăr- 
girea primei încăperi a bise- 
ricii numită pronaos, astfel 
încît pereții laterali ai aces- 
teia să depășească planurile 
verticale ale absidelor. În a- 
cest fel, în interior s-a ciîști- 
gat un spațiu care a fost des- 
tinat, în spiritul legendei, mor- 
mintelor, iar în exterior pere- 
ţii verticali si plani au primit 
rolul de a prelua toate actiu- 
nile laterale ale cutremurelor 
de pămînt. În acest fel, față 
de proiectul inițial, elaborat 
de Negru-Vodă, sau în orice 
caz cu consimțămintul lui, 
meșterii zidari au venit cu o 
soluție constructivă nouă, ca- 
re a avut darul să protejeze 
biserica timp de aproape cin- 
ci secole de acțiunea distru- 
gătoare a cutremurelor. Şi 
ca să-şi dovedească iscu- 
sinta pină la capăt, meşterii 
au actionat și asupra turlelor. 
Astfel, pentru a proteja cele 
două turle excentrice față 
de axa longitudinală a bise- 
ricii, ele au primit dimensiuni 
mult mai reduse. Diametrul 
lor este mai puţin de jumăta- 
te din cel al turlei pantocra- 
tor, iar spaleţii acestor turle 
au fost înclinați astfel încit 
să lucreze mai bine la răsu- 
cire. Într-adevăr, în timp ce 
spaleții verticali se opun ră- 
sucirii exclusiv prin forfeca- 
re, în spaletii înclinați apar 
componente suplimentare de 
întindere sau compresiune. 
Așadar, rațiunea sacrificiu- 
lui pe care a fost clădită în- 
treaga legendă este con- 
formarea antiseismică a bi- 
sericii. Este de remarcat că 
soluția adoptată de meșterii 
zidari este de natură geome- 
trică și se bazează pe o 
bună cunoaștere a fenome- 
nelor care se dezvoltă în tim- 
pul cutremurelor de pămint. 
Ea nu reclamă un consum 

Cunostintele-noastre des- 
pre structura și proprietăţile 
fizice ale materiei, despre 
fenomenele fizice din natură 
sau produse în laboratoare 
se îmbogățesc permanent, se 
transformă şi se înnoiesc, se 
adincesc și se consolidează. 
Stăpinite cu măiestrie de că- 
tre om, multe cunoștințe știin- 
țifice din domeniul fizicii con- 
stituie baza de plecare pen- 
tru realizarea de metode, teh- 
nici, tehnologii, materiale şi 
aparatură. La rîndul lor, aces- 
te realizări sint introduse în 
activitatea de producţie, cu 
efecte în înnoirea producției, 
reducerea consumurilor, 
creşterea productivităţii, ri- 
dicarea calităţii produselor 
etc. Astfel, ca ramură a știin- 
telor- naturii şi de aplicaţii, 
fizica participă activ la ciclul 
complex: progres ştiinţific — 
progres tehnic — dezvoltare 
economico-socială. 

Pentru fizica românească, 
organizată în special în ca- 
drul unităților din componen- 
ta Institutului central de fi- 
zică, jaloanele mari, obiecti- 
vele majore, le constituie sar- 
cinile privind realizarea cen- 
tralelor nuclearo-electrice şi 
a unor industrii asociate pen- 
tru introducerea energiei nu- 
cleare — ca nouă sursă de' 
energie — în balanţa ener- 
getică a țării. De asemenea, 
ea dezvoltă aplicaţiile fizicii 
și ale tehnicilor nucleare în 
ramurile economiei naţionale, 
simultan cu dezvoltarea ştiin- 
telor fizice înseși. Integrind 
armonios activitățile de cer- 
cetare, învățămintul şi pro- 
ductia în componenţa Insti- 
tutului central de fizică func- 
ționează cinci institute de 
cercetare științifică şi ingine- 
rie tehnologică, trei centre 
de cercetări, o fabrică de apa- 
ratură nucleară, piloţi de pro- 
ducție, facultățile, secţiile și 
catedrele de fizică din învă- 
țămîntul superior. Cercetări 
privind aplicaţiile fizicii și 
energiei nucleare se mai efec- 
tuează şi în laboratoare uzi- 


ati 

nale, în unități nucleare din 
întreaga economie. 

Fizica modernă contempo- 
rană are de rezolvat un nu- 
măr rapid crescător de pro- 
bleme legate de modul de or- 
ganizare şi manifestare a ma- 
teriei, atit la scara microcos- 
mosului (particule elementa- 
re, nucleu atomic, atomi, mo- 
lecule, stări de agregare etc.), 
cît și la scara macrocosmosuw 
lui (pămînt, atmosferă, sis- 
tem solar, galaxii etc.). 

La noi în țară, asemenea 
altor ţări, se dezvoltă fizica 
nucleară și atomică, fizica 
stării solide, fizica plasmei și 
laserelor, fizica reactoarelor 
și acceleratorilor de particule, 
fizico-chimia izotopilor, fizi- 
ca pămîntului, fizica spațiu- 
lui cosmic, biofizica şi altele. 
În toate aceste domenii, cer- 
cetătorii români au obţinut 
rezultate științifice de presti- 
giu, care au intrat în circuitul 
internaţional, în patrimoniul 
științific al ştiinţei. 

În perioada următoare, cer- 
cetările vor avansa în special 
în fizica nucleară a ionilor 
grei, fizica nucleară relati- 
vistă, fuziune termonucleară, 
astrofizică, iar celelalte do- 
menii se vor dezvolta con- 
tinuu. 

O. direcţie captivantă, în 
care se manifestă pasiune, 
ingeniozitate, inventivitate și 
unde se obțin consecvent 
mari satisfacţii, este aceea a 
aplicaţiilor fizicii. Frontul a- 
cestor aplicaţii este, în prin- 
cipiu, nemărginit, în orice 
moment, iar economia natio- 
nală este avidă după noi 
produse, tehnici și tehnologii, 
din care o parte sint oferite 
de fizică. Aplicaţii ale fizicii 
se fac aproape pretutindeni. 

Purtător de stindard în do- 
meniul fizicii este energia. 
Ea domină în procese fizice 
și tot ea prezintă un interes 
major pentru dezvoltarea eco- 
nomică. lată de ce specia- 
liştii înscriu în activitatea lor 
energetica, în primul rind 


Complex de cercetare-invățămint din Centrul național de fizică 


producerea energiei. 

Programul nuclear natio- 
nal, aprobat de conducerea 
de partid și de stat în anul 
1969, prevede realizarea de 
obiective industriale de ener- 
getică nucleară, centrale nu- 
clearo-electrice, tehnologiile 
ciclului combustibililor nu- 
cleari, moderatoarelor şi ma- 
terialelor nucleare speciale. 
Principalul efort al specialiş- 
tilor din domeniul fizicii este 
consacrat obiectivelor aces- 
tui program. Lor le revine 
sarcina directă ca, prin Insti- 
tutul de reactoare nucleare 
energetice (I.R.N.E.), de la 
Piteşti, să elaboreze concep- 
tul centralelor nuclearo-elec- 
trice românești și să asigure 
realizarea tehnică a reactoa- 
relor nucleare necesare, pî- 
na la punerea lor în functiu- 
ne. Împreună cu I.R.N.E., la 
aceste cercetări mai partici- 
pă, după specific, Institutul 
de fizică şi inginerie nucleară 
(I.F.I.N.) București, Institutul 
de fizica și tehnologia apara- 
telor cu radiaţii (I.F.T.A.R.) 
București, Institutul de fizica 
și tehnologia materialelor 
(1.F.T.M.) Bucureşti, Institu- 
tul de tehnologie izotopică și 
moleculară (1.T.1.M.) Cluj-Na- 
poca, precum și unităţi din 
industria constructoare de 
maşini, chimie, metalurgie și 
altele. 

Faptul că la Cernavoda au 
început lucrările pentru pri- 
ma centrală nuclearo-electri- 
că din tara noastră confirmă 
şi primele succese impor- 
tante ale cercetărilor. Ele se 
referă, în special, la tehno- 
logiile pentru materiale nu- 
cleare, combustibili nucleari 
și moderatoare, pe baza că- 
rora se creează unitățile de 
producție industrială. 

Necesarul de energie, me- 
reu în creștere, odată cu dez- 
voltarea economică, impune 
cercetarea și valorificarea de 
noi surse de energie. O spe- 
ranță a omenirii este fuziu- 
nea termonucleară controla- 

tă, care, imitind procesele de 
generare a energiei Soarelui 
și stelelor, ar putea oferi o 
aurer inepuizabilă de ener- 
gle. 

Pe plan mondial s-au făcut 


mari progrese în direcția rea- 
lizării fuziunii termonucleare. 
La noi, cercetările sînt într-o 
etapă de abordare a tehnolo- 
giilor, după ce, în prealabil, 
s-a constituit un fond de 


Instalaţie spectrometrică cu radiații gama. 


rezultate științifice fundamen- 
tale. 

Energia emisă de Soare 
scaldă pămîntul din abunden- 
tă, fiind o condiţie esenţială 
pentru viaţă. Cercetătorii in- 
vestighează în prezent şi des- 
coperirea unor căi de trans- 
formare a ei în forme utiliza- 
bile în activități tehnice și in- 
dustriale. La Institutul de fi- 
zică şi tehnologia materiale- 
lor sînt studiate procese fi- 
zice fundamentale, împreună 
cu tehnologii pentru produce 
rea unor materiale, care să 
realizeze cu randament mai 
ridicat conversia fotovoltaică 
a energiei solare în energie 
electrică. O serie de rezultate 
obținute cu materiale mono- 
cristaline sint Incurajatoare, 
precum promit și cele referi- 
toare la utilizarea unor mate- 
riale amorfe. 

O resursă energetică im- 
presionantă o reprezintă hi- 
drogenul. Modalităţile de ex- 
tragere a lui din apă încă nu 
au atins randamente econo- 
mice, dar, nepunind succe- 
sul la îndoială, se fac cerce- 
tări privind stocarea lui con- 
venabilă, precum și tehnici 
de ardere. Pentru început, 
fizico-chimiştii de la Institu- 
tul de tehnologie izotopică și 
moleculară aduc rezultate in- 
teresante în ceea ce privește 
stocarea hidrogenului în com- 
puși chimici metalici și arde- 
rea lui catalitică. 

Prin dezvoltarea energeticii 
nucleare şi prin cercetările 
privind noile surse de ener- 
gie, fizica aduce contribuţii 
directe la atingerea obiecti- 
vului de asigurare a indepen- 
dentei energetice a ţării. 

Aplicațiile «neenergetice» 
ale fizicii acoperă domenii 
vaste și variate. Ele au deve- 
nit practici uzuale. Elabora- 
rea lor necesită echipe mixte, 
multidisciplinare, de specia- 
listi — fizicieni, ingineri, chi- 
mişti, medici etc, —, precum 
şi, în multe cazuri, aparatură 
și instalații complexe. Acesta 
este un motiv pentru care se 
organizează Institute specia- 
lizate, în care se îmbină, pe un 
domeniu dat, cercetări fun- 
damentale cu cercetări apli- 
cative. 

Asupra cltorva dintre cer- 
cetările aplicative ne vom 
opri în continuare, 

Tehnicile nucleare sint me- 
tode fizice şi tehnice în care 
radiaţiile nucleare, produse 
de izotopii radioactivi sau în 
aparate generatoare de radia- 
ţii, sînt folosite fie ca agenți 
de investigare științifică, fie 
ca factori activi în procese 
tehnologice şi biologice. 
Astfel, de exemplu, vrem să 
cunoaștem cu precizie de o 


milionime compoziţia și con- 
centraţiile din minereuri, pen- 
tru exploatarea lor optimă: 
analiza cu radiații nucleare o 
poate face — metoda se apli- 
că la Centrala minieră Baia 
Mare. Vrem să controlăm 
calitatea realizării unor mari 
echipamente sau componen- 
te ale acestora, turnate din 
metal: radiaţiile nucleare o 
pot face rapid, cu sensibili- 
tate şi precizie — metodele 
se aplică la uzinele «Grivița 
Roșie», «Steagul Roşu» ș.a. 
Trebuie făcute microsuduri 
ale unor materiale speciale: 
radiația laser sudează perfect 
— metodele se aplică în in- 
dustrie. 

Pentru realizarea aplicații- 
lor nucleare nu este neapărat 
nevoie peste tot de reactoare 
sau de mari acceleratoare de 
particule. La Centrul de pro- 
ductie radiochimică se pro- 
duc, pe bază de tehnologii 
concepute în exclusivitate de 
specialiştii români, izotopii 
radioactivi, care emit radia- 
tiile nucleare. De asemenea, 
Fabrica de aparatură nuclea- 
ră, împreună cu institutele, 
produce lasere, acceleratoa- 
re, generatoare de neutroni, 
instalații de plasmă etc. Ma- 
rile instalaţii de la Măgurele 
— reactorul nuclear, accele- 
ratoarele de particule (Van 
der Graaff, Ciclotronul) ser- 
vesc pentru acele lucrări în 
care sint necesare fluxuri 
intense de neutroni sau ener- 
gii mari ale particulelor cu 
sarcină electrică (electroni, 
protoni, nuclee atomice). 

În legătură cu tehnicile nu- 
cleare, este important de re- 
ținut un aspect specific: în 
foarte multe situaţii, ele sin: 
singurele apte să dea rezul- 
tate, orice altfel de tehnici 
fiind învinse de dificultăţile 
problemelor. 

Stările fizice extreme de 
presiune, temperatură și den- 
sitate oferă condiţii deosebi- 
te pentru realizarea unor fe- 
nomene şi tehnologii, a că- 
ror desfășurare este posibilă 
numai in aceste cazuri. Ele 
aparțin atit fundamentelor fi- 
zicii, cît și aplicaţiilor indus- 
triale, pe care le ilustrează 
cîteva exemple. Presiunea 
joasă — vidul înalt şi ultra- 
înalt — este un mediu exce- 
lent pentru lucrări tehnologi- 
ce metalurgice, cum sînt to- 
pirea, turnarea, evaporarea, 
sudarea, durificarea supra- 
fetelor. Pentru acestea spe- 
cialiştii elaborează tehnolo- 
giile și echipamentele, multe 
fiind introduse în fluxurile de 
producţie. Temperaturile îna+ 
te — de mii și milioane de 
grade — se produc în insta- 
latii speciale cu plasmă, cu 


mu us yu i. u. 


Ansàmiiu radiometric pentru sortarea minereurilor de uraniu. 


electroni sau cu lasere. Ast- 
fel de instalații sint furnizate 
industriei pentru utilizarea la 
prelucrarea metalelor, oțelu- 
rilor, aliajelor, materialelor 
ceramice etc. 

Fizica pămîntului şi a spa- 
tiului cosmic sînt studiate la 
Centrul de fizica pămîntului 
şi seismologie și, respectiv, 
la Centrul de astronomie şi 
ştiinţe spațiale. Un succes 
recent în acest domeniu îl 
reprezintă experimentele fi- 
zico-chimice și tehnologice 
realizate de fizicienii, chimiști 
și inginerii din Institutul cen- 
tral de fizică și efectuate în 
cosmos pe nava orbitală «Sa- 
liut»-6 de cosmonautul-cer- 
cetător român. În ele se va- 
lorifică ingenioasa concepere 
a experimentului științific şi 


înaltul nivel tehnic al realizării 
aparaturii. 

Aria prezenţei fizicii şi e- 
nergiei nucleare include încă 
multe şi importante cercetări. 
Rezultatele de pină acum, 
precum și obiectivele deose- 
bite ce i-au fost stabilite prin 
documentele programatice a- 
le Congresului al XI! -lea al 
partidului, prin indicaţii ex- 
prese ale conducerii de partid 
și de stat, atestă prezența ac- 
tivă a fizicii şi energiei nu- 
cleare în efortul creator al 
întregului nostru popor, în 
slujba ridicării țării noastre 
la un înalt nivel de bunăstare 
și civilizaţie. 


Dr. loan Brânduș, 


secretar științițic 
Institutului central de fizica 


INCURSIUNE ÎN LEGENDA 
MEȘTERULUI MANOLE 


(Urmare din pag 132 


suplimentar de materiale şi 
nici tehnici speciale de exe- 
cuție. Valoarea acestei so- 
lutii este cu atit mai mare cu 
cit ea a fost elaborată și a- 
doptată între anii 1514 şi 1517, 
adică în perioada ultimilor 
ani de viaţă ai lui Leonardo 
da Vinci și mult înainte ca 
Galileo Galilei, Edme Mario- 
tte, Robert Hooke și Jacob 
Bernoulli, consideraţi înte- 
meietorii mecanicii construc- 
țiilor, să se fi născut. 
Așadar, privită din pers- 
pectiva artei construcțiilor, 
se poate afirma că mesajul 
legendei este încrederea în 
capacitatea oamenilor de a 
învinge calamitățile natura- 


le. Secretul victoriei care se 
confundă cu secretul de me- 
serie nu este altceva decit 
rațiunea. În plus, în limbaj 
eliadian, legenda are o va- 
loare exemplară. Soluţia con- 
structivă a meșterilor zidari 
este general valabilă. Există 
dovezi fără putință de tăga- 
dă că toate bisericile și con- 
strucțiile care au adoptat-o 
s-au comportat la fel de bine 
la cutremure. Dimpotrivă, ce- 
le care nu au fost conforma- 
te antiseismic au cedat. Toa- 
te acestea explică valoarea, 
actualitatea şi audiența le- 
gendei de-a lungul timpuri- 
lor. 

O GRĂDINĂ 
-~ ZOOLOGICĂ 
ÎN ...EPRUBETE 


Rapoartele UNESCO sint categorice şi alar- 
mante prin conţinutul lor: în ultimele secole, 
zestrea de viețuitoare a Terrei scade continuu, 
în medie cu o specie în fiecare deceniu. Agre- 
siunea pe care o suferă în prezent mediul nos- 
tru ambiant a dus la apariția unei faze acute 
în acest proces regretabil. 

Astăzi, în întreaga lume sînt amenințate de 
dispariţia totală 400 de specii de păsări, 305 
de mamifere, 193 de pești, 138 de specii de rep- 
tile. Conform opinie: specialiștilor, 55% dintre 
speciile de mamitere, 44% dintre cele de pā- 
sări, 67% dintre reptile, 34%, dintre cele de pești 
şi 33% dintre cele de fluturi sînt, dacă nu în 
pragul dispariției, atunci serios periclitate. 

Printre aceste specii se numără reprezen- 
tanti extrem de familiari nouă: cangurul, liliecii, 
orangutanul, cimpanzeii, gorila, aproape toate 
tipurile de balene, ursul polar, rinocerul, puma, 

leul, leopardul, jaguarul, ghepardul, elefantul 
asiatic, crocodilul de Nil, vulturul de mare, 
papagalii etc. etc. 

Desigur, salvarea lor constă în sporirea 
atenţiei pe care omul secolului al XX-lea o 
acordă prevenirii şi combaterii poluării plane- 
tei noastre. Dar, in afara acestei perspective 
intrucitva nesigure, pentru unele specii foarte 
grav afectate mai există, poate, o șansă. 

Este vorba despre experimentul aflat în curs 
de desfășurare la grădina zoologică din San 
Diego, S.U.A. Aici, un grup de cercetători a 
trecut la recoltarea de celule de la animalele 

ericlitate în vederea conservării lor prin răcire 
a —196°C. 

Teoretic, dintr-o celulă, care cuprinde în 
nucleul ei toate informaţiile despre organismul 
gazdă, s-ar putea realiza o copie fidelă a aces- 
tuia. Teoria a și devenit realitate în cazul plan- 
telor. Într-o «bancă» specializată din S.U.A. 
există chiar cca 400 000 de eșantioane de nu- 
clee celulare din tot atltea specii de plante ce 
pot fi conservate timp de decenii şi apoi readu- 
se la viață, pentru a produce copii fidele ale 
originalelor, cu ajutorul unor tehnici relativ 
simple. 

Din păcate, în cazul animalelor nu s-a ajuns 
încă la un asemenea stadiu, deși unele progre- 
se s-au realizat deja. Poate însă că intervalul 
de timp în care celulele celor cca 400 de specii 
de animale amenințate vor «hiberna» în labo- 
ratorul de la San Diego va consemna rezolva- 
rea dificilelor probleme pe care le ridică re- 
producerea unui organism animal prin diviziu- 
ne celulară. 

În aşteptarea acestui fericit moment spe- 
cialiştii s-au orientat și spre o altă modalitate: 
conservarea, la aceeași temperatură negativă 
a azotului lichid, a celulelor seminale și ovule- 
lor (sau chiar a unor embrioni) ale unor repre- 
zentanti ai speciilor aflate în pericol. După de- 
congelare şi tecundare, acestea ar putea fi 
implantate unor animale înrudite. După o ges- 
tatie normală, o ursoaică obișnuită ar putea 
da naştere, de exemplu, unui... ursulet panda 
ai cărui semeni ar fi dispărut între timp de mult 
de pe fața pămîntului. 

MINISUBMARIN 
DE OBSERVAŢIE 


Doi sau trei pasageri, confortabil instalați în 
interiorul unei sfere transparente din rășină 
acrilică, vor putea să coboare — în perfectă 
siguranță — pină la 200 m adincime. Cum? 
Graţie unui minisubmarin de observaţie des- 
tinat explorărilor petroliere și miniere, pescui- 


tului, cercetărilor științifice etc., dar aflat, deo- ` 


camdată, în stadiul de proiect. Conceput de 
ingineri francezi din Marsilia cu o autonomie 
de lucru între 2 și 5 ore, în funcţie de viteza sa, 
«Cristal» — pentru că acesta este numele 
viitorului submarin — se va deplasa cu 3 km/h, 
va avea o lungime de 5 m, o lățime și o înălțime 
de 2 m, o greutate totală — cu pasageri — de 
2,8 t sau 4 t (modelul cu două sau trei locuri). 
Coborirea și ridicarea sa la suprafaţă se vor 
realiza prin umplerea sau expulzia apei aflate 
într-un compartiment cu o capacitate de 200 | 
și cu ajutorul unui grup de motopompe (putere 
3 CP, debit pînă la 60 l/minut). Odată ajuns la 
locul ce urmează a fi cercetat, propulsia orizon- 


tală este asigurată de două propulsoare cu 
viteză variabilă și putere de 3 CP. Comanda 
independentă în sens și viteză a rotației fie- 
căruia dintre propulsoare permite variațiile 
instantanee ale direcţiei. Lansarea la apă a 
minisubmarinului «Cristal» se va efectua fie 
de pe plajă, prin utilizarea unei rampe speciale, 


fie la chei sau de pe un vas, folosind de această 
dată o macara. Şi încă un amănunt: accesul 
în interiorul minusculului submarin se va face 
pe la partea sa superioară prin intermediul 
unei uși, manevrabile atit din exterior, cît și 
din interior. 


COLECȚII 
RENUMITE... 


Organizarea unor colecții de vinuri, pentru 
păstrare și învechire, a început din antichitate. 
Mărturie sînt numeroasele descoperiri arheo- 
logice. În pivnițele regelui Minos (insula Creta) 
s-au găsit numeroase vase de lut în care se 
păstra vinul. Despre această îndeletnicire amin- 
tesc şi agronomii latini: Varro, Columella, Pli- 
nius. Ei au lăsat moștenitorilor 10 000 de amfore 
din renumitul vin de Chios. Horaţiu vorbește 
de o vinacotecă cu 1 000 de amfore și 100 de 
chei, ceea ce înseamnă că erau 100 de cămă- 
rute cu vinuri diferite. 

Istoria viticulturii ne furnizează, la rindul ei, 
date deosebit de interesante. Din ea aflăm că 
în muzeul viticol din Speyer (Austria) se află 
un vin de aproximativ 1 700 de ani, iar cel mai 
vechi vin care a putut fi degustat s-a găsit la 
Castelul Heidelberg; este vorba de vinul de 
Lindenfels, preparat în anul 1343. De menţionat 
este şi Muzeul vinului de la Ialta, cu o colecție 
de 50 000 de sticle. Aici se află o sticlă cu vin 
Xeres din anul 1775 și alta cu vin de Tokay 
din anul 1792. Dar vinul cel mai scump din lume 
— datorită vechimii și calităţii sale — este 
«Vinul Rozelor», păstrat în pivnițele municipale 
din oraşul Bremen, un vin de Rin din producția 


anului 1624. Cantitatea: 2 400 litri. Ultima con- 
sumatie a fost în anul 1824, cu prilejul împlinirii 
de către Goethe a virstei de 75 de ani, căruia, 
în semn de omagiu, i s-au oferit 12 sticle. 

Dar si vinurile românești sint renumite. În 
anul 1815 un anunț a circulat prin multe ţări 
din Europa. În el se arăta: «După cercetările 
făcute, în urmă cu mulți ani, vinul din Moldova 
învechindu-se și îngroșîndu-se, după felul lui, 
este cel mai delicat pentru stomacurile evghe- 
nicoase și subțiri, decit toate vinaţele din păr- 
tile evropenesti Si ale Mării Albe». Aceasta 
dovedește că acum 166 de ani vinurile din 
Moldova erau foarte căutate peste hotare, 
atit pentru calitățile lor cît și pentru efectele 
terapeutice și medicinale. 

Pe meleagurile noastre, cultura viței de vie 
este cunoscută din antichitate. Tot de atunci 
există vinificatia şi păstrarea vinurilor. Pivni- 
tele, beciurile și vasele (amfore, ulcele, clon- 
dire, cești) descoperite la Sarmizegetusa, la 
Histria, la Huşi dovedesc această îndeletnicire. 
La noi însă, cele mai vechi dovezi de încropire 
a unor vinoteci aparțin ultimului secol. Acad. 
prof. 1.C. Teodorescu a spus: «Cea mai celebră 
dintre colecţiile de vinuri pe care am putut-o 
admira vreodată a fost cea vizitată în 1936, cu 
prilejul expoziţiei şi concursului naţional de 
vinuri, apartinind iscusitului pivnicer Radu An- 
dreescu din Drăgășani». 

De la demonstrarea experimentală a ideii că 
psihicul, în întreaga sa complexitate, implicit 
în forma lui superioară de manifestare — con- 
ştiinţa — este o funcție a creierului, știința 
contemporană a trecut masiv la cercetarea și 
explicarea modurilor concrete în care struc- 
turile neuronale participă la realizarea diferite- 
lor componente ale organizării psihocomporta- 
mentale. În primul rînd, se cuvine să reținem 
cîteva achiziții de importanță teoretică princi- 
pială, care trebuie să constituie scheletul inte- 
legerii raportului «psihic-creier», şi anume: a) 
creierul este organul și mecanismul general al 
vieţii psihice, dar nu sursa ei; luat în sine, 
creierul nu poate genera sau «secreta» nici 
imagini perceptive, nici noțiuni sau idei; aces- 
tea se elaborează numai în interacțiunea creie- 
rului cu mulțimea semnalelor din lumea externă 
şi din mediul intern al organismului; b) nivelul 
de complexitate la care se realizează viața psi- 
hică pe scară filogenetică şi ontogenetică de- 
pinde de gradul de dezvoltare și organizare a 
sistemului nervos, a creierului; c) nu există 
nici un proces psihic particular care să se reali- 
zeze în afara funcţionării unor structuri neuro- 
nale; dar nici un proces psihic, oricit ar fi de 
simplu, nu are o localizare punctiformă, ci pre- 
supune o integrare multinivelară, pe verticală, 
şi multifazică, pe orizontală; d) cu cit un proces 
psihic este mai complex, cu atit la realizarea lui 
participă un număr mai mare de zone neuro- 
nale; e) în activitatea inteorativă a creierului se 
îmbină principiul difereniierii și specializării 
funcţionale cu cel al polituncționalității (una 
şi aceeași zonă neuronală participind la reali- 
zarea a două sau mai multe +cnctii psihice); f ) 
modelul prin prisma căruia trebuie analizată 
baza neurofiziologică a activitatii psihice este 
cel al localizării dinamice și al integrării succe- 
sive, spaţio-temporale, 

O caracteristică specifică a organizării ana- 
tomo-mortologice a telencefalului 一 segmen- 
tul superior al sistemului nervos central al 
omului — o constituie existența celor două 
emisfere situate simetric: emisfera stingă şi 
emisfera dreaptă. 

În principiu, din punct de vedere structural, 
ele sint izomorfe, fiecare avind aceleaşi san- 
turi (scizuri şi brazde), aceleași circumvoluțiuni 
şi aceleași cimpuri citoarhitectonice. Pină nu de 
mult, se credea chiar că ar fi identice. Cerce- 
tările recente au stabilit însă că există deose- 
biri în ceea ce privește densitatea elementelor 
neuronale în interiorul cîmpurilor omonime şi 
în gradul de reprezentare a unuia și aceluiaşi 
cimp citoarhitectonic în contextul celorlalte. 

FUNCȚIONALĂ 


A EMISFERELOR 
CEREBRALE 


ȘI PROBLEMA 


MECANISMELOR 
ACTIVITĂȚII PSIHICE 


De la început, existența celor două emisfere 
cerebrale a incitat întrebarea:«care ar fi semni- 
ficatia funcțională a acestui fapt?». 

Răspunsul nu a fost ușor de găsit. Mai întîi 
a fost emisă ipoteza echivalenţei, potrivit căreia 
fiecare emisferă ar îndeplini aceleaşi funcții 
sau, mai precis, aceeași funcţie ar fi reprezen- 
tată şi integrată în aceeași măsură în fiecare 
emisferă. În favoarea acestei ipoteze erau invo- 
cate, pe de o parte, date de ordin anatomic, 
respectiv legăturile directe, prin fibre comisu- 
rale, dintre cele două emisfere și reprezentarea 
după principiul proiecției topice în fiecare emis- 
teră a hemicorpului contralateral, iar pe de altă 
parte, date de ordin psihofiziologic stabilite 
experimental ca, de pildă, transterul experienţei 
senzoriale (recunoașterea obiectelor) şi motorii 
(executarea mişcărilor) de la o emisferă la alta. 
Acest fenomen poate fi constatat cu ușurință 
de fiecare dintre noi. De exemplu, dacă aco- 
perim ochiul sting și percepem un anumit 
obiect doar cu ochiul drept, vom reuşi să-l recu- 
noaștem fără dificultate și cu ochiul sting (drep- 
tul fiind de data aceasta acoperit). Sau: învățind 
o anumită mișcare doar cu mina dreaptă, a- 
ceasta va putea fi reprodusă apoi Si cu mîna 
stingă (și invers). 

Totuși cercetările ulterioare, bazate îndeo- 
sebi pe analiza tulburărilor psihocomporta- 
mentale cauzate de leziuni zise «in focar», 
adică localizate, au scos în evidenţă neechiva- 
lenta sau asimetria funcţională a celor două 
emisfere cerebrale. A fost formulată astfel 
ipoteza dominanţței interemisferice si a laterali- 
tatii funcțiilor psihice. Prima funcție pe care a 
fost atestat principiul lateralizării a fost cea a 
limbajului. Astfel, statistic, s-a demonstrat că 
în aproximativ 85—90% din cazuri structurile 
limbajului se realizează de către emisfera stingă 
la dreptaci și de către emisfera dreaptă la stin- 
gaci. Ulterior, lateralizarea s-a pus în evidență 
și în planul praxiei manuale și generale: praxia 
miinii și piciorului drept este integrată Si co- 
mandată de emisfera stingă, iar cea a miinii și 
piciorului sting de emisfera dreaptă. De ase- 
menea, investigaţiile psihoneurologice au re 
levat existența asimetriei interemisferice și în 
raport cu funcțiile cognitive și afectiv-motiva- 
tionale. S-a ajuns astfel la formularea ipotezei 
potrivit căreia, în raporturile funcţionale dintre 
cele două emisfere cerebrale, una se impune 
ca dominantă, iar cealaltă devine subdominantă. 
Aceasta se realizează după principiul contra- 
lateralităţii: la dreptaci dominantă este emisfera 
stingă, iar la stingaci emisfera dreaptă. 

Raportul de dominanţă-subordonare presu- 


două emisfere cerebral 


pune, pentru desfășurarea normală, optimă a 
comportamentului, menţinerea legăturii direc- 
te, prin fibrele comisurale, între cele două 
emisfere cerebrale. 

Dar tot clinica neurochirurgicală a furnizat 
date care aruncă o lumină nouă asupra pro- 
blemei asimetriei funcționale interemisterice. În 
scopul tratării unor fenomene patologice (crize 
epileptice), a devenit necesară secționarea 
corpului calos — cea mai masivă comisură de 
la nivelul encefalului —, producindu-se prin 
aceasta izolarea anatomică și, implicit, func- 
țională a celor două emisfere (Sperry și Caza- 
niga). Ne-am fi putut aștepta în acest caz lao 
dezorganizare profundă a comportamentului, 
la o dedublare a sistemului personalității. Lu- 
crurile nu s-au petrecut însă astfel. Subiecţii 
care suportaseră o asemenea operație au con- 
tinuat să se comporte normal, unitatea de 
ansamblu a personalităţii lor nesuferind alterări 
semnificative. Examinarea psihologică prin pro- 
be special alese, a căror rezolvare solicită 

diferite procese și capacități psihice, a condus 
la formularea unei ipoteze, considerată senza- 
țională, și anume: fiecare emisferă cerebrală 
realizează o «lume psihică» proprie şi oare- 
cum ireductibilă. 

Astfel, cîmpul vizual se dovedește a fi divizat 
în două segmente. Dacă subiectul ține privirea 
fixată într-un mesa central (fiind deci excluse 
mişcările oculare), obiectele situate în jumă- 
tatea stingă a cimpului vizual sînt percepute și 
recunoscute de emisfera dreaptă, iar cele situa- 
te în jumătatea dreaptă a cimpului vizual sînt 
percepute și recunoscute de emisfera stingă. 

Prin urmare, datorită intreruperii schimbului 


de informaţie între cele două emisfere, o parte 

a creierului rămine «oarbă» în raport cu ceea 
A vede cealaltă parte. Întrucit emisfera stingă 
controlează limbajul, cînd subiectul care supor- 
tase secţionarea corpului calos era întrebat ce 
a văzut, relata numai obiectele situate în partea 
dreaptă, în vreme ce, ca răspuns la întrebarea 
ce a văzut în partea stingă a cimpului vizual, el 
arăta cu degetul miinii drepte obiectele perce- 
pute. 

Într-un alt experiment, subiectului i se pre- 
zentau obiecte în spatele unui ecran,a căror 
percepere şi recunoaştere erau posibile numai 
pe cale tactilă. Solicitat să rezolve această sar- 
cină folosind doar mina stingă Si să dea de- 
numirile corespunzătoare obiectelor, subiec- 
tul respectiv n-a reușit, «creierul său drep 
răminind mut. Informaţia extrasă și integrată 
de către emisfera dreaptă nemaifiind transmisă 
şi emisferei stingi, imaginea tactilă a obiectelor 
nu s-a mai putut asocia cu denumirea verbală 
corespunzătoare. Totuşi diferențierea obiecte- 
lor s-a realizat, numai că ea nu a putut fi inte- 
grată în plan verbal. 

Rezultate interesante au fost obținute și în 
testarea «specializării» funcționale a celor două 
emisfere în integrarea stimulilor sonori. Ast- 
fel, stimulii verbali sint recepționați și integrați 
esențialmente de emisfera stingă, în vreme ce 
caracteristicile intonaționale și stimulii muzi- 
cali sint integrați cu precădere la nivelul emis- 
ferei drepte. Se poate deci spune că emisfera 
stingă este specializată în perceperea, înțele- 
gerea şi utilizarea structurilor verbale com- 
plexe şi, prin aceasta, în realizarea funcţiilor 
simbolic-abstracte, în vreme ce emisfera dreap- 
tă este implicată preponderent în perceperea 
şi integrarea structurilor muzicale, a caracte- 
risticilor şi schemelor spațiale, a structurilor 
emoțional-afective și a operațiilor verbale și de 
calcul simple, elementare (vezi schema). Ideea 
cea mai importantă care -se degajă din analiza 
cazurilor de separare anatomică a celor două e- 
misfere cerebrale este cea a relativei lor autono- 
mii funcţionale. Aceasta nu se realizează însă 
după principiul antagonismului și opoziţiei, ci 
după cel al complementarității. În condiţii nor- 
male, fiecare emisferă intră în funcţiune în situa- 
tiile si sarcinile care sînt preponderent de com- 
petenta ei și se retrage sau rămîne în expecta- 
tivă în sarcinile care ţin mai mult de competența 
celeilalte. 

Alternarea se face fără efort Si fără să ne 
dăm seama, iar unitatea vieţii noastre psihice 
se întemeiază, pe de o parte, pe concordanța 
dintre modificările subiective interne și carac- 
teristicile obiective ale situațiilor externe și, 
pe de altă parte, pe relaţia de complementari- 
tate dintre modelele informaționale și progra- 
mele executive (instrumentale) proprii emisfe- 
rei stingi și emisferei drepte a creierului. 

La întrebarea: «dacă asimetria sau diviziunea 
funcțională a celor două emisfere cerebrale 
este predeterminată prin codul genetic sau 
este dobindită în cursul vieţii?», cercetările 
neuropsihologice recente conduc la ipoteza 
«dublei condiționări»: filogenetice, pe de o 
parte, în infrastructura fiecărei emisfere exis- 
tind premise pentru o evoluție funcţională se- 
lectiv-preferenţială, şi ontogenetice, pe de altă 
parte, lateralizarea funcțiilor psihice producin- 
du-se pe măsura formării și dezvoltării lor sub 
influența factorilor socioculturali. 

Datele la care ne-am referit mai sus demons- 
trează și mai convingător teza materialismului 
dialectic referitoare la natura reflectorie a psi- 
hicului, a conștiinței și la inseparabilitatea lor 
de creier. 


Conf. univ. dr. Mihai Golu 
— 7939 


Populaţia globului este în 
prezent de 4,5 miliarde. Dacă 
rata de creştere anuală se 
va menţine, pînă la sfirșitul 
secolului pe glob vor trăi 
peste 6 miliarde de oameni. 
Creşterea populaţiei este în- 
să neuniformă. În zonele mai 
populate densitatea crește 
mai repede. Pe de altă parte, 
dezvoltarea tehnologică atra- 
ge după sine urbanizarea lo- 
calităților. Procesul de urba- 
nizare cuprinde în special 
țările în curs de dezvoltare 
unde, odată cu dotarea teh- 
nică a agriculturii, are loc 
exodul populaţiei spre orașe. 
Dar terenurile de construcții 
sînt limitate de spaţiile re- 
zervate pentru agricultură şi 
industrie. De aceea creșterea 
populației este însoțită de 
un fenomen de concentrare 
urbană. De exemplu, în New 
York trăiesc în prezent circa 
1 200 de locuitori pe hectar, 
iar în Hong Kong 4000. Su- 
prafețele construite au de- 
păşit în marile orașe 10000 
m?/ha. Absorbtia sporului de 
populaţie în continuă crește- 
re de către aceleaşi incinte 
urbane este posibilă numai 
prin dezvoltarea pe verticală 
a orașelor, prin clădiri înalte. 
Expansiunea prin clădiri a că- 
ror înălțimi depășesc de ci- 
teva ori dimensiunile lor de 
bază constituie un proces 
complex. Un comitet inter- 
național studiază de peste 
un deceniu implicaţiile des- 
fășurării pe verticală a vieții 
la scară planetară, iar rezul- 
tatele publicate pină în pre- 
zent lasă să se întrevadă so- 
lutii constructive radicale. 

Datorită poziţiei sale geo- 
grafice favorabile, în a doua 
jumătate a secolului trecut, 
oraşul Chicago a devenit u- 
nul din marile centre comer- 
ciale ale Americii. Dar în 
seara zilei de duminică, 8 


octombrie 1871, în oraș a iz- 
bucnit un incendiu. Focul 
întreținut de vintul care bă- 
tea dinspre preerie spre lac 
s-a extins repede asupra u- 
nor case de lemn. În citeva 
minute, incendiul avansa dez- 
lănțuit. Pompierii, epuizați de 
o intervenție din ziua prece- 
dentă, nici n-au intervenit. 
Curind tot centrul comercial 
al orașului dezvoltat pe o 
suprafață de 650 ha a fost 
cuprins de flăcări. Focul a în- 
cetat abia a treia zi. Au ars 
în medie 26,3 ha/oră și 125 000 
de dolari/min, iar 100 000 de 
locuitori au rămas fără adă- 
post. Pierderile totale de bu- 
nuri și vieți omenești au fost 
cele mai mari din istoria de 
pînă atunci a incendiilor din 
orașe. În schimb, pe vastul 
teritoriu rămas complet li- 
ber în urma incendiului s-au 
putut ridica clădiri noi, după 
cerințele și cu mijloacele e- 
pocii respective. Erau primele 
clădiri înalte moderne. 

Ca urmare a dezvoltării 
tehnologice, finele secolului 
trecut a cunoscut o abun- 
denţă de invenții. Şapte din- 
tre. ele însă au avut o con- 
tribuţie esenţială la promova- 
rea clădirilor înalte după cum 
urmează: Betonul armat, 
descoperit de francezul Jo- 
seph Monier în 1867, a fost 
utilizat la început în funda- 
tiile clădirilor, pentru piloți 
şi  chesoane pneumatice; 
Scheletul metalic înglobat 
în zidărie a fost utilizat pen- 
tru prima dată în 1885 de 
către William LeBaron Je- 
nney la clădirea cu zece eta- 
je pentru Home Insurance 
Company din Chicago, con- 
siderată drept primul zgirie- 
nori din lume (fig. 2). As- 
censorul electric a fost insta- 
lat pentru prima dată în 1889 
de frații Otis în Demarest 
Building din New York; Ca- 
nalizarea interioară s-a in- 


trodus abia spre sfîrşitul 
secolului al XIX-lea, după 
rezolvarea evacuării apelor 
menajere și etanșare» racor- 
durilor la canalele colectoa- 
re; Încălzirea centrală cu 
apă caldă a fost introdusă în 
1883 de Frederik Tudor, iar 
cea cu vapori supraîncălziți 
în 1899 de James Trane; Lu- 
mina electrică produsă de 
un filament a fost realizată 
pentru prima dată în 1879 în 
laboratorul lui Edison; în sfir- 
şit, telefonul este datorat 
lui Alexander Graham Bell, 
care în 1876 a vorbit de la 
Boston la Salem, la 20 km 
depărtare, cu asistentul său 
Thomas Watson. Toate per- 
formanțele atinse în decursul 
timpului de clădirile înalte 
se bazează pe aceste șapte 
invenţii. Desigur secolul al 
XX-lea le-a perfecționat mult. 
Dar, cel puțin pînă acum, 
nu a adus ceva esenţial nou. 
LĂDIRILE BLOC 

Primele blocuri au fost 
construite începind cu 1879 
la Chicago și 1881 la New 
York. Urmează apoi, tot al- 


ternativ, în 1889 — Tacoma 
Building, 13 etaje Chicago, 
1890 — New York's Buil- 
ding, 13 etaje, Chicago, 1891 
一 Chicago's Monadnock 
Building, 16 etaje, iar în 
1895 — American Surety 
Building, 21 etaje, New York. 
Toate aceste clădiri au fost 
realizate din zidărie de cără- 
midă, cu sau fără schelet 
metalic, şi erau destinate ex- 
clusiv birourilor. Din cauza 
greutăţii pereţilor, fundațiile 
erau atit de masive încit sub- 
solurile nu puteau fi amenaja- 
te. Centralele termice, cu co- 
șurile lor de fum aparente, 
se executau alături de blocuri 
ca construcții independente. 
Din punct de vedere arhitec- 
tonic apar trei stiluri: stilul 
utilitarian, de o simplitate 
spartană, stilul imitativ, in- 
spirat de renașterea germa- 
nă și italiană, și stilul ino- 
vativ, lansat de Louis Sulli- 
van, care încerca să dezvolte 
forme specifice clădirilor 
înalte. Dar din 1883 au început 
dezbateri publice privind e- 
fectele biologice și psiholo- 
gice ale clădirilor înalte asu- 
pra locatarilor. Psihoza crea- 

tă de presă împotriva blòcu- 
rilor a fost întreținută Si de 
frecventele accidente cauza- 
te de incendierea planşeelor 
din lemn. De aceea, din mai 
1885 autoritățile orașului New 
York au limitat prin ordonan- 
te înălțimile blocurilor, iar pe 
fațade s-au montat scări me- 
talice de evacuare, multe e- 
xistente și în prezent. A- 
ceste legi însă n-au rezistat 
nevoilor presante de clădiri 
publice și au fost repede 
abrogate. 
CLĂDIRILE 
Progresele tehnologice de 
la începutul secolului al XX- 
lea au făcut posibilă înlocui- 
rea treptată a pereţilor por- 
tanti cu schelete metalice. 
S-au introdus apoi şi sche- 
letele din beton armat. Pe- 
retii din zidărie de cărămidă 
au rămas numai pentru în- 
chidere și compartimentare. 
Din raţiuni de izolare termică 
și acustică, au început să se 
utilizeze cărămizi uşoare sau 
să se practice goluri în pe- 
refi prin așa-numita «zidă- 
rie americană».  Eliberate 
astfel de importante încăr- 
cări gravitaționale, clădirile 
au putut fi ridicate la înălțimi 
mai mari, luînd forme de 
turnuri. Majoritatea clădirilor 
de tip turn au fost construite 
la New York începînd cu 
1904 prin Times Square de 
114 m şi culminind în 1931 cu 
Empire State Building de 
381 m. Este interesant de 
notat că în 1932 a început la 
București, după un proiect 
american, construcția Pala- 
tului telefoanelor de pe 
Calea Victoriei (fig. 1). Per- 
(Continuare în pag. 163) 
Conf. dr. ing. 
Ramiro Sofronie, 
membru în Comitetui 
internațional pentru clădiri inalte 


CELE MAI ÎNALTE CLĂDIRI DIN LUME 


Nr. crt Denumirea Orașul Anul construcției! Numărul de etaje| Înălțimea în metri 
Sears Tower Chicago 1974 110 442 
World Trade Center New York 1973 110 412 
Empire State New York 1931 102 381 
Standard Oil Chicago 1973 80 346 
John Hancock Chicago 1968 99 344 
First Bank Tower Toronto 1975 72 285 
Chrysler Tower New York 1929 77 264 
United California Bank | Los Angeles 1974 65 262 
40 Wall Street New York 1930 71 259 
|First National Bank Chicago 1968 60 259 
Water Tower Plaza Chicago 1970 70 259 
M.L.C. Sidney 1976 70 240 
Commerce Court Toronto 1971 57 239 
Palatul ştiinţei şi culturii! Varşovia 1955 42 231 
Main Montparnasse Paris 1973 64 229 
lkebukuru Tokio 1977 60 226 
Toronto Dominion | Toronto 1966 56 224 
Carlton Centre Johannesburg 1973 50 220 
Mitsui Building Tokio 1974 


55 212 
| Tomo | 1974 52 210 
* Conform datelor publicate de Comitetul internațional pentru clădiri inalte cu sediul in Bethlehem, S.U.A 

|Sumitomo Building 


PRIN COSMOS 


Cuprinsă de avînt, nava 
spațială «Mioriţa» se depărta 
văzînd cu ochii de Pămînt. 
După ce ieșiră din atmosfera 
terestră, comandantul Io- 
nescu Decebal își aprinse o 
țigară. 

—  Tovarăşe comandant, 
știți că nu se poate fuma 
înăuntru — răsună vocea ro- 
botului multilateral progra- 
mat Felix S23. 

— Hai, măi Felix 823, că 
doar nu dau turcii; numai o 
țigară — se rugă comandantul 
lonescu Decebal. 

一 Dacă doriți să fumați, 
vă rog respectuos să poftiți 
afară — spuse vocea metalică 
a robotului. 

«Cine l-o fi programat și 
pe animalu’ ăsta è se gindi cu 
ciudă comandantul, îmbră- 
cîndu-și costumul de ieșit în 
spaţiu. 

— Centrul — răspunse 
Felix S23, care putea citi și 
gindurile. Centrul m-a pro- 
gramat. 

Vrind-nevrînd, comandan- 
tul Ionescu Decebal deschise 
trapa de serviciu a navei, se 
legă de un belciug din duralu- 
miniu şi ieşi în spaţiu. O pri- 
veliște minunată i se des- 
chise înaintea ochilor. «Ar 
trebui aici pana unui mare 
scriitor să descrie ce văd eu 
acum, gindi cu amărăciune 
cosmonautul lonescu Dece- 
bal, dindu-și seama că el 
n-avea talentul literar nece- 
sar. Oare de ce nu mi-a plăcut 
mie literatura >. Se uită la 
ceas. 

一 Trăiene, ai dat la oi, 
mă? — strigă el către tova- 
rășul său de navă. 

— Am dat — răspunse 
cosmonautul Ionescu Traian 
—, dar hai să vezi comedie! 

Comandantul Ionescu De- 
cebal stinse ţigara, aruncă 
chiştocul în cosmos și intră 
în navă. Se duse în fața 
hubloului care da spre țarcul 
oilor din complexul spaţial 
şi se uită. Cele patru oi ţigăi 
se strinseseră toate într-un 

colț și priveau înfricoșate, cu 
lina zburlită măciucă, ghe- 
motoacele de nutreţ care plu- 
teau din cauza fenomenului 
ştiinţific al imponderabilității 
prin faţa lor. 

— Ce chestie! — zise uimit 
comandantul lonescu Dece- 
bal. Ce ne facem, tovarășe 
Felix ? 

Robotul se gindi un pic, 
apoi începu să păcăne regulat, 
cu putere. După ce păcăni 
cit păcăni, se opri. 

— Păi sigur, tovarășe Felix, 
dumitale cînd nu-ţi convine, 
te defectezi, dar noi ce facem? 

Robotul nu răspunse. 

— Ce ni l-au mai trimis 
și pe ăsta pe cap? Credeau că 
nu putem gindi și singuri? 一 
șopti cu năduf cosmonautul 


rele, anafura Și 
soanei care programase robo- 
tul. Ghicindu-i gindul, Felix 
S23 își scotoci la rindul său 
memoria computerizată și, În- 
tr-un tirziu, într-un colț din 
complexul său angrenaj, dădu 
peste o fișă-anexă unde, pen- 
tru orice eventualitate, era 
notat un enunț maramure- 
şean referitor la rudele înde- 
părtate ale omului şi, în ge- 
neral, la posibilitățile aces- 
tuia de a și le regăsi urgent. 

— Să informăm Centrul 
一 propuse comandantul Io- 
nescu Decebal. Trebuie să 
existe o soluție. 

Cind în biroul de comandă 
al Centrului spațial de la 
Drăgănești- Vlașca sună tele- 
fonul, comandantul Parfenie 
dormea. Pe masa de lucru, 
roca marțiană ronțăia un pix. 

— Ce-i? Ce s-a-ntimplat? 
— sări din somn comandantul 
Parfenie. 

Cu un colț, roca marțiană 
arăta spre telefon. 

— Alo? Ce s-a-ntimplat? 
— se informă binevoitor Par- 
fenie. 


Comandantul lonescu De- 
cebal îi lămuri situația. 

— Înţeleg 一 spuse co- 
mandantul Parfenie.' Numai 
un moment. 


Luă dintr-un sertar Re--- 
pertoriul general de în- 
timplări și situaţii în cos- 
mos. Reacții și soluții, vo- 
lumul III, și-l deschise la 
capitolul +Ovine. 

— «În caz că animalele 
dau dovadă de nervozitate și 
au un şoc vizual la vederea 
nutrețului plutind 一 cită co- 
mandantul Parfenie la tele- 
fon —, se va stinge lumina în 
camera-țarc, astfel încît ele 
se vor apropia de nutreţ nti- 
mai în baza simțului olfactiv» 
Aţi înţeles? 

一 ?Nţeles! — răspunse 
comandantul Ionescu Dece- 
bal. 

— Atunci, tot înainte! — 
le ură comandantul Parfenie. 

一 Tot înainte! — răs- 
punse cosmonautul Ionescu 
Traian. 


Cosmonauții îndepliniră 
cele cerute și se indreptară 
spre camera de odihnă. 

— Facem un șeptic? 一 
propuse lonescu Decebal. 

一 Facem,  tovarășe co- 
mandant! — se bucură Io- 
nescu Traian. 

— Este ora 22. Stingerea! 
— anunță robotul. 

— Ce stingere? — în- 
trebă derutat comandantul 
Ionescu Decebal. 

— Stingerea becurilor şi 
culcarea — răspunse robotul 
Felix $23. An uitat instruc- 
fiunile? Nu e destul cît con- 
sum eu? 

Cosmonauţii se uitară ne- 
hotărîți unul la altul. 

— Da’ cine ne vede aici ce 
facem? — întrebă cu jumă- 
tate de gură cosmonautul Io- 
nescu Traian. 

— Centrul — răspunse ro- 
botul. Centrul vă vede. 

Cosmonauţii se indreptară 
agale spre camera de culcare. 

一 Noapte bună, tovarășe 


comandant! — oftă Ionescu 
Traian, virindu-și ciolanele 
sub plapumă. 


Comandantul lonescu De- 
cebal vru să răspundă, cînd o 
lumină strălucitoare însoțită 
de un zgomot puternic se 
scurse pe lingă navă. Ionescu 
Decebal se uită pe hublou. 

— Ce-a fost? — întrebă 
Ionescu Traian. 


一 Nimic — răspunse lo- Deşi depărtată deja, lumina nescu Decebal, aproape ador- 

nescu Decebal. Ne-a depășit se vedea încă foarte puternică. mit. 
o «Columbie. Noapte bună. 一 "Tovarăşe comandant... — Ce de curent consumă 
Cosmonautul Ionescu Tra- 一 şopti el. ăştia, tovarășe comandant!.. 
ian se uită şi el pe hublou. — Ce-i? — mormăi lo- [va urma 
Ars Amatoria 


AF MEN RER SISTEM NERVOS 


2 ncă în urmă cu mai bine de un sfert de 
| veac, biologii și-au pus întrebarea: care 
este rolul jucat de afecțiunea manifestată 
de mamă faţă de progenitura ei în creșterea 
şi dezvoltarea descendenților? Această trăsă- 
tură a comportamentului matern este ea nece- 
sară sau constituie doar o variație fără impor- 
tanță în complexul de relaţii mamă-pui? Prin- 
tre primii cercetători care s-au străduit să gă- 
sească un răspuns se numără și americanul 
Harlow. Experiențele făcute de el cu pui de 
maimuțe din specia Macacus rhesus au deve- 
nit cunoscute încă din 1963. 

Harlow a despărţit nou-născuţii de mamă 
imediat după venirea lor pe lume, i-a izolat şi 
i-a crescut, la început în incubatoare, apoi în 
custi încălzite, curate, oferindu-le o hrană 
gustoasă și abundentă. După un timp s-a 
constatat că toți acești pui de maimuţă, fără 
excepţie, erau anormali în cel mai deplin înţeles 
al cuvintului: ei erau fie agresivi, fie apatici 
față de alți indivizi din aceeași specie, refuzind 
orice fel de contact cu aceștia. Ceasuri întregi 
stăteau chirciţi și nemișcaţi într-un colț de 
cușcă. Ajunşi la virsta maturității, cind seme- 
nii lor se comportau corespunzător impulsuri- 
lor date de instinctul sexual, ei nu manifestau 
nici un fel de interes faţă de sexul opus şi, na- 
tural, nici n-au dat naştere la urmași. 

Alta a fost, într-o oarecare măsură, situația 
acelor animale de experienţă în a căror cușcă 
au fost așezate maimuţe-păpuși de catifea. 
Puii de rhesus se alintau pe lingă această 
«mamă», o mingiiau și chiar se mingiiau cu 
mina păpușii, suplinind prin aceste gesturi 
afecțiunea e care ar fi putut-o primi de la 
mama lor. Dar pentru că această doică inertă 
nu putea îndeplini rolul unei mame adevărate, 
în «societatea» micilor maimuțe au apărut 
aceleași abateri de la normal, păgubitoare ca și 
în cazul celor care n-au avut în cușcă nici măcar 
«mamă» de catifea. 

Şi iată că au trecut mai bine de două deceni 
de cind au fost făcute primele comunicări refe- 
ritoare la aceste experiențe, decenii în care 
mereu alţi biologi le-au repetat, imaginind 
mereu alte variante. Şi, ca urmare, a devenit 
clar că lipsa sau chiar și numai insuficiența 
afecțiunii materne, în perioadele de început ale 
vieţii, cînd puii sînt încă sugari și apoi «copi 


Viorica Podină 

mici», are drept consecințe nu numai deregla- 
rea comportamentului si a modului de viaţă, 
ci şi urmări mult mai grave, de natură morfolo- 
gică: anomalii în dezvoltarea sistemului nervos 
al animalului. Astfel s-a demonstrat, fără pu- 
tință de tăgadă, că lipsa gingășiei și afectivității 
dăunează din punct de vedere neurofiziologic, 
în primul rînd sistemului somatosenzorial al 
creierului mic, sectorului din scoarța cerebrală 
răspunzător de reflexele de mișcare-deplasare, 
echilibru (sistemul vestibular) si pipăit. Cer- 
cetări histologice au dovedit că în cazul acelor 
pui de maimuțe care în «copilărie» n-au avut 
parte de căldură și afecțiune maternă, neuronii 
creierului mic, ca și cei din acele sectoare ale 
scoarței emisferelor cerebrale care coordo- 
nează activitatea motoare şi somato-senzorială 
a organismului sînt vizibil subdezvoltaţi și au 
un număr redus de dendrite. În timp ce cei ai 
indivizilor crescuţi în condiții normale sau 
chiar în captivitate, dar în comunități obișnuite, 
din care nu lipsesc părinții şi frații, au mult 
mai multe asemenea ramificații care stabilesc 
între ele o multitudine de legături. 


Mergind cu imaginația mai departe, un grup 
de cercetători de la Universitatea din Illinois 
(S.U.A.) au construit o «mamă» de pluş-robot; 
capabilă să ia în brațe și să legene animalul 
de experienţă. Mai tirziu, examenul histologic 
al țesuturilor recoltate din creierul acestei, 
serii de animale a evidenţiat faptul că «copiii 
mamei-robot» erau aproape normali atit ca 


Pentru cei preocupați de îmbogățirea cunoştinţelor 
în varii domenii ale științei și pentru lărgirea orizon- 
tului informaţional al omului modern, nou, prezen- 
tăm succint citeva din ultimele apariții editoriale. 


ION LĂNCRĂNIJAN, Caloianul (Străvechi obicei 
popular), Editura științifică şi enciclopedică, 43 pa- 
gini, 3,75 lei. 

Broşură de popularizare a obiceiului «Caloianul», 
pe cale de dispariţie astăzi. Scrisă într-un stil alert, 
accesibil deopotrivă specialiştilor cît şi publicului 
larg, broşura este o caldă pledoarie pentru resusci- 
tarea acestui ritual arhaic și pentru reprezentarea lui 
în fazele de masă ale festivalului «Cintarea României». 
Se găsește la toate chioșcurile de difuzare a presei 
şi la responsabilii culturali din întreprinderi. 
GRIGORE ZANC, Cădere liberă, Editura tehnică, 
312 pagini, 12,50 lei. 4 i 

Un studiu aprofundat, uzind de cele mai noi des- 
coperiri în materie, asupra fenomenelor de trans- 
formare a energiei corpurilor aflate în cădere în urma 
propulsării lor în sus. Cercetătorul urmăreşte îndeo- 
sebi cauzele care produc căderea liberă în urma unui 
impuls forțat. Demonstrația pleacă în special de la 
analiza valului de meteoriți căzuţi pe teritoriul autoh- 
ton între anii '50-'60. 

construcție și organizare a sistemului nervos, 
cît și ca comportament. 

Activitatea îndelungată și perseverentă de 
cercetare în acest domeniu a condus și la alte 
concluzii, și anume că creierul mic se află în 
strinsă legătură și cu un alt sector al scoarţei 
cerebrale, cel care coordonează activitatea 
centrilor agresivităţii. Acei reprezentanţi ai 
speciei rhesus ai căror neuroni din creierul mic 
au un număr redus de dendrite, din această 
cauză, nu sînt capabili să-și stăpinească por- 
nirile de furie, de agresivitate. Se prea poate — 
a spus unul dintre cercetători — ca în cazul 
oamenilor situaţia să fie aceeași sau asemă- 
nătoare. 

Tot în S.U.A., la Universitatea din Ohio s-a 
experimentat, în acelaşi scop, de a demonstra 
că afecțiunea în general, nu numai cea maternă, 
joacă un rol important şi în viaţa animalelor. 
S-a lucrat cu două grupe de iepuri, de virstă 
egală. În cazul primei grupe, îngrijitorii ori de 
cite ori le dădeau mîncare sau le făceau curat 
îi mîngiiau, le vorbeau, se jucau cu ei. Cei din 
grupa a doua erau îngrijiţi la fel de bine, dar 
fără nici o vorbă sau gest de simpatie; îngrijito- 
rii nici măcar nu se uitau la ei. Rezultatul: în 
prima grupă au fost găsiți cu 50% mai puţini 
indivizi suferinzi de ateroscleroză decit. în 


grupa a doua. 

Aceasta este situaţia în cazul maimutelor şi 
al iepurilor. Dar la ce concluzii s-ar ajunge 
oare dacă s-ar face aceleași experiente cu 
oameni? 


NICOLAE BREBAN, Animale bolnave, Editura Ce- 
res, 134 pagini, 8 lei. 

Prima contribuție românească în atit de intere- 
santa problematică a patologiei animale. Rod al unei 
indelungi cercetări pe teren şi al familiarizării pro- 
gresive cu universul plin de surprize al maladiilor, 
volumul oferă iubitorilor de animale o gamă largă de 
remedii, unele foarte originale, bazate cu precădere 
pe factorul afectiv, mai exact pe iubirea față de ani- 
male. Aserţiunile teoretice sint ilustrate cu planse viu 
colorate. 

FĂNUŞ NEAGU, Îngerul a strigat, Editura științifică 
și enciclopedică, 85 pagini, 30 de arginți. 

O Biblie hazlie în care autorul demonstrează cu 
umor şi fină ironie inexistenţa divinității. Volumul e 
ilustrat cu caricaturi de Matty. 

PAUL ANGHEL, Fluviile (în curs de apariție). 

Studiu asupra riurilor care se mai varsă în Dunăre. 
D.R. POPESCU, Studiu osteologic asupra unui 
schelet de cal găsit într-un mormint avar din 
Transilvania, Editura Academiei, 105 pagini, 61 lei. 

După cum arată și titlul, arheologul întreprinde un 
studiu osteologic asupra unui schelet de cal găsit 
într-un mormint avar din Transilvania. 

DUMITRU POPESCU, Pumnul și palma, Tehnici 
şi procedee, Editura Sport-Turism, 104 pagini, 5,50 lei. 

O carte care răspunde la timp interesului crescind 
al publicului larg pentru Karate, acest sport de auto- 
apărare bazat pe principiul reflexelor rapid condi- 
tionate. Partea cea mai valoroasă re dovedește con- 
tribuția personală a autorului constă în introducerea 
unei noi tehnici, aceea a pumnului, care are rolul de 
a proteja palma. 


Ars Amatoria 


FIBRELE CHIMICE 
DESALINIZEAZA 


APA DE MARE 


O materie primă extrem 
de prețioasă pentru viața omu- 
lui se află în plină criză: apa. 
Din păcate, această realita- 
te nu trebuie să ne mire. 
Deşi mările și oceanele aco- 
peră mai bine de două treimi 
din suprafața planetei, apa 
dulce nu formează decit ci- 
teva procente din totalul imen- 
selor acumulări de oxid de 
hidrogen. Pe de altă parte, 
intensificarea activității teh- 
nico-economice a omului în 
ultimele decenii, necesităţile 
sale sporite de confort au 
dus la un consum tot mai 
ridicat de apă dulce. În sfir- 
şit, tot din aceste ultime două 
motive, cantitățile de ape uza- 
te ce se deversează în în- 
treaga lume, compromițind 
astfel și mai mult potențialul 
de apă dulce naturală utili- 
zabil, au crescut şi ele con- 
siderabil. 

n aceste condiţii, speran- 
tele oamenilor de știință se 
îndreaptă, în mod firesc, spre 
imensitățile albastre ale mă- 
rilor, care constituie resurse 
practic inepuizabile de apă 
pentru civilizaţia noastră. Cu 
o singură condiţie. Aceea ca 
sărurile conţinute în apa de 
mare să poată fi îndreptate 
printr-un procedeu simplu, 
ieftin şi care să asigure o 
«producție» suficient de ri- 
dicată de... apă dulce. Or, 
în ultimii ani, asemenea pro- 
cedee se află în studiu în la- 
boratoare și staţii experimen- 
tale aflate pe cele mai dife- 
rite meridiane și paralele ale 
globului. 

Ponderea cea mai însem- 
nată — 80% — în rîndul teh- 
nologiilor de «fabricație» a 
apei dulci o au procedeele 
prin evaporare. Cel mai sim- 


plu dintre ele, cel care folo- 
sește energia gratuită a Soa- 
relui, este înfățișat schema- 
tic în figura 1. Folosind efec- 
tul de seră, el permite însă 
obținerea unor cantități re- 
duse de apă, de ordinul a 
cîtorva litri pe zi. 

Alte metode, cum ar fi 
cele de compresie a vapo- 
rilor sau de destindere suc- 
cesivă, care duc la randa- 
mente mult mai importante 
(50-500 m*/zi sau, în al doi- 
lea caz, pînă la 10 000 m'/zi), 
au dezavantajul major de a 
necesita instalaţii costisitoa- 
re, rezistente la coroziune și, 
mai ales, de a consuma ener- 
gie. lată de ce, deși deocam- 
dată încă foarte răspindite — 
cu o capacitate totală de 
2 000 000 m*/zi, instalațiile de 
destindere succesivă deţin 
cca 70% din producţia actua- 
lă de apă desalinizată —, se 
estimiează că procedeele de 
distilare vor ceda pasul (dacă 
cumva energia nucleară de 
fisiune sau fuziune nu va 
deveni atit de accesibilă în- 
cît să le dea în viitor un nou 
imbold) altor metode. Prin- 
tre acestea, la loc de frunte, 
se situează procedeele de 
separare prin membrane. 

Despre ce este vorba? Se 
știe de mult că membranele 
semipermeabile din fibre chi- 
mice cu un anumit diametru 
al porilor, permit, funcţie de 
acesta, numai trecerea ace- 
lor molecule sau ioni aflaţi 
în soluţie care au dimensiuni 
corespunzătoare. În acest fel, 
apa p'oate fi, în principiu, «cu- 
rățat:ă» în mod simplu de clo- 
rura de sodiu și de celelalte 
sărur'i dizolvate în ea. În mod 
natural, procesul decurge 
însă extrem de lent. Cum ar 


putea fi el orientat şi acce- 
lerat? 

În primul rînd, cu ajutorul 
cîmpului electric. Sub influ- 
enta sa, ionii pozitivi și cei 
negativi vor migra prin mem- 
brană, acumulindu-se în ju- 
rul electrozilor de semn con- 
trar. Acesta este principiul 
electrodializei, metodă ce 
s-ar răspindi poate mai ra- 
pid dacă lumea nu ar cu- 
noaște în prezent și o acută 
criză energetică. Alături de 
investițiile costisitoare, acest 
neajuns face în prezent tot 
mai puțin atractivă o aseme- 
nea soluție. 

Dar electricitatea nu este 
singura posibilitate. O alta o 
reprezintă presiunea meca- 
nică directă. Într-adevăr, 
dacă într-un vas separat în 
două compartimente printr-o 
membrană selectivă se in- 
troduce apă sărată Si apă 
pură, aceasta din urmă va 
difuza în compartimentul cu 
soluție concentrată. Între 
cele două spaţii separate prin 
membrană se va stabili o 
diferență de nivel care mă- 
soară presiunea osmotică 
existentă. Dacă însă asupra 
compartimentului cu apă să- 
rată va fi aplicată o presiune 
superioară celei osmotice, 
apa pură va părăsi soluția, 
concentrind-o și mai mult. 
Fenomenul, denumit osmoză 
inversă și înfățișat în figu- 
ra 2, are perspective deose- 
bite în desalinizarea apei de 
mare. 

Avantajele sale ţin în pri- 
mul rind de consumul redus 
de energie. Cum presiunea 
osmotică este proporţională 
cu conținutul de substanțe 
dizolvate (0,7 bari la fiecare 
gram/litru de salinitate), pen- 
tru apa de mare ce conţine 
cca 35 g săruri/litru ea va fi 
de 25 de bari. Pentru a puri- 
fica deci eficient apa mării 
nu sînt necesare presiuni mai 
mari de 60 de bari. 

Pe de altă parte, membra- 
nele din fibre chimice au 
ajuns astăzi la un înalt nivel 
de perfecționare. După cele 
din acetat de celuloză, au 
apărut și s-au răspîndit mem- 
branele din fibre poliamidice 
aromatice de tipul nailonu- 
lui. .Ele asigură diametre in- 
terioare ale porilor de cca 
40 de microni şi au, în ace- 
lași timp, o rezistență meca- 
nică foarte ridicată. lată de 
ce un procedeu de osmoză 
inversă, cu membrană din 
fibre nailon, va contribui la 
stabilirea recordului mondial 
în domeniul  desalinizării: 
200 000 m?/zi pentru capitala 
Arabiei Saudite, Riad. 


Petre Junie 

Ştiinţa atlată în continuu progres a fost 
marcată în anul 1961 de o remarcabilă victorie: 
evadarea în spaţiul cosmic. 

Începînd cu.această dată, istoria științei a 
înregistrat un prim punct culminant în cucerirea 
cosmosului: desprinderea omului și a mijlocu- 
lui său de transport de atracția universală și 
trecerea lui în spațiul vid, desfasurind activități 
ştiinţifice în stare de imponderabilitate. 

Odată cu ieşirea omului în spațiul cosmic 
omenirea a beneficiat de avantaje uriașe în 
multiple domenii de activitate, cum ar fi tele- 
comunicațiile, biologia, astronomia, mecanica, 
meteorologia Si farmaceutica cosmică etc. 
Prin intermediul unui satelit de tipul «Molnia» 
s-a transmis prima emisiune de televiziune în 
culori între Moscova și Paris (1965), marcîn- 
du-se un prim succes al cosmonauticii în 
domeniul telecomunicațiilor. La 15 noiembrie 
1971 s-a încheiat acordul privind crearea unui 
sistem de telecomunicaţii cosmice ««lnter- 
cosmos» între 10 state socialiste, printre care 
și România. 

Un alt domeniu de activitate care a beneficiat 
din plin de rezultatele cosmonauticii este me- 
teorologia. Astăzi nu se mai poate concepe 
formularea unei prognoze fără harta sinoptică 
transmisă prin satelit. Există chiar un sistem 
cosmic destinat informării meteorologice, cu- 
noscut sub denumirea de «Meteor». Aparatura 
de bord a satelitului fotografiază ciclonii și anti- 
ciclonii, fronturile atmosferice şi alte obiecte 
sinoptice ce se observă pe partea vizibilă a 
Terrei, le analizează, trasează grafic hărțile 
sinoptice și le transmite punctelor de recepție 
de pe Pămint. 

Patru sateliți plasați pe orbite circulare la 
altitudinea de 600—700 km permit ca, în decurs 
de 24 ore, să se cerceteze și să se centralizeze 
toate observaţiile asupra proceselor atmosfe- 
rice pentru întreg globul pămintesc. 

Țara noastră beneficiază de aportul cosmo- 
nauticii şi al sateliților meteorologici în progno- 
zarea timpului pe teritoriul R.S.R. 

Multe se pot spune despre avantajele aduse 
de cosmonautică și în alte domenii de activitate, 
cum ar fi: oceanografia, hidrologia solului, 
geologia, botanica, agronomia, fauna montană 
şi, în final, ecologia. Într-un viitor apropiat sate- 
litii vor deveni specialişti în geografie-zoologie 
— ştiinţă ce se ocupă cu răspindirea şi mişcarea 
vieţuitoarelor pe Terra. Este suficient, spre 
exemplu, să se atașeze un radioemițător minia- 
turizat pe corpul unui animal, lucrind pe baza 
temperaturii acestuia, iar din cosmos se poate 
urmări mişcarea și starea animalului supus 
cercetării. 

Un prim experiment a și fost efectuat în anul 
1977 pe un urs polar. Din satelit s-a primit 
informația că în decurs de o jumătate de an 
acest animal a parcurs aproximativ 2 000 km. 


INDUSTRIA COSMICĂ 


Scopul principal al transferării unor activi- 
tăți industriale în cosmos este acela de a 
scoate în afara atmosferei Pămîntului proce- 


sele tehnologice care s-au dovedit poluante 
și care încet, dar sigur,duc la modificarea ba- 
lantei termice a planetei Pămint, creînd un 
real pericol pentru existenţa vieții pe Terra şi, 

în același timp, de a realiza performanțe ce 
nu pot fi atinse pe Pămînt 

n acest sens au fost analizate amănunțit 
condițiile de muncă pe care le oferă cosmosul 
în comparație cu Terra. O primă condiție este 
vidul aproape total. Pe Pămînt, prin tehnici 
adecvate, s-a obținut un grad de depresurizare 
de 10---10-:: mm col. Hg, pe cînd în cosmos 
se obțin frecvent gradul de 4.1075 mm col. Hg. 

Sistemul energetic și termic necesar activi- 
tății tehnologice în cosmos reprezintă una din 
problemele principale legate de consumatorii 
(mașini-unelte, utilaje, agregate etc.) folosiți în 
procesul tehnologic. Sistemele electronice de 
alimentare cu energie solară au trecut de mult 
examenul de viabilitate, fiind testate pe scară 
largă pe sateliți, nave cosmice și nave cosmice 
interp!'anetare. Radiația solară poate fi utilizată 
și direct pentru încălzirea materialelor feroase 
sau neferoase, a componenților lichizi și a 
gazelor. În condiţii terestre, un asemenea focali- 
zator asigură o energie în jur de 1 400 W/cm? sau 
20 kcal/min. În cosmos, performanțele instala- 
tiei analizate au fost dublate, ceea ce a permis 
sporirea cantității de metal supus topirii, în 
condiţiile păstrării neschimbate a dimensiunilor 
tocalizatorului. 

S-au analizat numai doi factori de care de- 
pinde zictivitatea productivă în cosmos (con- 
ditiile de mediu și energia electrică). 

esigur că o activitate industrială complexă 
implică şi analiza altor factori, cum ar fi, spre 
exemplu, asigurarea cu materii prime a procesu- 
lui de producție, problemă abordată în ediția de 
anul trecut a Almanahului «Ştiinţă și tehnică». 

În ordine strict cronologică, primele expe- 
riente tehnologice ce au avut loc în cosmos s-au 
referit îndeosebi la procesul de sudare a meta- 
lelor și au avut loc în anul 1969 pe nava «Soiuz»6 
și în 1973 pe nava «Skylab», și au cuprins o 
serie de experiențe: modul de comportare a 

metalului şi a aliajelor de metale sub formă 
lichidă, lipiri de metale (țevi cu diametrul de 
20—25 mm). 

Atit U.R.S.S,, cit și S.U.A. au efectuat și 
efectuează o serie de activităţi de cercetare 
privind verificarea și stabilirea unor norme 
tehnologice de lucru în spatiul cosmic în vede- 
rea definitivării proceselor tehnologice de pro- 
ductie. Pînă în prezent, oamenii de ştiinţă şi 
specialiştii au obținut și şi-au definitivat opiniile 
cu privire la încălzirea, topirea și comportarea 
metalelor sub formă de lavă, propagarea gaze- 
lor în condiţiile tensiunilor de suprafață, adezi- 
vilor, convecției capilare și difuziei. S-a stabilit 
modul de comportare,in condiţii de impondera- 
bilitate, a stropilor de lavă metalică, cum se 
produce cristalizarea și transferul de căldură. 
Au fost verificate Si experimentate în cosmos 


o serie de aparate destinate activității de su- 
dură, tăierea metalelor și îndeosebi cele cu 
arc electric. 

Pentru o serie de alte experiențe s-a verificat 
cuptorul electric, care este prevăzut cu trei 
zone: zona caldă — pînă la 1 000°C, zona inter- 
mediară — cu temperatura variabilă cuprinsă 
între 2000—20<C şi, în final, zona rece — in 
care probele se răcesc ajungind la temperatura 
camerei. 

Alte experiențe efectuate la bordul navei 
«Skylab» s-au referit la obținerea de cristale 
prin creștere; astfel au fost obținute selenitul de 
germaniu şi telura de germaniu. Rezultatele au 
fost surprinzătoare, deoarece dimensiuni care 
cu greu se obțin pe Pămint, in cosmos au 
fost dublate, iar în unele cazuri chiar înze- 
cite. De exemplu, pe sol nu pot fi obținute 
cristale, din cele amintite, mai mari de 3 mm, 
în cosmos s-au obținut cristale de 19 mm în 
lungime şi 4 mm în secțiune, iar altele chiar de 
25 mm. Viteza de creştere a cristalelor în stare 
de imponderabilitate este de 10 ori mai mare, 
cristalele sînt mai pure, cu suprafețe mult mai 
drepte, muchiile precise fără curburi etc. 

Tot în cadrul metalurgiei, atunci cind în 
masa lichidă de metal, prin tehnici adecvate, 
se produc incluziuni de gaze se obține un pro- 
dus nou, numit «metal spumos». Pentru reali- 
zarea acestui material au fost elaborate mai 
multe tehnologii. Se subliniază că «metalul 
spumos» și perlita reprezintă materiale inte- 
resante, care posedă anumite proprietăți fi- 
zice: bune izolatoare termice, electrice, mag- 
netice, dispun de o bună rezistență mecanică 
și plutesc deasupra apei ca și lemnul. 

Tot în cadrul acestor experimente metalur- 
gice se pot obține membrane metalice cu 
calități deosebite. Pe Pămint, ele se obțin în 
laboratoare în cantităţi limitate, deoarece mate- 
rialul din care se execută asemenea membrane 


1. Punctul de receptie «Orbita» a cărui antenă are un diametru de 
aproximativ 1 m. 

2. Primul model din proiectul profesorului D.K. O'Neil, de la Uni- 
versitatea din Tomson (S.U.A.), de populare a cosmosului. 

3. Instalaţia «Luci» 1 realizată și experimentală de Academia de 
stiințe din R.S.S. Ucraineană. Procesele tehnologice ce se desfâşoara 
cu acesi tip de instalație sint urmărite cu ajutorul! televiziunii cu 
circuit închis. 

4. Instalatie tip SGU-5 pentru suduri, tratamente termice și lipire: 
1 一 focalizator sub forma unui paraboloid cu un diametru de 2 m 
(distanta focală de 85 cm); 2 — regulator de tensiune; 3 — diafragmă; 
4 — sticlă de cuart; 5 — cameră de vid; 6 — probă martor; 7 — molor 
pentru rotirea probei; 8 — instalație de vid; 9 一 sistem de pompare; 
10 — aparatură de control. 


„„„celebrele terase de la Baalbek, 
a căror origine rămăsese pină 
mai ieri necunoscută, nu sint 


tuturor mutrețurilor sedative 
administrate de îngrijitori, mu- 
geşte groaznic la vederea turiș- 


i 


„„în urma nemaicunoscutului 


val de căldură care s-a abătut 
recent asupra Himalayei, Yetis 
omul zăpezilor, a atacat in 
Nepal o tonetă cu înghețată? 


„„„femela de cameleon, atunci” 


cînd îi este devorat partenerul 


de către dușmani, se colorează ` 


pentru citeva zile în negru? 
Ars Amatoria 


altceva decit miște blocuri de 
piatră de 80 de tone aduse 
acolo cu ajutorul unor sclavi 
uriași cumpăraţi de pe Jupiter? 
„„„Spre surpriza cîtorva din co- 
mentatorii de presă sosiți la 
fața locului, cea mai frumoasă 
femeie din lume, australianca 
Betsy Smith, 22 ani, confunda 
emanciparea cu întemeierea 
unei căsnicii avantajoase? 

„„„micile pete roșii descoperite 
pe corpul cosmonauților ameri- / 
cani întorși de pe Lună, în 
urma tratamentului medical co- 
respunzător, au dispărut com- 
plet, luind-o spre creier? 

„„„în rezervația naturală Haţeg 
există un zimbru care, în ciuda 


tilor turci? 


se obține foarte greu, iar tehnologia de pe sol 
nu a atins performanțele necesare. În condiții 
de imponderabilitate se poate organiza fabri- 
carea pe scară largă a celor mai diferite tipuri 
de membrane de dimensiuni foarte mici și din 
aliaje care nu pot fi realizate pe Pămînt. Funcțiile 
acestor dispozitive depăşesc cu mult cadrul 
filtrelor. Ele sint destinate să permită trecerea 
nu a moleculelor, ci a atomilor. Asemenea 
membrane dispun de o mare elasticitate și se 
folosesc în construcția aparatelor destinate 
măsurării presiunii gazelor sau lichidelor. Pe 
lîngă faptul că ele se fabrică în cadrul secțiilor 
productive ale staţiilor orbitale, tot acolo se și 
acoperă cu straturi anticorosive. 

Metalele cu insertie de sticlă — ce se folo- 
sesc deja pe scară largă în construcția navelor 


Oamenii de ştiinţă au experimentat două tipuri de 
«halate» de protecție pentru activitatea in cosmos: 
a) pentru lucru în interiorul navei; b) pentru lucru în 
exteriorul navei. 

cosmice, aeronavelor şi în tehnica rachete- 
lor — se fabrică, de asemenea, în cadrul sec- 
tiilor productive organizate în cosmos pe labo- 
ratoarele orbitale. 


DIRECȚIILE PRINCIPALE PRIVIND 
DEZVOLTAREA INDUSTRIEI COSMICE 


@ Luna, asteroizii și celelalte planete vor fti 
folosite ca baze de materii prime necesare 
industriei metalurgice, iar în anumite situații 
pe unele din ele se vor organiza chiar spatii 
productive. 

@ Cercetarea posibilităților de captare a 
energiei solare, convertirea ei în energie elec- 
trică și transmiterea pe Terra în vederea satista- 
cerii nevoilor de energie. Aceste instalaţii se vor 
numi «Electrostaţii solare», ele fiind în esenţă, 
niște sateliți cu funcția de stații electrice solare. 
Puterea energiei care va ajunge pe Pămint 
va fi de milioane de kW. 

e Popularea cu oameni a cosmosului. Există 
deja proiecte în care se stipulează ideea centra- 
lizării într-un plan unic a activității industriale 
cosmice cu un singur centru de activitate. Un 
asemenea proiect a fost avansat de profesorul 
D.K. O'Neil de la Universitatea din Tomson 
(S.U.A.). 

© Medicina cosmică — domeniu care prin 
rezultatele de pină acum, permite soluționarea 
multora dintre problemele insolubile ale medi- 
cinii «terestre» şi asupra căreia vom reveni cu 
amănunte în viitor. 

Evident că într-un spațiu aşa de restrins 
este practic imposibil să cuprindem întreaga 
gamă a aplicaţiilor ce se pot realiza în cosmos 
cu avantajele şi dezavantajele ce decurg. Este 
însă clar pentru oricine că activitatea în cosmos 
devine din ce în ce mai mult o necesitate pentru 
omenire în rezolvarea unora dintre problemele 
grave ce generează crizele de azi și de miine 
ale Terrei. 


Dr. ing. Ștefan Ispas ,ing. FI. Triță 

